എന്‍ഐഎ അന്വേഷണമാവശ്യപ്പെട്ട് പ്രതിപക്ഷം\nസെക്രട്ടറിയേറ്റിലെ ഫയലുകള് കത്തിയ സംഭവം: എന്‍ഐഎ അന്വേഷണമാവശ്യപ്പെട്ട് പ്രതിപക്ഷം ഗവര്‍ണര്‍ക്ക് നിവേദനം നല്‍കും\nഇന്ന് സംസ്ഥാന വ്യാപകമായി കരിദിനം ആചരിക്കുന്നു.\n26 Aug, 2020 at 02:04 AM\nസെക്രട്ടറിയേറ്റിലെ ഫയലുകള് കത്തി നശിച്ച സംഭവം രാഷ്ട്രീയായുധമാക്കി യുഡിഎഫ്, ഇന്ന് സംസ്ഥാന വ്യാപകമായി കരിദിനം ആചരിക്കുന്നു. സംഭവത്തില് എന്‍ഐഎ അന്വേഷണം വേണമെന്നാവശ്യപ്പെട്ട് പ്രതിപക്ഷം ഗവര്‍ണര്‍ക്ക് ഇന്ന് നിവേദനം നല്‍കും.\nസെക്രട്ടറിയേറ്റില് പൊതുഭരണ വകുപ്പിലെ പൊളിറ്റിക്കല് വിഭാഗത്തിലെ ഫയലുകള് നഷ്ടപ്പെട്ടെന്ന് അറിഞ്ഞ മുതല് തന്നെ പ്രതിപക്ഷം പ്രതിഷേധവുമായി രംഗത്തെത്തിയിരുന്നു. പ്രതിപക്ഷനേതാവും എംഎല്‍എമാരും സെക്രട്ടറിയേറ്റിലേക്കെത്തി പ്രതിഷേധത്തിന് തുടക്കമിട്ടു. സംഭവത്തില് എന്‍ഐഎ അന്വേഷണമാവശ്യപ്പെട്ട് പ്രതിപക്ഷം ഇന്ന് സംസ്ഥാന വ്യാപകമായി കരിദിനമാചരിക്കുകയാണ്.\nസെക്രട്ടറിയേറ്റിലേക്കും പ്രാദേശികതലത്തും കോണ്‍ഗ്രസ് യൂത്ത് കോണ്‍ഗ്രസ് പ്രവര്‍ത്തകരുടെ പ്രതിഷേധ മാര്‍ച്ചുണ്ടാകും, ഗവര്‍ണറുടെ ഇടപെടല് ആവശ്യപ്പെട്ട് ഇന്ന് രേഖാമൂലം നിവേദനം നല്‍കും. എന്‍ഐഎ ഉള്‍പ്പടെ കേന്ദ്ര അന്വേഷണ ഏജന്‍സികളുടെ മുന്നില് സംഭവമെത്തിക്കാനുള്ള നീക്കങ്ങളും പ്രതിപക്ഷം ആലോചിക്കുന്നുണ്ട്. കള്ളക്കടത്ത്, ലൈഫ് ഇടപാട് എന്നിവയില് സര്‍ക്കാരിനെതിരായ ആക്രമണത്തിന് മൂര്‍ച്ച കൂട്ടാന് ആലോചിക്കുന്ന പ്രതിപക്ഷത്തിന് നല്ല ആയുധമായി മാറും സെക്രട്ടറിയേറ്റിലെ തീപ്പിടുത്തം എന്നാണ് വിലയിരുത്തല്. ബിജെപിയും ഇന്ന് പ്രതിഷേധ ദിനം ആചരിക്കുന്നുണ്ട്. മുസ്‍ലിംലീഗ് വെല്‍ഫയര് പാര്‍ട്ടി എസ്ഡിപിഐ സംഘടനകളും സെക്രട്ടറിയേറ്റിലേക്ക് മാര്‍ച്ച് പ്രഖ്യാപിച്ചിട്ടുണ്ട്.


വര്‍ക്കേഴ്സ് ഫോറം: വൈദ്യുതിരംഗത്തെ പകല്‍ക്കൊള്ള\n''പണം മരത്തില് കായ്ക്കില്ല. ഭരണച്ചിലവിന്റെ ക്രമാതീതമായ വര്‍ധനവിനെതിരെ നടപടി എടുത്തില്ലെങ്കില് ധനകമ്മി കൂടും, അതുവഴി ദേശീയ വരുമാനത്തില് കുറവുണ്ടാവുകയും ചെയ്യും. ഒരു സര്‍ക്കാരും ജനങ്ങളുടെ മേല് ഭാരം അടിച്ചേല്‍പ്പിക്കാന് ആഗ്രഹിക്കില്ല. സാധാരണക്കാരന്റെ താല്‍പ്പര്യങ്ങള് സംരക്ഷിക്കാനാണ് രണ്ടാംവട്ടവും യു പി എ സര്‍ക്കാരിനെ ജനങ്ങള് അധികാരത്തിലേറ്റിയത്.'' സെപ്റ്റംബര് 21 ന് പ്രധാനമന്ത്രി രാഷ്ട്രത്തെ അഭിസംബോധന ചെയ്ത് പറഞ്ഞ കാര്യങ്ങളാണിത്. ''നിങ്ങള് ഞങ്ങളുടെ പരിഷ്‌ക്കാര നടപടികളില് വിശ്വാസമര്‍പ്പിച്ചാല് അത് വേണ്ടവിധം ഞങ്ങള് നടപ്പിലാക്കാം.'' പ്രധാനമന്ത്രി തുടര്‍ന്നു പറഞ്ഞു.\nഎന്നാല് ഈ വാഗ്ദാനത്തിന്റെ യഥാര്‍ഥ അര്‍ഥം പിടികിട്ടിയത് പിന്നീടാണ്. രാഷ്ട്രത്തോടുള്ള പ്രഖ്യാപനം കഴിഞ്ഞ് കേവലം മൂന്നുദിവസം കഴിയുമ്പോഴേക്കും അതായത് സെപ്റ്റംബര് 24 ന് നഷ്ടത്തിലായ വൈദ്യുതി വിതരണ കമ്പനികളെ സംരക്ഷിക്കാനുള്ള ഒരു പാക്കേജ് പ്രഖ്യാപിക്കുകയാണുണ്ടായത്. പണം മരത്തില് കായ്ക്കാന് തുടങ്ങിയതുപോലെ തോന്നി. വോട്ടുചെയ്ത് അധികാരത്തിലേറ്റിയ സാധാരണ ജനങ്ങളുടെ താല്‍പ്പര്യങ്ങള് കാറ്റില് പറത്തുന്ന തീരുമാനമാണിത്. ഇവിടെ ധനകമ്മിയുണ്ട്, ഇപ്പോള് വിശ്വാസകമ്മിയുമായി. യു പി എയുടെയും പ്രധാനമന്ത്രിയുടെയും വാഗ്ദാനങ്ങളും പ്രവൃത്തിയും തമ്മില് ഒരു പൊരുത്തവുമില്ലെന്ന് വന്നാല് സാധാരണജനങ്ങള് എങ്ങനെ ഇവരെ വിശ്വാസത്തിലെടുക്കും?\nസംസ്ഥാന വൈദ്യുതി വിതരണ കമ്പനികളുടെ (ഡിസ്‌കോംസ്) നഷ്ടം നികത്തി അവ പുനര്‍നിര്‍മ്മിക്കുന്നതിനുള്ള പരിഷ്‌ക്കാരങ്ങള്‍ക്ക് കേന്ദ്രമന്ത്രിസഭയുടെ സാമ്പത്തികകാര്യ സമിതി ഒരു പാക്കേജ് അംഗീകരിച്ചിരിക്കുന്നു. 1.9 ലക്ഷം കോടി രൂപയാണ് നഷ്ടകമ്പനികള്‍ക്ക് ഈ സാമ്പത്തിക പുനര്‍നിര്‍മ്മാണ പാക്കേജിനായി അനുവദിച്ചിരിക്കുന്നത്. കടബാധ്യതയില്‍പ്പെട്ട കമ്പനികളുടെ ബാധ്യത ഒരു സാമ്പത്തിക അഴിച്ചുപണിയിലൂടെ കേന്ദ്രത്തിന്റെ സഹായത്തോടെ സംസ്ഥാന സര്‍ക്കാര് നടപ്പിലാക്കാന് ആവശ്യമായ നിര്‍ദ്ദേശങ്ങളാണ് ഇതിലുള്ളത്. പദ്ധതി ഡിസംബര് 31 നകം ആരംഭിക്കും. കാലാവധി നീട്ടണമെങ്കില് കേന്ദ്രാനുമതി വേണം.\n''പല സംസ്ഥാനങ്ങളിലും വൈദ്യുതിബോര്‍ഡ് പിരിച്ചുവിട്ട് സ്വകാര്യകമ്പനികളെ ഏല്‍പ്പിച്ചിരിക്കയാണ്. വൈദ്യുതി ഉല്‍പ്പാദനവും പ്രസരണവും ഇവിടങ്ങളില് നടത്തുന്നത് സ്വകാര്യ കമ്പനികളായ റിലയന്‍സ് (അംബാനി ഗ്രൂപ്പ്), ടാറ്റ പോലുള്ളവരാണ്. വളരെ കുറച്ച് കമ്പനികള് ഹോള്‍ഡിംഗ് കമ്പനികളായുമുണ്ട്. നഷ്ടം നികത്തി കമ്പനികളെ പുനരുജ്ജീവിപ്പിക്കുക എന്നതുകൊണ്ട് ലക്ഷ്യംവെക്കുന്നത് സ്വകാര്യ വിതരണകമ്പനികളുടെ സാമ്പത്തിക ബാധ്യത ഒഴിവാക്കികൊടുക്കുക എന്നതാണ്'' സി പി ഐ ദേശീയ നേതാവും അഖിലേന്ത്യാ വിദ്യുച്ഛക്തി എംപ്ലോയീസ് ഫെഡറേഷന് പ്രസിഡന്റും കൂടിയായ എ ബി ബര്‍ധന് വ്യക്തമാക്കി.\nഈ പദ്ധതിയനുസരിച്ച് 2012 മാര്‍ച്ച് 31, വരെയുള്ള ഹ്രസ്വകാല ബാധ്യതകള് സംസ്ഥാന സര്‍ക്കാര് ഏെറ്റടുക്കണം. ആദ്യം ഇവ ബോണ്ടുകളായി മാറ്റും. ഈ ബോണ്ടുകള്‍ക്ക് ഈട് നില്‍ക്കേണ്ടത് സര്‍ക്കാരാണ്. എന്നാല് ഇവയ്ക്ക് എസ് എല് ആര് പദവി ഉണ്ടായിരിക്കുന്നതല്ല. അടുത്ത ഘട്ടമെന്ന നിലയില്2മുതല്5വര്‍ഷത്തിനകം ഇവയുടെ പൂര്‍ണ്ണ ബാധ്യതയും സര്‍ക്കാര് ഏറ്റെടുക്കണം. ഇത് പ്രതേ്യക സെക്യൂരിറ്റികള് വഴിയായിരിക്കണം നടപ്പിലാക്കേണ്ടത്.\nകഴിഞ്ഞ 10 വര്‍ഷത്തിനിടയില് ഈ ദിശയിലേക്കുള്ള രണ്ടാമത്തെ നീക്കമാണ് ഇത്. പാക്കേജനുസരിച്ച് വാര്‍ഷിക വൈദ്യുതി നിരക്ക് വര്‍ധന സംസ്ഥാനങ്ങള് നടപ്പിലാക്കിയിരിക്കണം. വൈദ്യുതി ഉല്‍പ്പാദന ചെലവ്, ഉപഭോക്തൃകണക്കുകള്, ബജറ്റിലെ നീക്കിയിരിപ്പ് തുക എന്നിവയില് കൃത്യതയുണ്ടെങ്കില് മാത്രമേ വൈദ്യുതി നിരക്ക് വര്‍ധന സുതാര്യമായ ഒരു പ്രക്രിയയാകുകയുള്ളൂ. വൈദ്യുതി നിരക്ക് നിയന്ത്രണ സമിതിക്ക് (റഗുലേറ്ററി കമ്മിഷന്) ഉപഭോക്താവിന്റെ താല്‍പ്പര്യം സംരക്ഷിക്കണമെങ്കില് ഈ സുതാര്യത ആവശ്യമാണ്. അടിക്കടിയുള്ള നിരക്ക് വര്‍ധനക്കു പുറമെ വിതരണക്കാര് തങ്ങളുടെ നഷ്ടം നികത്താന് വര്‍ഷങ്ങളായി കടമെടുക്കുന്നുണ്ട്. തിരിച്ചടവൊട്ട് സമയത്ത് നടക്കാറുമില്ല.\nബാധ്യത പരിഹരിക്കല് നടപടിയനുസരിച്ച് കമ്പനികളുടെ കടബാധ്യതയുടെ പകുതി ദീര്‍ഘകാല വായ്പകളാക്കി മാറ്റും. മാത്രമല്ല മുതല് തിരിച്ചടയ്ക്കുന്നതിന് മൂന്നുവര്‍ഷത്തേക്ക് മോറട്ടോറിയം ഏര്‍പ്പെടുത്തും. ഇവ സൂക്ഷ്മനിരീക്ഷണം നടത്തി നടപ്പിലാക്കാന് കേന്ദ്രത്തിലും സംസ്ഥാനങ്ങളിലുമായി രണ്ടു കമ്മിറ്റികള് രൂപീകരിക്കാനും നിര്‍ദ്ദേശമുണ്ട്. നിരക്ക് വര്‍ധന നടത്തി ഉപഭോക്താവിനെ കൊള്ളയടിക്കുന്നത് കൂടാതെ മുതലിന്റെ തിരിച്ചടവിന് താല്‍ക്കാലിക വിരാമമിടല് വഴി നിക്ഷേപകരുടെ പണം കൂടി കൊള്ളയടിക്കാനാണ് ഉദ്ദേശിക്കുന്നത്.\nപുതിയ പരിഷ്‌ക്കാരങ്ങള് വൈദ്യുതി വിതരണ കമ്പനികളെ നിരക്ക്‌വര്‍ധനയ്ക്ക് പ്രേരിപ്പിക്കും. മാത്രമല്ല ഇതനുസരിച്ചുള്ള വാര്‍ഷിക നിരക്ക് വര്‍ധന ഉടന് പ്രഖ്യാപിക്കുകയും ചെയ്യും. തുടര്‍ന്നുവരുന്ന എല്ലാവര്‍ഷവും സാമ്പത്തിക വര്‍ഷം ആരംഭിക്കുന്ന ഏപ്രില് 30 ന് മുമ്പായി നിശ്ചയമായും വൈദ്യുതി നിരക്കുകള് വര്‍ധിപ്പിക്കേണ്ടതുമുണ്ട്. സര്‍ക്കാര്‍വക ഉപഭോഗത്തിനും വന്‍കിട ഉപഭോഗത്തിനും (ഒരു മെഗാവാട്ടില് കൂടുതല് ഉപയോഗിക്കുന്നവര്) പ്രീപെയ്ഡ് മീറ്റര് നിര്‍ബന്ധമാക്കുന്നു എന്നതാണ് ഈ പദ്ധതിയുടെ മറ്റൊരു പ്രത്യേകത.\nഇതൊക്കെതന്നെ ആര്‍ക്കാണ് ഗുണമുണ്ടാക്കികൊടുക്കുന്നത് എന്നത് സംബന്ധിച്ച് അറിയാന് വലിയ ഗവേഷണമൊന്നും ആവശ്യമില്ല. ഇന്ത്യയിലെ ഊര്‍ജ്ജ ഉല്‍പ്പാദകരുടെ അസോസിയേഷന് ഡയറക്ടര് ജനറല് അശോക് ഖുറാന സര്‍ക്കാരിന്റെ പരിഷ്‌ക്കാര നടപടികളെ സഹര്‍ഷം സ്വാഗതം ചെയ്തിരിക്കുന്നത് അതിന് തെളിവാണ്. നഷ്ടകണക്കില് ഇളവ് അനുവദിച്ചുകൊടുക്കുന്നതും വൈദ്യുതി നിരക്ക് വര്‍ധിപ്പിക്കാന് അന്തരീക്ഷമൊരുക്കി കൊടുക്കുന്നതും കര്‍ശനമായി നിരീക്ഷിച്ച് നടപടി കൈെകാണ്ടാല് വരുന്ന മൂന്നുനാലു വര്‍ഷത്തിനകം വിതരണക്കാര്‍ക്ക് നേട്ടമുണ്ടാക്കാനും ആവശ്യത്തിന് ധനസമാഹരണം അതിനകം നടത്തിയെടുക്കാനും സഹായകമാകും എന്നാണ് ഖുറാന ഇതുസംബന്ധിച്ച് അഭിപ്രായപ്പെട്ടത്.\nപാപ്പരായ വൈദ്യുതി വിതരണ കമ്പനികള്‍ക്ക് സര്‍ക്കാര് നടപടി നല്‍കിയ ആശ്വാസത്തിന്റെ നെടുവീര്‍പ്പാണ് ഖുറാന പുറപ്പെടുവിച്ചത്. അവരുടെ എല്ലാ ബാധ്യതകളും സര്‍ക്കാര് ഏറ്റെടുക്കുക എന്ന് പറഞ്ഞാല് അതിനര്‍ഥം ഉപഭോക്താക്കളില് അധികഭാരം ചുമത്തുക എന്നാണ്. നിങ്ങള് വിശ്വാസമര്‍പ്പിച്ചാല് പദ്ധതികള് നടപ്പിലാക്കിത്തരാം എന്ന പ്രധാനമന്ത്രിയുടെ ഉറപ്പിന്റെ പൊരുള് ഇതായിരുന്നു.\nവായ്പ സംബന്ധിച്ച് പദ്ധതി മുന്നോട്ടുവെച്ച പുനര്‍നിര്‍മ്മാണ-പുനര്‍വിന്യാസ നടപടികളോടൊപ്പം തന്നെ വിതരണകമ്പനിക്കാരും സംസ്ഥാനങ്ങളും വൈദ്യുതി ഉപഭോഗം അടക്കമുള്ള കാര്യങ്ങളില് ശുഷ്‌കാന്തി പ്രകടിപ്പിക്കുന്ന പ്രവര്‍ത്തനങ്ങള് നടത്തണമെന്നാണ് നിര്‍ദ്ദേശിക്കുന്നത്. എങ്കില് ഇതുവഴി ഉല്‍പ്പാദിപ്പിക്കുന്ന അധികം വൈദ്യുതിക്ക് തുല്യമായ ധനസഹായം കേന്ദ്രം അനുവദിക്കും. ഒപ്പം മുതലിനത്തില് സംസ്ഥാന സര്‍ക്കാര് നടത്തേണ്ട തിരിച്ചടവിന്റെ 25 ശതമാനവും കേന്ദ്രം നല്‍കും.\nവൈദ്യുതി വിതരണ കമ്പനികള് 2,46,000 കോടി രൂപയുടെ നഷ്ടം വരുത്തിവെച്ചതായി കേന്ദ്ര ഊര്‍ജ്ജവകുപ്പുമന്ത്രി വീരപ്പ മൊയ്‌ലി നടത്തിയ പ്രസ്താവന ഇതുമായി കൂട്ടിവായിക്കേണ്ടതുണ്ട്.\nസ്വകാര്യ കമ്പനികള് വരുത്തിവെച്ച കടബാധ്യതകള് പൂര്‍ണ്ണമായും സര്‍ക്കാര് ഏറ്റെടുത്ത് വൈദ്യുതി രംഗത്ത് കോര്‍പ്പറേറ്റുകള്‍ക്കുവേണ്ടി പൊതുഖജനാവ് കൊള്ളയടിക്കുകയാണ് കേന്ദ്രസര്‍ക്കാര്. സാധാരണക്കാരന്റെ നികുതിപ്പണം കോര്‍പ്പറേറ്റുകള്‍ക്ക് നല്‍കുക മാത്രമല്ല അവരുടെ കടബാധ്യത തീര്‍പ്പാക്കാനെന്ന പേരില് വൈദ്യുതി നിരക്ക് കുത്തനെ വര്‍ധിപ്പിച്ച് ജനങ്ങളെ ഇരുട്ടിലേക്ക് തള്ളിവിടുകയുമാണ് ഇവര്. പ്രധാനമന്ത്രിയുടെ ഉറപ്പിന് ഇങ്ങനെയും ഒരര്‍ഥമുണ്ടെന്ന് ഇപ്പോഴാണ് ബോധ്യമായത്.\nഎന് ചിദംബരം ജനയുഗം 01 ഒക്ടോബര് 2012


സ്ത്രീകള്‍ക്ക് പിന്നീട് പ്രവേശനമനുവദിച്ചു, ഇസ്‍ലാം മതസ്ഥര്‍ക്ക് വേണ്ടി പ്രത്യേക വാതില്... കേരളത്തിലെ ഈ ക്ഷേത്രത്തെ അറിയാം\nMannar, First Published 11, Nov 2019, 4:13 PM\nഇവിടെ ശിവന് തപസ്വി ഭാവത്തിലാണ് എന്നാണ് സങ്കല്‍പം. അതിനാല്‍ത്തന്നെ നേരത്തെ ഇവിടെ സ്ത്രീകള്‍ക്ക് പ്രവേശനമുണ്ടായിരുന്നില്ല. എന്നാല്, പിന്നീട് ക്ഷേത്രം സ്ത്രീകള്‍ക്ക് കൂടി വേണ്ടി തുറന്ന് നല്‍കി.\nമാന്നാറിലെ തന്നെ പുരാതനമായ ക്ഷേത്രമാണ് തൃക്കുരട്ടി മഹാദേവക്ഷേത്രം. ഭൂതത്താന്മാര് മതില് കെട്ടിയെന്ന് വിശേഷിപ്പിക്കുന്ന ക്ഷേത്രത്തിന് ഒരുപാട് പ്രത്യേകതകളുണ്ട്. പരശുരാമനാല് പ്രതിഷ്ഠിക്കപ്പെട്ട ക്ഷേത്രമാണിതെന്നാണ് വിശ്വാസം. മാന്ധാതാവ് ചക്രവര്‍ത്തി നടത്തിയ നൂറ് യാഗങ്ങളിലൊന്ന് ഈ ക്ഷേത്രപരിസരത്ത് വച്ചായിരുന്നുവെന്ന് കരുതുന്നു. ഈ യാഗത്താല് പ്രസിദ്ധമായതുകൊണ്ടുതന്നെ മാന്ധാതാപുരം എന്നായിരുന്നു അന്ന് പേര് നല്‍കിയിരുന്നത്. എന്നാല്, പിന്നീടിത് ലോപിച്ച് മാന്നാര് എന്നായി മാറുകയായിരുന്നുവത്രെ. എതായാലും, മാന്ധാതാവ് യാഗം നടത്തിയപ്പോള് ഹോമാഗ്നിയിൽ പ്രത്യക്ഷപ്പെട്ട ശിവനെ ക്രോഷ്ടമഹർഷി ഇവിടെ പ്രതിഷ്ഠിച്ചു എന്നാണ് ഐതിഹ്യം.\nഇവിടെ ശിവന് തപസ്വി ഭാവത്തിലാണ് എന്നാണ് സങ്കല്‍പം. അതിനാല്‍ത്തന്നെ നേരത്തെ ഇവിടെ സ്ത്രീകള്‍ക്ക് പ്രവേശനമുണ്ടായിരുന്നില്ല. എന്നാല്, പിന്നീട് ക്ഷേത്രം സ്ത്രീകള്‍ക്ക് കൂടി വേണ്ടി തുറന്ന് നല്‍കി. മാത്രവുമല്ല, ഇവിടെ അഹിന്ദുക്കള്‍ക്ക് പ്രവേശിക്കുന്നതിനായി വേറത്തന്നെ വാതിലുള്ള ക്ഷേത്രം കൂടിയാണിത്. കിഴക്കേ ഗോപുരത്തിനടുത്തായിട്ടായിരുന്നു നേരത്തെ ഈ വാതില്. അത് ഇസ്ലാം മതവിശ്വാസികള്‍ക്കുവേണ്ടി മാത്രം പണി കഴിപ്പിച്ചതാണെന്നും പറയപ്പെടുന്നുണ്ട്. ഇവിടെ ശിവരാത്രി വലിയ ആഘോഷമാണ്. ഈ മാന്നാര് ശിവരാത്രിയില് പങ്കെടുക്കുന്നതിനായി ആയിരക്കണക്കിന് വിശ്വാസികളെത്താറുണ്ട്. അന്നുരാത്രി ശിവരാത്രി നൃത്തത്തിന് പത്ത് മിനിട്ട് മാത്രം തുറക്കുന്ന പാര്‍വതി നട കാണാനും വിശ്വാസികളെത്തുന്നു.\nമാന്നാറില് കഴിഞ്ഞ ദിവസം നടന്ന നബിദിന റാലിക്ക് ക്ഷേത്രഭാരവാഹികള് വരവേല്‍പ്പ് നല്‍കി. മാന്നാറിലെ മുസ്ലീം ജമാ അത്ത് കമ്മിറ്റി നടത്തിയ റാലിക്കാണ് കുരട്ടിശ്ശേരി ഭദ്രകാളി ക്ഷേത്രത്തിലും തൃക്കുരട്ടി മഹാദേവ ക്ഷേത്രത്തിലും സ്വീകരണം നല്‍കിയത്. എന്നാല്, മാന്നാറുകാര്‍ക്ക് ഇതൊരു പുതിയ കാര്യമല്ല. കഴിഞ്ഞ ഏഴ് വര്‍ഷമായി മഹാദേവക്ഷേത്രത്തില് ഇങ്ങനെയൊരു സ്വീകരണം നടന്നുവരുന്നുണ്ട്. 2015 -നാണ് ഈ സ്വീകരണത്തിന് തുടക്കം കുറിച്ചത്. കഴിഞ്ഞദിവസം തൃക്കുരട്ടി മഹാദേവ ക്ഷേത്രം ഉപദേശകസമിതിയും തൃക്കുരട്ടി മഹാദേവസേവാ സമിതിയും ചേര്‍ന്നാണ് നബിദിനറാലിയെ വരവേറ്റത്. മഴയായിരുന്നുവെങ്കിലും മഴ നനഞ്ഞെത്തിയ റാലിയെ മഴയത്തുനിന്നുതന്നെ അവര് വരവേറ്റു.\nLast Updated 12, Nov 2019, 12:01 PM


Kiran Thomas Thompil : അനുഭവങ്ങള് പാളിച്ചകള്: April 2007\nപുഷപഗിരി മെഡിക്കല് കോളെജിനും മറ്റ് അനുബന്ധ സ്ഥാപനങ്ങള്‍ക്കും ഇന്നലെ ന്യുനപക്ഷ പദവി ലഭിച്ചതോടെ സ്വയാശ്രയ കോളേജ് പ്രശ്നം പുതിയ വഴിത്തിരിവിലേക്ക് നീങ്ങുകയാണ്. 100 ഇല് കൂടുതല് സ്ഥാപനങ്ങള് ഇതെ പദവിക്ക് അപേക്ഷിച്ചിട്ടുള്ളതിനാലും പുഷ്പഗിരിക്ക് ഈ പദവി ലഭിക്കാന് സഹായിച്ച ഘടകങ്ങള് ഇവര്‍ക്കെല്ലാം ബാധകമാകുന്നതിനാലും ന്യൂനപക്ഷ പദവി ലഭിക്കാന് ഉള്ള സധ്യത വന്നു ചെര്‍ന്നിരിക്കുകയാണ്.\nഈ അവസരത്തില് ന്യൂനപക്ഷ പദവി എന്നതില് ഒരു സജീവ ചര്‍ച്ച ആവശ്യമെന്ന് തോന്നുന്നു. കാരണം ന്യൂനപക്ഷ അവകാശം ലഭിക്കാന് വലിയ ബുദ്ധിമുട്ടോന്നുമില്ല എന്നതാണ് രസകരം. സ്ഥാപനം നടത്തുന്നത് ന്യൂനപക്ഷ സമുദായത്തില്‍പ്പെട്ടവരായാല് മതി ( അല്ലെങ്കില് സ്ഥാപനം തുടങ്ങാനായി മതം മാറിയാലും മതി). പിന്നെ ആ സ്ഥാപനം സര്‍ക്കാര് നിയന്ത്രണങ്ങള്‍ക്ക് അതീതമാകും ( നിയമനം പ്രവേശനം ഭരണം ഇവയിലൊക്കെ പൂര്‍ണ്ണ നിയന്ത്രണം ലഭിക്കും). എന്നാല് ഈ അവകാശം ന്യൂനപക്ഷങ്ങള്‍ക്ക് മാത്രം ലഭ്യമാകുകയുള്ളൂ (non-hindu).\nകേരളത്തിലെ വിദ്യഭ്യാസ രംഗത്ത് ക്രിസ്ത്യന് ന്യൂനപക്ഷം വളരെയേറെ മുന്നിലാണ്. വിദ്യഭ്യാസ നിലവരത്തിന്റെ കാര്യത്തിലായാലും നടത്തുന്ന സ്ഥാപങ്ങളുടെ കാര്യത്തിലായാലും ക്രൈസ്തവര് ബഹുദൂരം മുന്‍പില് തന്നേ. ഇനിയും ഇതേ സമുദായക്കാര്‍ക്ക് തുടര്‍ന്നും ഈ അവകാശം നല്‍കേണ്ടതുണ്ടോ? ഇനി ഇവിടെ പ്രവര്‍ത്തിക്കുന്ന സ്വകാര്യ മെദിക്കല്‍ക്കോളിജുകളില് ഒന്നൊഴികെ എല്ലാം ക്രിസ്ത്യന് മുസ്ലിം ന്യൂനപക്ഷങ്ങള് നടത്തുന്നതാണ്. അപ്പോള് അവക്കെല്ലാം ന്യൂനപക്ഷ അവകാശം ലഭിക്കുകയും ചെയ്യുമ്പോള് നിയമങ്ങള് ഒക്കെ ബാധകമാകുന്നത് ഗോഗുലം ഗോപാലന്റെ കോളെജുകള്‍ക്ക് മാത്രം ( കേരള സര്‍ക്കാറിന്റെ 2006 ലെ സ്വയാശ്രയ നിയമത്തിന്റെ ആദ്യ കരടില് ന്യൂനപക്ഷ നിര്‍വചനം ഉണ്ടായിരുന്നില്ല. അത് പാസയപ്പോള് കോണ്‍ഗ്രസിലെ V.D. സതീശന് ഈ ബില്ലിനെ ഗോകുലം ഗോപാലന് നിയമം എന്ന് പരിഹസിച്ചിരുന്നു. അതിന് ബദലായാണ് സര്‍ക്കാര് ന്യൂനപക്ഷ നിര്‍വചനം കൂട്ടിച്ചേര്‍ത്തത്.). ഇത് ഒരു തരത്തില്‍പ്പറഞ്ഞാല് ന്യൂനപക്ഷങ്ങള് ഭൂരിപക്ഷത്തേക്കാല് വിദ്യാഭ്യാസ സ്ഥാപനങ്ങള് ഉണ്ടായിരിക്കുന്ന ( മുസ്ലിമുകളുടെ കാര്യത്തില് അല്ല) ഒരു സാഹചര്യം ഉണ്ടാക്കുന്നില്ലേ ?. വേരോരു തരത്തില്‍പ്പറഞ്ഞാല് ന്യൂനപക്ഷ അവകാശം ജന്മാവകശമായി ഇങ്ങനേ തുടരേണ്ടതുണ്ടോ? ഭൂരിപക്ഷവും ന്യൂനപക്ഷവും തമ്മില് എന്തെങ്കിലും വിടവുണ്ടെങ്കില് നികത്തുക എന്നതില്‍ക്കവിഞ്ഞ് ഈ അവകാശം നല്‍കാന് പാടുണ്ടോ?\nPosted by കിരണ് തോമസ് തോമ്പില് at Thursday, April 19, 2007 15 comments:


നിനവറിയാതെ (തുടർക്കഥ, PART: 3) – പ്രണയ കഥകൾ\n- May 27, 2020May 31, 2020 - admin\nരണ്ടാം ഭാഗം വായിക്കാൻ ഇവിടെ👇 ക്ലിക്ക് .\nഇവരെ തനിച്ചു അവിടേക്ക് വിടണോ\nഅമ്മ സങ്കടത്തോടെ ചോദിച്ചു..\nയദു : അതെന്താ അമ്മേ അത്ര വൃത്തികെട്ട സ്ഥലം ആണോ ?\nഅമ്മ : ഏയ് അതല്ല..സ്ഥലം ഒക്കെ അടിപൊളി ആണ്.. പോയാൽ തിരിച്ചു വരാൻ പോലും തോന്നില്ല.. തോടും ,പുഴയും , നെൽപ്പാടവും ,കുന്നിൻ ചെരുവുകളും , മഞ്ഞുമൂടിയ മലനിരകളും ഒക്കെ ഉള്ള അതിമനോഹരമായ സ്ഥലം..\nയദു : അതിന് ആയിരുന്നോ ഇത്രയും വലിയ ഞെട്ടൽ.അമ്മക്ക് വരാൻ പറ്റാത്തതിൽ നല്ല സങ്കടം ഉണ്ടല്ലേ.\nഅമ്മ : പോടാ ..അതൊന്നും അല്ല.. അവിടുത്തെ മനോഹാരിത പോലെ തന്നെ നിഗൂഢതകൾ നിറഞ്ഞ കഥകളും ഒത്തിരി കേട്ടിട്ടുണ്ട്..\nയദു : ഒത്തിരി കഥ കേൾക്കാൻ ടൈം ഇല്ല..ഒരെണ്ണം പറ കേൾക്കട്ടെ.\nഅച്ഛൻ : ഞാൻ ഓഫീസിൽ പോകുവാ. നിങ്ങൾ പോകാൻ ഉള്ളത് എല്ലാം റെഡി ആക്കി വക്കണം.\nകിച്ചൂ : അച്ഛൻ സ്ഥലം പറഞ്ഞു .But എന്തിനാ ഇപ്പോൾ അവിടെ പോകേണ്ടത് എന്ന് പറഞ്ഞില്ല..\nയദു : അടിച്ചുപൊളിക്കാൻ..സ്ഥലം പൊളി ആന്ന് അമ്മ പറഞ്ഞല്ലോ.. just forachange .അതല്ലേ അച്ഛാ..\nഅച്ഛൻ : പൊളിക്കാൻ ആണേൽ നിന്നെ ഒറ്റക്ക് വിട്ടാൽ മതി ആയിരുന്നു.. പക്ഷെ ഇത് പണിയാൻ ആയി പോയി.. അവിടെ നമുക്ക് ഒരു resort ഉണ്ട്. അടുത്ത് തന്നെ പുതിയ ഒരെണ്ണം പണിയുന്നുണ്ട്.എനിക്ക് ഇപ്പോൾ ഇവിടുന്ന് മാറി നിൽക്കാൻ പറ്റില്ല. അതുകൊണ്ട് നിങ്ങൾ അവിടെ work ഒക്കെ കൃത്യമായി നടക്കുന്നുണ്ടോ എന്ന് ചെക്ക് ചെയ്താൽ മതി..\nയദു : അതിന് ഏട്ടൻ ഒറ്റക്കു പോരെ ?ഇത്രയും നിസ്സാര കാര്യത്തിന് എന്റെ ആവശ്യമില്ല. ഞാൻ ഇവിടെ ഓഫീസിൽ അച്ഛനെ help ചെയ്യാം.\nഅച്ഛൻ : അയ്യോ ഉപദ്രവിക്കല്ലേ.. നിന്നെയും ഓഫീസും രണ്ടും കൂടെ മാനേജ് ചെയ്യാൻ എനിക്ക് പറ്റില്ല.\nഅമ്മ : അവിടെയും നിന്റെ ആവശ്യമില്ലാത്ത സ്ഥിതിക്ക് നിനക്ക് ധൈര്യമായി കറങ്ങി നടക്കാം. അതല്ലേ നിന്റെ ആഗ്രഹം . ഇവിടെ കറങ്ങി നടക്കാൻ അല്ലേ നീ പോകുന്നില്ലെന്ന് പറയുന്നേ ..\nയദു : കൊച്ചു കള്ളി എല്ലാം കണ്ടുപിടിച്ചല്ലോ .\nഅച്ഛൻ : യദു ..\nഇതോടെ നിന്റെ കുട്ടിക്കളി നിർത്തിക്കോണം.. അല്ലെങ്കിൽ നിന്നെ ഞാൻ US ന് വിടും നിന്റെ അമ്മാവന്റെ അടുത്ത്.\nയദു : എന്തിന് ? ഞാൻ ഇന്നലെ നന്നായി..\nകിച്ചൂ : അതെന്താടാ US അടിപൊളി അല്ലേ. ഇതിലും കറങ്ങി നടക്കാം..\nയദു : ഏട്ടാ.. ഈ അമ്മേടെ ചേട്ടൻ ആണ് അവിടെ ..അത് ഓർക്കണം..\nഅച്ഛൻ : ഞാൻ ഇറങ്ങുവാ. നിങ്ങൾ വന്നേക്ക്..\nയദു : അമ്മേ നമ്മൾ ഏതോ കഥയുടെ കാര്യം അല്ലേ പറഞ്ഞേ\nഅവൻ അമ്മയുടെ മടിയിൽ തല വച്ചു കിടന്നുകൊണ്ട് ചോദിച്ചു.. അമ്മ ആ മുടിയിഴകളിൽ തലോടി കൊണ്ട് പറഞ്ഞു തുടങ്ങി..\n” അവിടെ ദേവമംഗലം എന്നൊരു കോവിലകം ഉണ്ടായിരുന്നു ”\nയദു : ഇപ്പോൾ എവിടേക്ക് എങ്കിലും പറന്ന് പോയോ\nകിച്ചൂ : അവന്റെ ഒരു ചളി.. അമ്മ പറ.കിച്ചൂ മൊബൈലിൽ നോക്കിക്കൊണ്ട് തന്നെ പറഞ്ഞു..\nയദു : അപ്പോൾ കഥ കേൾക്കുവായിരുന്നു അല്ലേ\nഅമ്മ യദുവിന്റെ കവിളിൽ ചെറുതായി ഒരു നുള്ള് കൊടുത്തിട്ട് തുടർന്നു\n” പണ്ട് കാലത്ത് ദേവമംഗലം കോവിലകം വളരെ പ്രശസ്തമായിരുന്നു.. അതു പോലെ ആ നാടും. ദേവമംഗലത്തെ പ്രശാസതമാക്കിയത് കോവിലകത്തോട് ചേർന്നുള്ള സർപ്പക്കാവായിരുന്നു. നാഗകന്യകമാർ കുടിയിരിക്കുന്ന സർപ്പിക്കാവ് ”\nഅത് പറഞ്ഞു അമ്മ ഒന്ന് നിർത്തി.ആ കണ്ണുകളിൽ ചെറിയ ഒരു ഭയം കാണാമായിരുന്നു..\nയദു : നുണകഥ ആണെങ്കിലും നല്ല intresting ആയിട്ട് ഉണ്ട്. പറ കേൾക്കട്ടെ\nഅമ്മ : അങ്ങനെ ഇപ്പോൾ പറയുന്നില്ല.\nയദു : അമ്മാ ഇക്കാലത്ത് ഇതൊന്നും ഞാൻ എന്ന് അല്ല ആരും വിശ്വസിക്കില്ല.. നാഗകന്യക എന്ന് കേൾക്കുമ്പോൾ തന്നെ എല്ലാവരും പുച്ഛിച്ചു തള്ളും.. ഇതൊക്കെ വെറുതെ ആൾക്കാരെ പറ്റിക്കാൻ ആരെങ്കിലും ഒക്കെ പറയുന്നത് ആയിരിക്കും. അല്ലാതെ നാഗകന്യക ഒക്കെ കാണുമോ\nഅമ്മ : ഇല്ല.. കാണാൻ ഇതുവരെ ആർക്കും പറ്റിയിട്ടും ഇല്ല. ആരും കണ്ടിട്ടുമില്ല..\nഅത് ചോദിച്ചത് കിച്ചൂ ആയിരുന്നു. അവൻ മൊബൈൽ എടുത്ത് പോക്കറ്റിൽ ഇട്ട് അമ്മയുടെ നേരെ ഇരുന്ന് ചോദിച്ചു..\nആ കുടുംബത്തിൽ ആയില്യം നക്ഷത്രത്തിൽ ജനിക്കുന്ന പെണ്കുട്ടികൾ 24 വയസ്സിന് മുൻപ് സർപ്പ ദംശനം ഏറ്റു മരിക്കും.അങ്ങനെ മരിക്കുന്ന പെണ്കുട്ടി നാഗകന്യകയായി മാറി ആ സർപ്പക്കാവിൽ കുടികൊള്ളുമെന്നാണ് വിശ്വാസം “.\nയദു : സാധാരണ 18 ആയിരുന്നു. ഇവിടെ എന്താണോ 24 ആയത്\nഅമ്മ : അതിനർത്ഥം അവർ 24 വരെ ജീവിക്കും എന്ന് അല്ല ചിലപ്പോൾ 10 വയസ്സിൽ തന്നെ മരിക്കും. അതുപോലെ എല്ലാ ആയില്യം നക്ഷത്രക്കാർക്കും ഈ ഭാഗ്യം ലഭിക്കാറില്ല.\nകിച്ചൂ : ഇത് ഭാഗ്യം ആണോ ?\nഅമ്മ : അങ്ങനെ ആണ് അവിടെ ഉള്ളവർ വിശ്വസിക്കുന്നത്. നാഗകന്യകയായി മാറി ആ നാടിനെ സംരക്ഷിക്കും.അങ്ങനെ സ്വന്തം ആഗ്രഹങ്ങൾ പൂർത്തി ആവാതെ മരിക്കുന്ന ഇവർ വീണ്ടും പുനർജനിക്കും എന്ന് ഒക്കെ പറയുന്നു. ഇങ്ങനെ നാഗകന്യക ആവാൻ ഭാഗ്യം ലഭിക്കുന്ന കുട്ടിക്ക് ഒരുപാട് ശക്തികളും ജന്മസിദ്ധമായി ലഭിക്കുമത്രേ. ആർക്കും അത് അങ്ങനെ തിരിച്ചറിയാൻ കഴിയില്ല.\nയദു : ഒരു സിനിമ കണ്ടിറിങ്ങിയ ഫീൽ ഉണ്ട്.. ഇതൊക്കെ സത്യം ആയിരിക്കുമോ ?\nകിച്ചൂ : അതൊക്കെ നമ്മുടെ വിശ്വാസങ്ങൾ അല്ലേ ? നമ്മുടെ ജീവിതത്തിലും അവിശ്വസനീയമായ എത്രയോ കാര്യങ്ങൾ നടക്കുന്നു..അതിന്റെ പിന്നാലെ നമ്മൾ ആരും പോകുന്നില്ലെന്ന് മാത്രം അല്ലെങ്കിൽ പോകാൻ ആഗ്രഹം ഉണ്ടെങ്കിലും സമയം കിട്ടാറില്ല.. ഇത് വിശ്വസിക്കുന്നതും ,വിശ്വസിക്കാതെ ഇരിക്കുന്നതും നിന്റെ ഇഷ്ട്ടം..\nയദു : Best ആള് ആണല്ലോ പറയുന്നേ ? സ്വപ്നസുന്ദരിയുടെ പടവും വരച്ച് കാത്തിരിക്കുവല്ലേ ?\nഅമ്മ : അത് പറഞ്ഞപ്പോൾ ആണ് ഓർത്തത്. കിച്ചൂ ,അച്ഛൻ പറഞ്ഞു ഇനിയും ഈ കാത്തിരിപ്പ് തുടർന്ന് കൊണ്ട് പോകാൻ പറ്റില്ലെന്ന്. ഒന്നുകിൽ ആ കുട്ടിയെ കണ്ടു പിടിക്കണം അല്ലെങ്കിൽ അച്ഛൻ പറയുന്ന ആളെ കല്യാണം കഴിക്കണം.\nകിച്ചൂ : നിങ്ങൾ പറഞ്ഞാൽ മതി എനിക്ക് ആരായാലും കുഴപ്പമില്ല.. പിന്നെ താലികെട്ടാൻ അല്ലാതെ ഒന്നിനും എന്നെ വിളിച്ചേക്കരുത്.\nയദു : ഏട്ടൻ എന്തൊക്കെയാ ഈ പറയുന്നേ.. ആ പടം ഒന്ന് കാട്ട് ഞാൻ കൊണ്ടുവരാം എന്റെ ഏട്ടത്തിയെ..\nകിച്ചൂ : വേണ്ടടാ ..ഞാൻ തേടി ചെന്നത് അല്ല. അവൾ അല്ലേ എന്റെ സ്വപ്നത്തിൽ വന്നത്. അതുപോലെ ജീവിതത്തിലും വരുമെന്ന് ഞാൻ വിശ്വസിച്ചു.അമ്മ പറഞ്ഞ പോലെ ഇനി അവളെ കണ്ടെത്തിയാൽ തന്നെ മറ്റാരുടെയും സ്വന്തം അല്ലെന്ന് ഉറപ്പ് ഒന്നും ഇല്ലല്ലോ.സ്വപ്നത്തിൽ വന്നവൾ സ്വപ്നം ആയി തന്നെ ഇരിക്കട്ടെ.. ഇനി അങ്ങനെ ഒരാൾ എവിടെ എങ്കിലും ഉണ്ടെങ്കിൽ സന്തോഷമായി ജീവിച്ചോട്ടെ.. ആ ചിത്രം നീ കാണേണ്ട.. അത് പറയുമ്പോൾ എന്തിനെന്നറിയാതെ നിറഞ്ഞൊഴുകുന്ന മിഴികളെ തടയാൻ ആവാതെ കിച്ചൂ മുകളിലേക്ക് കയറി പോയി..\nയദു : ഇതൊന്നും എന്റെ ഏട്ടത്തി അറിയുന്നില്ലല്ലോ\nഅമ്മ : അതാണ് നിന്റെ ഏട്ടത്തി എന്ന് ഉറപ്പിച്ചോ\nയദു : സ്നേഹം സത്യം ആണെകിൽ എന്റെ ഏട്ടൻ താലി ചാർത്തുന്നത് ആ സ്വപ്നസുന്ദരിയെ ആയിരിക്കും..\nഅമ്മ : നിനക്ക് എന്താ ഇത്ര ഉറപ്പ്\nയദു : നിറഞ്ഞൊഴുകിയ ആ മിഴികളിലെ കണ്ണുനീർതുള്ളികൾ തന്നെ.ഹൃദയം തകർന്നാണ് എന്റെ ഏട്ടൻ ഇവിടുന്നു പോയത്.. ആദ്യമായിട്ടാണ് ഏട്ടനെ ഇങ്ങനെ കാണുന്നെ.ഒരിക്കൽ പോലും കാണാത്ത ഒരാളെ എന്റെ ഏട്ടൻ ജീവനായി കാണുന്നുണ്ടേൽ അയാൾ എന്റെ ഏട്ടന് സ്വന്തം ആകും.. ഈ യദു കണ്ടെത്തി കൊടുക്കും. ഞാൻ ഏട്ടന്റെ അടുത്ത് പോയിട്ട് വരാം\nഅമ്മ : വേണ്ട ..അവൻ കുറച്ചു നേരം തനിച്ചിരിക്കട്ടെ.. നാളെ ഇവിടുന്ന് പോകുമ്പോൾ പതുക്കെ എല്ലാം മറക്കും..\nഅപ്പോൾ നമ്മൾ ബാംഗ്ലൂർ വിടുന്നു.\nഅമ്മു : ബസ്സിന് അല്ലെ പോകുന്നേ ?\nഅച്ചു : അല്ല കുന്തത്തിൽ..നിനക്ക് ലിഫ്റ്റ് തരാൻ ലുട്ടാപ്പി ഇപ്പോൾ വരും.. പോയി ബാഗ് പാക്ക് ചെയ്യടി ടാഗിനി…\nഅമ്മു : നീ പോടി പട്ടി…\nഅച്ചു : അമ്മു ചൊറിയാൻ നിക്കാതെ പോകുന്നതാണ് നിനക്ക് നല്ലത്..\nഅമ്മു :അച്ചു ..ടി..\nഅച്ചു : എന്താ ?\nഅമ്മു : വേദു കുളിക്കുവല്ലേ ?\nഅച്ചു : ഇത് ചോദിക്കാൻ ആണോടി കൊപ്പേ നീ വിളിച്ചത്\nഅമ്മു : അല്ല.. നമുക്ക് അവിടെ ചെല്ലുമ്പോൾ എല്ലാം മാധുനോട് പറഞ്ഞാലോ ?\n( മാധു – മാധവ് ,വേദിക യുടെ ചേട്ടൻ എല്ലാവരും മാധുന്നാണ് വിളിക്കുന്നേ. )\nഅച്ചു : വേദുവിന്റെ best frnd ആരാന്ന് ചോദിച്ചാൽ ഒന്നും ആലോചിക്കാതെ അവൾ പറയും മാധു ആന്ന്. അത്രക്ക് ഇഷ്ട്ടം ആണ് അവൾക്ക് ആ ചേട്ടനെ ,അവന് തിരിച്ചും. ആ അവനോട് അവൾ ഇക്കാര്യം പറയാത്തത്തിന് പിന്നിൽ എന്തെങ്കിലും കാരണം കാണും.അപ്പോൾ പിന്നെ നമ്മൾ പറഞ്ഞാൽ മാധു വിശ്വസിക്കുമോ ?\nഅമ്മു : നമുക്ക് പറഞ്ഞു set ആക്കാം.. പിന്നെ അവള് അത് പറയാത്തത് വേറെ ഒന്നും ആയിരിക്കില്ല. വേദു ഇതുവരെ സഖാവിനോട് ഇഷ്ട്ടം ആണെന്ന് പറഞ്ഞില്ലല്ലോ , മാധു അറിഞ്ഞാൽ അവൻ പറയും. വീട്ടിൽ അറിയും , വിവാഹവും പെട്ടെന്ന് നടക്കും.. അവൾക്ക് ഇപ്പോൾ വിവാഹത്തോടെ താൽപ്പര്യവും ഇല്ലല്ലോ..\nഅച്ചു : എനിക്ക് എന്തോ അങ്ങനെ ഒന്നും തോന്നുന്നില്ല.. അവളോട് ചോദിക്കാതെ മാധുവിനോട് പറയുന്നത് മോശം അല്ലേ ?\nഅമ്മു : ഒരു കുഴപ്പവും ഇല്ല.. നമ്മുടെ ആ പഴയ വേദുവിന് വേണ്ടി അല്ലേ ? ആ കളിയും ചിരിയും ഒക്കെ നമുക്കെ തിരിച്ചു കൊണ്ട് വരാൻ പറ്റൂ.\nഅച്ചു : ഇത് വല്ലതും നടക്കുമോ ?\nഅമ്മു : ഈ ഞാൻ അല്ലെ ഉള്ളത്. എല്ലാം നമ്മൾ set ആക്കും.\nഅച്ചു : അതാണ് എന്റെ ഏറ്റവും വലിയ പേടി. പേടി ഒക്കെ കളഞ്ഞു പോയി കിടന്നുറങ്ങു മോളേ.. നാളെ ഉറക്കം നടക്കില്ല..\n( നാട്ടിൽ എത്തിയതിന് ശേഷം )\nഅച്ചു : വേദു ..നീ മാധുവിനോട് വരാൻ പറഞ്ഞിട്ട് ഇല്ലേ ?\nവേദു : ഉണ്ട്…ഏട്ടൻ ഇപ്പോൾ വരും. നമുക്ക് കുറച് മാറി നിൽക്കാം.\nഅമ്മു : ദേ.. മാധു വരുന്നുണ്ട്..\nമാധു : ത്രിമൂർത്തികൾ നേരത്തെ ലാൻഡ് ചെയ്തോ ?\nഅച്ചു : ഇല്ല … ഇപ്പോൾ വന്നതെ ഒള്ളു..\nമാധു : എന്നാൽ വന്ന് കയറിക്കോ , പോകാം. നിങ്ങൾ എന്തെങ്കിലും കഴിച്ചോ ?\nഅച്ചു : ഇല്ല..but ഇനി വീട്ടിൽ ചെന്ന് ഫ്രഷ് ആയിട്ടെ ഒള്ളു.\nമാധു : എന്താണ് വേദുട്ടി ഒരു മൗനം ?\nഅമ്മു : ഈ ചേട്ടനെ കണ്ടതിന്റെ ആയിരിക്കും.\nമാധു : മിണ്ടാതെ ഇരുന്നാൽ വീട് വരെ പോകാം.. അല്ലെങ്കിൽ ഇപ്പോൾ ഇവിടെ ഇറക്കി വിടും..എന്നാലും നിങ്ങൾ ഇതിനെ എങ്ങനെ സഹിക്കുന്നു.\nഅച്ചു : ഞങ്ങളുടെ ഗതികേട്.\nഅമ്മു പുറത്തേക്ക് നോക്കി ഇരുന്നു..\nമാധു : പിന്നെ വേദു വരുന്ന കാര്യം ഞാൻ വീട്ടിൽ പറഞ്ഞിട്ടില്ല.ഒരു സർപ്രൈസ് കൊടുക്കാം.. അതുകൊണ്ട് , ഒരടിക്ക് ചാൻസ് ഉണ്ട് ..മോള് കട്ടക്ക് കൂടെ നിന്നെക്കണം.\nവേദു : ഞാൻ ഇല്ലേ മാധു..dont worry .maximum വാങ്ങി തരാം..\nമാധു : കാന്താരി.. എന്നാൽ വേദുട്ടി ഇവിടെ ഇറങ്ങിക്കോ . ഞാൻ ഇവരെ കൊണ്ട് വിട്ടിട്ട് വന്നേക്കാം.\nവേദു : ok..\nഅമ്മു , അച്ചു : bye വേദു\nമാധു car ഒന്ന് നിർത്തിക്കെ ..കുറച്ചു മുൻപോട്ട് പോയപ്പോൾ അമ്മു ആയിരുന്നു പറഞ്ഞത്.\nമാധു : ഇവിടെ ഇറങ്ങുവാണോ ?\nഅമ്മു : അതൊക്കെ പറയാം.. ആദ്യം നിർത്തഡോ.\nഅമ്മുവും അച്ചുവും ഇറങ്ങി.\nഅമ്മു : ഇറങ്ങി വാ.\nഞാനും ഇറങ്ങണോ .ok ഇറങ്ങി.\nമാധു : എന്താ കാര്യം ?പ്രൊപോസിങ് ആണേൽ sorry.. im not free\nഅമ്മു : പ്രൊപ്പോസ് ചെയ്യാൻ പറ്റിയ സാധനം\nമാധു : ഇതിനെ അവിടെ എങ്ങാനും ഇട്ടിട്ട് വന്നാൽ പോരായിരുന്നോ ?\nഅച്ചു : രണ്ടും നിർത്തിക്കെ..\nമാധു : നിർത്തി കാര്യം പറയ്യ്…\nഅച്ചു : അത് പിന്നെ ഇത് വേദുവിനോട് പറയരുത്.\nമാധു : അത് പറ്റില്ല..\nഅച്ചു : ഞാൻ ഒന്ന് പറഞ്ഞു കഴിയട്ടെ.. എന്നിട്ട് ,ആലോചിച്ചിട്ട് പറയണം എന്ന് തോന്നുവാണേൽ പറഞ്ഞോ.. no പ്രോബ്ലെം.\nമാധു : കാര്യം പറയെടോ. tension ആക്കാതെ ?\nഅച്ചു : അത് വേറെ ഒന്നും അല്ല… നമ്മുടെ വേധുവിന് സഖാവിനെ ഇഷ്ട്ടവാ\nമാധു : സഖാവോ ?\nഅച്ചു : അത് ഞങ്ങൾ അവളെ കളിയാക്കാൻ വേണ്ടി വിളിക്കുന്നതാ . നമ്മുടെ സഞ്ജയ് നെ അവൾക്ക് ഇഷ്ട്ടവാ..\nമാധു : ഏത് നമ്മുടെ സച്ചിയെ ആണോ ?\n(സഞ്ജയ് – സച്ചി )\nഅച്ചു : yzz\nഅതു കേട്ടതും മാധു ചിരിക്കാൻ തുടങ്ങി..\nഅച്ചു : ഞങ്ങളെ കളിയാക്കുവാണോ ?\nമാധു : അല്ല.. അവൾ നിങ്ങളെ പറ്റിച്ചത് ഓർത്തു ചിരിച്ചതാ.\nഅമ്മു : ആര് ആരെ പറ്റിച്ചു ?\nമാധു : എന്റെ അറിവിൽ അവൾക്ക് വേറെ ഒരാളെ ഇഷ്ട്ടവാ ..\nഅച്ചു : ആരെ ?\nനാലാം ഭാഗം വായിക്കാൻ ഇവിടെ👇 ക്ലിക്ക് .\nസപ്പോർട്ട് ചെയ്യുന്ന കൂട്ടുകാർക്ക് നന്ദി, ഇഷ്ടമായെങ്കിൽ ലൈക്ക് കമന്റ് ചെയ്യണേ…\nഒരു മഴയുടെ വരവറിയിച്ച് കൊണ്ട് ആകാശം ഇരുണ്ടു കൂടി…


'അബിയേപ്പൊലൊരു ലോക്കല് ആര്‍ട്ടിസ്റ്റിന് അത്ര പ്രാധാന്യം വേണ്ട', ഒടുവില് അബി ഒരു ഷോട്ടില് മാത്രം | Salala Mobiles director Sarath about Abi - Malayalam Filmibeat\n» 'അബിയേപ്പൊലൊരു ലോക്കല് ആര്‍ട്ടിസ്റ്റിന് അത്ര പ്രാധാന്യം വേണ്ട', ഒടുവില് അബി ഒരു ഷോട്ടില് മാത്രം\n'അബിയേപ്പൊലൊരു ലോക്കല് ആര്‍ട്ടിസ്റ്റിന് അത്ര പ്രാധാന്യം വേണ്ട', ഒടുവില് അബി ഒരു ഷോട്ടില് മാത്രം\nPublished: Friday, December 1, 2017, 15:16 [IST]\nമിമിക്രി രംഗത്തെ പകരം വയ്ക്കാനില്ലാത്ത് പ്രതിഭ എന്ന് അബിയെ വിശേഷിപ്പിച്ചാല് അത് ഒരിക്കലും അതിശയോക്തി ആയിരിക്കില്ല. കലാഭവന് അബിയുടെ മരണ വാര്‍ത്ത ഞെട്ടലോടെയാണ് സിനിമ ലോകം കേട്ടത്. മിമിക്രിയില് താരമായി നിന്നെങ്കിലും സിനിമയില് വേണ്ടത്ര അവസരങ്ങള് അബിക്ക് ലഭിച്ചില്ല.\nഅബിയെ സിനിമയില് നിന്നു മനപ്പൂര്‍വ്വം ഒഴിവാക്കുകയായിരുന്നെന്നും പലരും പലപ്പോഴും പറഞ്ഞിരുന്നു. അബിയെ ഒഴിവാക്കാന് മുന്നില് നിന്നവര് തന്നെ അദ്ദേഹത്തിന്റെ മരണത്തില് കണ്ണീരില് കുതിര്‍ന്ന അനുശോചനവുമായി എത്തിയതും കൗതുകമായി. അത്തരത്തില് ഒരു അനുഭവം സംവിധായകന് ശരത് എ ഹരിദാസന് ഫേസ്ബുക്കില് കുറിക്കുകയുണ്ടായി.\nഅബി എന്ന പിന്നണി ഗായകന്\nതന്റെ കരിയറില് ഒരൊറ്റ പാട്ടേ സിനിമയില് പാടിയിട്ടൊള്ളു. അത് ശരത് എ ഹരിദാസ് സംവിധാനം ചെയ്ത സലാല മൊബൈല്‍സ് എന്ന ചിത്രത്തിലാണ്. ലാ ലാ ലെസാ എന്ന ഗാനമാണ് അബി ആലപിച്ചത്. ഇതിന്റെ വീഡിയോയില് നിറഞ്ഞ് നിന്നതും അബിയായിരുന്നു.\nലാ ലാ ലെസാ എന്ന ഗാനത്തിന്റെ വീഡിയോ പുറത്ത് വന്നപ്പോള് അതില് ഒരു ഷോട്ടില് മാത്രമായിരുന്നു അബി ഉണ്ടായിരുന്നത്. അബിയേപ്പോലൊരു ലോക്കല് ആര്‍ട്ടിസ്റ്റിന് പാട്ടില് ഇത്രയേറെ പ്രാധാന്യം നല്‍കുന്നത് സിനിമയ്ക്ക് ഗുണകരമാകില്ലെന്ന് സിനിമയിലെ ഒരു പ്രമുഖന് പറഞ്ഞതിന് പ്രകാരമായിരുന്ന ആ രംഗങ്ങള് ഒഴിവാക്കിയത്.\nകണ്ണീരില് കുതിര്‍ന്ന അനുശോചനം\nഅബിയുടെ രംഗങ്ങള് വെട്ടിമാറ്റാന് ആവശ്യപ്പെട്ട അതേ പ്രമുഖന് അബിയുടെ മരണത്തില് കണ്ണീരില് കുതിര്‍ന്ന് അനുശോചനവുമായി സോഷ്യല് മീഡിയയില് പ്രത്യക്ഷപ്പെട്ടു. അത് രണ്ടപ്പോഴാണ് ഇക്കാര്യങ്ങള് പങ്കുവയ്ക്കണമെന്ന് തോന്നിയതെന്നും ശരത് പറയുന്നു.\nഅബി നിറഞ്ഞ് നിന്നു\nശരത് തന്നെയായിരുന്നു ആ പാട്ട് എഴുതിയത്. ആ പാട്ടിന് അത്രയ്ക്ക് ലൈഫ് കൊടുത്തായിരുന്നു അബി ഗാനം ആലപിച്ചത്. അബി പാടുന്നതിന്റെ വീഡിയോയായിരുന്നു പകുതിയോളം ചിത്രീകരിച്ചത്. അബിക്കയേക്കൊണ്ട് പാട്ട് പാടിക്കുന്നതിന്റെ ത്രില് ഒന്ന് വേറെ തന്നെയായിരുന്നെന്നും ശരത് പറയുന്നു.\nഇതൊക്കെ സ്‌ക്രീനില് വരുമോ\nസ്റ്റിഡിയോയില് അബി പാടുന്നത് ചിത്രീകരിച്ച് കഴിഞ്ഞപ്പോള്, ഇതൊക്കെ സ്‌ക്രീനില് വരുമോ എന്നദ്ദേഹം ചിരിച്ചുകൊണ്ട് ചോദിച്ചു. 'അതെന്താ ഇക്കാ അങ്ങനെ ചോദിക്കുന്നത്. പാട്ടിന്റെ പകുതിയോളം അബിക്കയുടെ വിഷ്വല് ഉണ്ടാകും' എന്ന് പറഞ്ഞപ്പോള് അദ്ദേഹം ചിരിച്ചിട്ട് പോയി എന്നും ശരത് പറയുന്നു.\nഅബിക്കയുടെ ഒറ്റ ഷോട്ടൊഴികെ എല്ലാം ആ സോംഗ് വിഷ്വലില് നിന്നും മുറിച്ച് മാറ്റപ്പെട്ടു. ആദ്യ സംവിധായകനായ താന് നട്ടെല്ലില്ലാതെ അത് നോക്കി നിന്നു. അക്കാലത്ത് തന്നെ താന് അബിക്കയോട് മാപ്പ് പറഞ്ഞിരുന്നു. ഉറക്കെ ഉള്ളൊരു ചിരിയും തോളത്തൊരു തട്ടും ആയിരുന്നു അദ്ദേഹത്തിന്റെ മറുപടി.\nശരത്തിന്റെ ഫേസ്ബുക്ക് പോസ്റ്റിന്റെ പൂര്‍ണരൂപം വായിക്കാം.\nSalala Mobiles director Sarath about Abi.


ജോ ബൈഡനുമായി വെര്‍ച്വല് സംവാദത്തിനില്ല; ട്രംപ് - Media Mangalam\nവാഷിംഗ്ടണ്: അമേരിക്കന് പ്രസിഡന്റ് സ്ഥാനാര്‍ത്ഥി ജോ ബൈഡനുമായുളള അടുത്ത സംവാദം വീഡിയോ കോണ്‍ഫെറന്‍സിലൂടെയാണെങ്കില് താന് പങ്കെടുക്കില്ലെന്ന് പ്രസിഡന്റ് ഡോണാള്‍ഡ് ട്രംപ്. ഒരു വെര്‍ച്വല് സംവാദത്തിന് വേണ്ടി തന്റെ സമയം പാഴാക്കാന് പോകുന്നില്ലെന്ന് ഒരു മാധ്യമത്തിന് നല്‍കിയ ടെലിഫോണ് അഭിമൂഖത്തില് പറഞ്ഞു.ഇരുവരും തമ്മിലുളള രണ്ടാം സംവാദം ഒക്ടോബര് 15 നാണ് നടക്കേണ്ടത്. സംവാദത്തില് പങ്കെടുക്കുന്നവര് വ്യത്യസ്ത സ്ഥലങ്ങളിലിരുന്ന് പങ്കെടുക്കുന്ന രീതിയിലായിരിക്കുമെന്ന് അധികൃതര് പ്രഖ്യാപിച്ചത്. ഈ നിര്‍ദേശമാണ് ട്രംപ് തളളിയത്.ട്രംപുമായി സംവാദം നടത്താന് ആഗ്രഹിക്കുന്നുണ്ടെന്ന് ബൈഡന് അറിയിച്ചു. എന്നാല്, അദ്ദേഹം കോവിഡുമായി ബന്ധപ്പെട്ട പെരുമാറ്റച്ചട്ടങ്ങള് പാലിക്കണമെന്നും ബൈഡന് കൂട്ടിച്ചേര്‍ത്തു. ആദ്യ സംവാദത്തിന് രണ്ടു ദിവസങ്ങള്‍ക്കു ശേഷമാണ് ട്രംപിന് കോവിഡ് സ്ഥിരീകരിച്ചത്.\nAmerican Elections 2020 jo biden trump


b Studio: October 2013\nPosted in Labels: aarambam ആരംഭം review movie arambam review\nആരാധകർ സ്നേഹപൂർവ്വം തല എന്ന് വിളിക്കുന്ന അജിത്തിന്റെ ദീപാവലി ചിത്രമാണു വിഷ്ണുവർധൻ സംവിധാനം ചെയ്ത ആരംഭം. അജിത്തിനെ കൂടാതെ നയൻ താര, ആര്യ തപസി എന്നിവരാണു മറ്റ് പ്രധാന അഭിനേതാക്കൾ. തെലുങ്കിലെ നായക നടന്മാരിൽ ഒരാളായ റാണ ദഗ്ബദിയും ഇതിൽ അതിഥി വേഷത്തിൽ എത്തുന്നു. മുബൈയുടെ പശ്ചാത്തലത്തിൽ നടക്കുന്ന ഒരു പ്രതികാര കഥയാണു ആരംഭത്തിലെ പ്രമേയം.\nസിനിമ ഉണ്ടായ കാലം മുതൽക്കേ ലോകത്തിലെ എല്ലാ ഭാഷകളിലും പറഞ്ഞ് പഴകിച്ച ഒരു കഥ വീണ്ടും പുതിയ കുപ്പിയിൽ അവതരിപ്പിക്കുകയാണു ആരംഭത്തിലൂടെ വിഷ്ണുവർധൻ ചെയ്യുന്നത്. എന്നാൽ അത് പ്രേക്ഷകർക്ക് വല്ലാതെ മുഷിപ്പിക്കാതെ പറഞ്ഞവസാനിപ്പിക്കുന്നതിൽ അദ്ദേഹം വിജയിച്ചിട്ടുമുണ്ട്. മുബൈ നഗരത്തിൽ3മാളുകളിൽ ഒരേ സമയം ബോബ് സ്ഫോടനം നടക്കുന്നു. ഇത് ചെയ്യുന്നത് എ കെ എന്ന അശോക് ആണു. ഇതിന്റെ പിന്നാലെ അർജുൻ എന്ന മിടുക്കനായ ഐടി പ്രൊഫഷണലിനെ തട്ടികൊണ്ട് വന്ന് ദിവസം 300 കോടി വരുമാനമുള്ള ഫ്ലാഷ് ടിവിയുടെ നെറ്റ്വർക്ക് തകർക്കുന്നു. ഈ ടിവി ചാനലും മാളുകളും ഒരാളുടെ ഉടമസ്ഥതയിൽ ഉള്ളതാണു. അയാളുടെ ഫിനാഷ്യൽ അഡ്വൈസറെ അശോക് കൊല്ലുന്നു. ഇതെല്ലാം അശോക് എന്തിനു ചെയ്യുന്നു എന്നതാണു അല്ലെങ്കിൽ എന്നതാവണമല്ലോ സിനിമയുടെ ബാക്കി പത്രം. അതു തന്നെയാണു ആരംഭം.\nഅശോക് എന്ന എകെ ആയി ഫാൻസിന്റെ ഭാഷയിൽ പറഞ്ഞാൽ അജിത്ത് തകർത്തു. അജിത്ത് സിനിമകളിൽ കാണുന്ന സ്ലോമോഷൻ നടപ്പുകളും ശാന്തമായുള്ള പഞ്ച് ഡയലോഗുകളും കിടിലൻ ആക്ഷനുകളും അജിത്തിന്റെതായ ഡാൻസ് സ്റ്റെപ്പുകളുമെല്ലാം ആരാധകരെ തൃപ്തിപ്പെടുത്തുന്ന അളവിൽ ഉൾപ്പെടുത്തിയിട്ടുണ്ട്. ആര്യ പതിവുരീതിയിലുള്ള തന്റെ ശൈലികളുമായി കയ്യടി നേടി. തപസിക്ക് വളരെ നാളുകൾക്ക് ശേഷമുള്ള ഒരു നല്ല കഥാപാത്രമാണു ആരംഭത്തിൽ ലഭിച്ചിരിക്കുന്നത്. നായിക എന്ന് പറയാൻ കഴിയില്ലെങ്കിലും അജിത്തിന്റെ കൂട്ടാളിയായുള്ള വേഷം നയൻസ് മികച്ചതാക്കി. അതിഥി വേഷത്തിൽ എത്തുന്ന റാണയ്ക്ക് ആകട്ടെ കാര്യമായി ഒന്നും ചെയ്യാനില്ല.\nവിഷ്ണുവർധൻ ബില്ലയിൽ ആവിഷ്കരിച്ച ഒരു റിച്ച്നെസ് ആരംഭത്തിലും ആവർത്തിക്കാൻ ശ്രമിച്ചെങ്കിലും അത് അത്ര കണ്ട് വിജയിച്ചില്ല. . യുവൻശങ്കർ രാജയുടെ സംഗീതം സിനിമയ്ക്ക് യാതൊരു ഗുണവും ചെയ്യാൻ പോകുന്നില്ല. മങ്കാത്ത പോലെ ഒരു ചിത്രം പ്രതീക്ഷിച്ചെത്തുന്ന പ്രേക്ഷകരെ ആരംഭം തെല്ലൊന്നു നിരാശപ്പെടുത്തുമെങ്കിലും ഒരു തവണ കാണുവാനുള്ള വകുപ്പെല്ലാം സാധാരണ മസാല തമിഴ് ചിത്രങ്ങളുടെ യാതൊരു ചേരുവകളുമില്ലാത്ത തലയുടെ ആരംഭത്തിലുണ്ട്. അതു കൊണ്ട് തന്നെ ധൈര്യമായി ഇതിനു തല വെയ്ക്കാം..\nസിനിമ കണ്ട് പുറത്തിറങ്ങിയപ്പോൾ കണ്ട ഒരു പോസ്റ്റർ രസകരമായി തോന്നി.. "സ്വന്തം ഫാൻസ് അസോസിയേഷനുകൾ പിരിച്ച് വിട്ട് , സ്വന്തം സിനിമയുടെ പ്രമോഷനു പോവാതെ , ടിവി അഭിമുഖങ്ങൾ കൊടുക്കാതെ താരനിശകളിൽ പങ്കെടുക്കാതെ, പരസ്യങ്ങളിൽ അഭിനയിക്കാതെ ഒരു പടം വിജയിപ്പിക്കാൻ നട്ടെല്ലുള്ള എത്ര നടന്മാരുണ്ട് ഇന്ത്യൻ സിനിമയിൽ...???? ഞങ്ങൾ വെല്ലു വിളിക്കുന്നു. നടക്കില്ല എന്ന് ഞങ്ങൾക്കറിയാം....!!\nPosted bybStudio at 10:49 PM\nPosted in Labels: pithavinum puthranum, പിതാവിനും പുത്രനും, സിനിമ\nട്രാക്ക് ആന്റ് ട്രോളി ക്രിയേഷൻസിന്റെ ബാനറിൽ ദീപേഷ് ടി സംവിധാനം ചെയ്ത ചിത്രമാണു പിതാവിനും പുത്രനും. ചിത്രീകരണ സമയത്ത് ഈ സിനിമയുടെ പേരു പിതാവിനും പുത്രനും പരിശുദ്ധാത്മാവിനും എന്നായിരുന്നു. എന്നാൽ പിന്നീടതിലെ പരിശുദ്ധാത്മാവ് എടുത്തുമാറ്റുകയുണ്ടായി. ആദ്യമേ പറയട്ടെ ഇത് ഈ സിനിമയെ കുറിച്ചുള്ള അഭിപ്രായപ്രകടനമല്ല. കാരണം ഈ സിനിമ ഇതു വരെ തിയറ്ററുകളിൽ റിലീസ് ചെയ്തിട്ടില്ല. എങ്കിൽ പിന്നെ ചലച്ചിത്രമേളകളിലോ മറ്റ് റിലീസ് ചെയ്തിരിക്കും എന്ന് കരുതുകയാണെങ്കിലും ഇല്ല എന്ന് തന്നെയാണു ഉത്തരം.\nറിലീസ് ചെയ്യാത്ത ഇതു വരെ കണ്ടിട്ടില്ലാത്ത സിനിമയെ കുറിച്ച് ഒരിക്കലും അഭിപ്രായം പറയാൻ കഴിയില്ല. പക്ഷെ ഈ സിനിമ സെൻസർ ബോർഡ് സെൻസർ ചെയ്ത് കൊടുക്കില്ല എന്ന് നിർമ്മാതാവിനെ രേഖാമൂലം അറിയിച്ചു കഴിഞ്ഞ ഇപ്പോഴത്തെ സാഹചര്യത്തിൽ ഇന്ത്യയിൽ ഒരിടത്തും റിലീസ് ചെയ്യാൻ സാധ്യത ഇല്ല എന്ന് വരുമ്പോഴാണു ഈ സിനിമയ്ക്കൊരു പ്രസക്തി കൈവരുന്നത്. ചിത്രീകരണം കഴിഞ്ഞ് സെൻസർ ബോർഡിനു മുന്നിൽ എത്തുന്ന സിനിമ സെൻസർ ബോർഡ് അംഗങ്ങൾ കണ്ടതിനു ശേഷമാണു സാധാരണ ഗതിയിൽ സർട്ടിഫിക്കറ്റ് അനുവദിക്കുക. എന്നാൽ ഇവിടെ ചിത്രം കാണുക പോലുമില്ലാതെ ഇതിനു സെർട്ടിഫിക്കറ്റ് അനുവദിക്കില്ല എന്ന നിലപാടാണു സെൻസർ ബോർഡ് സ്വീകരിച്ചിരിക്കുന്നത് എന്നാണു നിർമ്മാതാവിന്റെ വാദം.\nഎന്തായാലും ഇന്ത്യ പോലെയുള്ള ഒരു ജനാധിപത്യരാജ്യത്ത് ഒരു സിനിമയ്ക്കെതിരെ ഇത്തരം നിലപാടുകൾ സ്വീകരിക്കുന്നത് പ്രതിക്ഷേധാർഹം തന്നെയാണു. എന്ത് കൊണ്ട് ഇത്തരമൊരു സമീപനം പിതാവിനും പുത്രനും എന്ന ചിത്രത്തിനെതിരെ ഉണ്ടാകുന്നു. ആരാണു ഈ നീക്കത്തിനു പിന്നിൽ എന്ന് പ്രേക്ഷകർക്ക് സ്വഭാവികമായും സംശയം തോന്നാം. ആ സംശയങ്ങൾക്കുള്ള ഉത്തരം ഈ സിനിമയുടെ തിരകഥ ഒരു സീൻ പോലും മുറിച്ച് മാറ്റാതെ മലയാളം എന്ന വാരികയിൽ പ്രസിദ്ധിപ്പെടുത്തിയത് വായിച്ചു കഴിഞ്ഞാൽ ദുരീകരിക്കാം. ക്ഷമയുള്ളവർക്ക് ആ തിരകഥ ആ വാരികയിൽ നിന്നും മുഴുവനായി വായിക്കാം. അല്ലാത്തവർക്ക് അതിന്റെ സംക്ഷിപ്തരൂപം ചുവടെ കൊടുക്കുന്നു. നേരത്തെ തോന്നിയ സംശയങ്ങൾക്കുള്ള ഉത്തരങ്ങൾ വായനക്കാർക്ക് സ്വയം കണ്ടെത്താം.\nഒരു കന്യാസ്ത്രീ മഠത്തിന്റെ പശ്ചാത്തലത്തിലാണു ഈ കഥ നടക്കുന്നത്. കന്യാസ്ത്രികൾ ആവുന്നവരിൽ ഭൂരിഭാഗവും വീട്ടിലെ പട്ടിണി മൂലവും കഷ്ടപാടുകൾ മൂലവുമാണു അതിലേയ്ക്ക് കടന്നു വരുന്നത്. എന്നാൽ സമ്പന്നയായ ജിജി എന്ന പെൺകുട്ടി ശരിക്കുമുള്ള ദൈവവിളിയാൽ കന്യാസ്ത്രിയായി മാറുന്നു. ക്രിസ്തുവിന്റെ മണവാട്ടിയാവുന്നതോടെ ജിജിയുടെ പേരു സിസ്റ്റർ എൽസീറ്റ എന്നായി മാറുന്നു. എൽസീറ്റ സിസ്റ്റർ ഒരു പുതിയ കന്യാസ്ത്രി മഠത്തിലേയ്ക്ക് സ്ഥലം മാറി വരുന്നതോടെയാണു സിനിമ ആരംഭിക്കുന്നത്. കന്യാസ്ത്രി മഠത്തിൽ സിസ്റ്റർമാരെല്ലാം ഒരോ കൂട്ടുമായാണു നടക്കുക്ക. അതവർ ലെസ്ബിയൻസ് ആയത് കൊണ്ടാണു എന്നാണു കാണിക്കുന്നത്.\nമഠത്തിലെ എൽസീറ്റയുടെ മുറിയിൽ താമസിക്കുന്ന മറ്റൊരു സിസ്റ്റർ ആണു ജസീന്ത. വികാരിയച്ചനും സിസ്റ്റർ ജസീന്തയും തമ്മിൽ അവിഹിതബന്ധമുണ്ട്. അവർ ഇടയ്ക്കിടക്ക് വേഴ്ച്ചകളിൽ ഏർപ്പെടുന്നു. കന്യാസ്ത്രികൾ പരസ്പരം ബന്ധപ്പെടുന്നു. ഇതെല്ലാം കഥയിലുണ്ട്. എൽസീറ്റ മാത്രം ക്രിസ്തുവിനോടുള്ള അഭൗമീകമായ സ്നേഹത്തിൽ മുഴുകി അവിടെ ജീവിക്കുന്നു. ഇത് മറ്റുള്ളവരുടെ സ്വൈര്യജീവിതത്തിനു തടസ്സ്മാവുന്നു. ഇതിനിടയിൽ എൽസീറ്റ പണികഴിക്കുന്ന ക്രിസ്തുവിന്റെ ശില്പമുണ്ട്. ഈ ശില്പത്തിനോടുള്ള സംഭാഷണങ്ങൾ യേശു എൽസീറ്റയ്ക്ക് മുൻപിൽ പ്രത്യക്ഷപ്പെടുന്ന ഒരു അനുഭവം എൽസീറ്റയ്ക്കുണ്ടാക്കുന്നു.\nപഴയകാലത്ത് ഒരു കപ്പോളച്ചനെ പ്രേമിച്ചതിന്റെ പേരിൽ ഒരു പാട് പഴികൾ കേൾക്കേണ്ടി വന്ന ഒരു വൃദ്ധയായ സിസ്റ്ററും തന്റെ സൗന്ദ്യര്യം തനിക്ക് ശാപമാണെന്ന് ബോധ്യപ്പെട്ടപ്പോൾ പാതി ഭാഗം പൊളിച്ചു കളഞ്ഞ ഒരു കന്യാസ്ത്രിയുമെല്ലാം ആ മഠത്തിലുണ്ട്. കഥയങ്ങനെ മുന്നോട്ട് പോകുമ്പോൾ വികാരിയച്ചനിൽ നിന്നും ജസീന്ത ഗർഭിണിയാവുന്നു. വികാരിയച്ചനോടൊപ്പം ഒളിച്ചോടാൻ ജസീന്ത ആഗ്രഹിക്കുന്നു. എന്നാൽ അച്ചൻ നിർബന്ധിച്ച് ജസീന്തയുടെ അബോർഷൻ നടത്തുന്നു. അതിനു ശേഷം ജസീന്തയെ വിട്ട് മറ്റൊരു കന്യാസ്ത്രിയുമായി അച്ചൻ അടുക്കുന്നു. വികാരിയച്ചൻ ഉപേക്ഷിച്ച നൈരാശ്യത്തിൽ ജസീന്ത സിസ്റ്റർ മഠത്തിലെ നായയുമായി വേഴ്ച്ചയിൽ ഏർപ്പെടുന്നതും കഥയിലുണ്ട്. ഇത്രയും കേട്ടതിൽ നിന്നും താല്പര്യമുള്ളവർക്ക് ഈ തിരകഥ മുഴുവനായും വായിക്കാം. എന്നിട്ട് സ്വയം തിരുമാനിക്കാം ഇത്തരമൊരു സിനിമയെ തടഞ്ഞത് ശരിയാണോ അല്ലയോ എന്ന്.\nഹണി റോസ് നായികയായി വേഷമിട്ട ഈ സിനിമ പുറത്തിറങ്ങിയിരുന്നെങ്കിൽ ആത്മീയതയിൽ മുക്കിയ ലൈഗീകത ആസ്വദിക്കുവനായി ജനം തിയറ്ററുകളിലേക്ക് ഇടിച്ചു കയറുമായിരുന്നു. പക്ഷെ മതം എന്ന ലോകത്തിലെ ഏറ്റവും സെൻസിറ്റീവായ വിഷയത്തെ ഇത്രമേൽ ആക്രമിച്ച് കൊണ്ടുള്ള ഒരു സിനിമ മതേതര രാജ്യം എന്നവകാശപ്പെടുന്ന നമ്മുടെ നാട്ടിൽ അനുവദിക്കാനുള്ളത്ര സഹിഷ്ണുത ഇനിയും പലർക്കും കൈവന്നിട്ടിലായിരിക്കും..!\nPosted bybStudio at 8:03 AM\nPosted in Labels: pattam pole, പട്ടം പോലെ, സിനിമ\nPosted bybStudio at 11:27 PM\nPosted in Labels: idukky gold, ഇടുക്കി ഗോൾഡ്, സിനിമ\nPosted in Labels: ക്യാമൽ സഫാരി camel safari, സിനിമ\nPosted bybStudio at 1:29 PM


Abhishek, Aishwarya, Abhiman, Amitabh, Jaya, അഭിമാന്, ധുന്, അഭിഷേക്, ഐശ്വര്യ, അമിതാബ്, ജയ - Malayalam Filmibeat\nഅഭിമാന് റീമേക്ക്; അഭിയും ആഷും ജോഡികള്\n| Published: Wednesday, September 3, 2008, 12:56 [IST]\nഅച്ഛനും അമ്മയും അഭിനയിച്ച് ക്ലാസിക് പദവി നേടിയ ചിത്രത്തിന്റെ പുതിയ പതിപ്പില് അഭിനയിക്കുക. നായികയായി ഭാര്യ തന്നെ അഭിനയിക്കുക. ഇതൊന്നും ചലച്ചിത്രലോകത്ത് എല്ലാവര്‍ക്കും കിട്ടാത്ത ഒരു ഭാഗ്യമാണ്.\nഎന്നാല് അഭിഷേക് ബച്ചന്റെ കാര്യത്തില് ഇത് യാഥാര്‍ത്ഥ്യമാവുകയാണ്. അച്ഛനും അമ്മയും ചെയ്‌ത വേഷം വീണ്ടും അഭിനയിക്കാനുള്ള അസരം അഭിഷേകിനെയും ഐശ്വര്യയെയും തേടിയെത്തിയിരിക്കുന്നു.\nഅമിതാഭ് ബച്ചനും ജയാബച്ചനും ജോഡിയായി അഭിനയിച്ച റിഷികേശ് മുഖര്‍ജിയുടെ അഭിമാന് എന്ന ക്ലാസിക് ചിത്രത്തിനാണ് പുതിയ പതിപ്പ് ഒരുങ്ങുന്നത്. ബോളിവുഡില് തരംഗമായി മാറിയ ഈ സംഗീത പ്രാധാന്യമുള്ള ചിത്രം റീമേക് ചെയ്യാനൊരുങ്ങുന്ന് പ്രമുഖ സംവിധായകന് രാജീവ് മേനോന് ആണ്.\nധുന് എന്നാണ് പുതിയ പതിപ്പിന് പേരിട്ടിരിക്കുന്നത്. ഇതില് അഭിഷേകും ഐശ്വര്യയും ഗായകരായാണ് വേഷമിടുന്നത്. മണിരത്‌നം സംവിധാനം ചെയ്യുന്ന രാമായണത്തെ ആസ്‌പദമാക്കിയുള്ള ചിത്രം കഴിഞ്ഞാലുടന് ധുന് ആരംഭിക്കുമെന്നാണ് സൂചന.\nഅഭിഷേകും ഐശ്വര്യയും ഒന്നിച്ചഭിനയിച്ച ഗുരു, സര്‍ക്കാര് രാജ് എന്നീ ചിത്രങ്ങള് വിജയം നേടിയവയായിരുന്നു. അഭിമാനിലൂടെ അമിതാഭും ജയയും സൃഷ്ടിച്ച തരംഗം അഭിയ്‌ക്കും ആഷിനും പുനസൃഷ്ടിക്കുവാന് കഴിയുമോയെന്ന് കാണാന് കാത്തിരിക്കുകയാണ് ബോളിവുഡ്.\nStory first published: Wednesday, September 3, 2008, 12:56 [IST]


ജിഎസ്ടിയ്ക്കുമേല് വിനോദ നികുതി; ഉത്തരവ് പിന്‍വലിക്കണമെന്ന് സിനിമാ സംഘടനകള് - Janayugom Online\nHome / Latest News / ജിഎസ്ടിയ്ക്കുമേല് വിനോദ നികുതി; ഉത്തരവ് പിന്‍വലിക്കണമെന്ന് സിനിമാ സംഘടനകള്\nLatest News Kerala Cinema TOP NEWS Breaking News Ernakulam News District News Entertainment\nPosted on June 14, 2019, 5:56 pm\nകൊച്ചി: ചരക്ക് സേവന നികുതിക്ക് (ജി.എസ്.ടി) പുറമെ സിനിമ ടിക്കറ്റുകള്‍ക്ക് മേലെ വിനോദ നികുതി കൂടി ഏര്‍പ്പെടുത്താനുളള സര്‍ക്കാര് ഉത്തരവ് പിന്‍വലിക്കണമെന്ന ആവശ്യം ശക്തമാക്കി സിനിമ സംഘടനകള്. ജി.എസ്.ടിക്ക് പുറമെ പത്തു ശതമാനം വിനോദ നികുതി ഈടാക്കാനുള്ള തീരുമാനത്തില് നിന്ന് സര്‍ക്കാര് പിന്‍വാങ്ങണമെന്നും തീരുമാനം സിനിമ വ്യവസായത്തെ തകര്‍ക്കുമെന്നും സിനിമ സംഘടനകളുടെ കൂട്ടായ്മയായ കേരള ഫിലിം ചേംബര് ഓഫ് കൊമേഴ്സ് പ്രസിഡന്റ് ഭാരവാഹികള് കൊച്ചിയില് നടത്തിയ വാര്‍ത്താസമ്മേളനത്തില് പറഞ്ഞു. വിനോദ നികുതി ഈടാക്കാനുള്ള സര്‍ക്കാര് ഉത്തരവ് ഹൈക്കോടതി സ്റ്റേ ചെയ്തതിന് പിന്നാലെയാണ് നികുതി പിന്‍വലിക്കണമെന്ന ആവശ്യം സംഘടന ശക്തമാക്കിയത്. ജൂലൈ മൂന്നു വരെ ഉത്തരവ് നടപ്പിലാക്കാന് പാടില്ലെന്നാണ് കോടതി നിര്‍ദേശം. ഇതിന് മുമ്പ് വിനോദ നികുതി ഒഴിവാക്കണമെന്ന ആവശ്യം വീണ്ടും സര്‍ക്കാരിന് മുന്നില് ശക്തമായി ഉന്നയിക്കാനാണ് സംഘടനകളുടെ തീരുമാനം. സര്‍ക്കാര് വഴങ്ങാതിരുന്നാല് തിയേറ്ററുകള് അനിശ്ചികാലത്തേക്ക് അടച്ചിട്ട് ശക്തമായ സമരത്തിനിറങ്ങേണ്ട സാഹചര്യമുണ്ടാവുമെന്ന് സംഘടന വൃത്തങ്ങള് സൂചന നല്‍കുന്നു.\nനികുതിക്ക് മേല് നികുതി ഈടാക്കുന്ന ഏര്‍പ്പാടാണിതെന്നും ഇത് അംഗീകരിക്കാനാവില്ലെന്നും ചേംബര് പ്രസിഡന്റ് കെ.വിജയകുമാര് പറഞ്ഞു. ടിക്കറ്റുകള്‍ക്ക് വിനോദ നികുതി ഏര്‍പ്പെടുത്തുന്നത് സിനിമ രംഗത്ത് നിര്‍മാതാക്കളെയും തിയേറ്റര് ഉടമകളെയും വലിയ തോതില് ദോഷകരമായി ബാധിക്കും. ജി.എസ്.ടിയില് ലഭിച്ച ഇളവാണ് പുതിയ ഉത്തരവോടെ അട്ടിമറിക്കപ്പെടാന് പോകുന്നത്. ഇക്കാര്യത്തില് ധനമന്ത്രി തോമസ് ഐസക്കിന്റെ പ്രസ്താവനകള് തെറ്റിദ്ധാരണ പരത്തുന്നതാണ്. ഇടത് സര്‍ക്കാര് അധികാരത്തില് വരുമ്പോള് സിനിമ മേഖലക്ക് ഏറെ പ്രതീക്ഷകളുണ്ടായിരുന്നുവെന്നും എന്നാല് പുതിയ നികുതി ഉത്തരവ് സിനിമ മേഖലക്ക് കനത്ത പ്രഹരമായി മാറിയെന്നും അദ്ദേഹം പറഞ്ഞു.\nഇപ്പോള് തന്നെ കേരളത്തിലെ 80 ശതമാനം തിയേറ്ററുകളും നഷ്ടത്തിലാണ് ഓടുന്നതെന്ന് ഫെഫ്ക്ക ജനറല് സെക്രട്ടറി ബി.ഉണ്ണികൃഷ്ണന് പറഞ്ഞു. നേരത്തെ നൂറു രൂപ വരെയുള്ള ടിക്കറ്റുകള്‍ക്ക് 18 ശതമാനവും നൂറു രൂപക്ക് മുകളിലുള്ള ടിക്കറ്റുകള്‍ക്ക് 28 ശതമാനവുമായിരുന്നു ജി.എസ്.ടി ഈടാക്കിയിരുന്നത്. സിനിമ സംഘടനകളുടെ ആവശ്യത്തെ തുടര്‍ന്ന് കേന്ദ്ര സര്‍ക്കാര് ഇത് യഥാക്രമം 12 ശതമാനമായും 18 ശതമാനമായും കുറച്ചിരുന്നു. ഇതിന് ശേഷം സിനിമ കാണാനെത്തുന്ന പ്രേക്ഷകരിലും വര്‍ധനവുണ്ടായി. എന്നാല് ജി.എസ്.ടി കുറച്ചതിന് പിന്നാലെ പത്ത് ശതമാനം വിനോദ നികുതി ഏര്‍പ്പെടുത്താന് സര്‍ക്കാര് തീരുമാനിക്കുകയായിരുന്നു.\nജി.എസ്.ടി ഏര്‍പ്പെടുത്തിയതോടെ തദ്ദേശ സ്ഥാപനങ്ങളുടെ വരുമാനം കാര്യമായി കുറഞ്ഞതാണ് വിനോദ നികുതി ഏര്‍പ്പെടുത്താന് സര്‍ക്കാരിനെ പ്രേരിപ്പിച്ചത്. ഈ നികുതി തദ്ദേശ സ്ഥാപനങ്ങള്‍ക്കാണ് ലഭിക്കുക. തദ്ദേശ സ്ഥാപനങ്ങളുടെ കടുത്ത സമ്മര്‍ദ്ദത്തിന് വഴങ്ങിയാണ് സര്‍ക്കാര് വിനോദ നികുതി ഏര്‍പ്പെടുത്തിയതെന്ന വാദവും സിനിമ സംഘടനകള് ഉയര്‍ത്തുന്നുണ്ട്. വിനോദ നികുതി ഏര്‍പ്പെടുത്തുന്നത് വരുമാനത്തില് വന് ഇടിവുണ്ടാക്കുമെന്ന് ബി. ഉണ്ണികൃഷ്ണന് പറഞ്ഞു. നൂറു രൂപ വരെയുള്ള ടിക്കറ്റുകള്‍ക്ക് ജി.എസ്.ടി ഇളവിന് മുമ്പ് 18 ശതമാനം നികുതി നല്‍കിയിരുന്നിടത്ത് വിനോദ നികുതി കൂടി ഏര്‍പ്പെടുത്തുന്നതോടെ ആകെ നികുതി 22 ശതമാനം ഉയരും. ഇത് മൂലം ജി.എസ്.ടി ഇളവിന്റെ ഒരു ആനുകൂല്യവും പ്രേക്ഷകര്‍ക്ക് ലഭിക്കാത്ത സാഹചര്യമുണ്ടാവും. മാത്രമല്ല, മിക്ക തിയേറ്ററുകളിലും ഇ‑ടിക്കറ്റ് സംവിധാനം നടപ്പിലാക്കിയതിനാല് തദ്ദേശ സ്ഥാപനങ്ങളില് നിന്ന് ടിക്കറ്റുകള് സീല് ചെയ്തു വാങ്ങി വില്‍ക്കുന്ന രീതി ഇനി പ്രായോഗികമല്ല. ഫിലിം ചേംബര് ഭാരവാഹികളായ എം.സി ബോബി, സാഗാ അപ്പച്ചന്, അനില് തോമസ്, സാജു ജോണി എന്നിവരും വാര്‍ത്താസമ്മേളനത്തില് പങ്കെടുത്തു.\nഎംപി വീരേന്ദ്രകുമാർ ജെഡിയുവിന്‍റെ രാജ്യസഭാ സ്ഥാനാർഥി\nസ്വവർഗ വിവാഹം ഓസട്രേലിയയിൽ ഇനി നിയമ വിധേയം


കാര്‍ഷികക്കാഴ്ചകള് (karshikakazhchakal): നമ്മുടെ കൃഷി\nകാലത്തിന്റെ കാലാനുസൃത മാറ്റത്തില് കൃഷി രീതിയും സാഹചര്യങ്ങളും മാറിയിട്ടുണ്ട്. ഇന്ന് പ്രചാരത്തിലുള്ള കൃഷിരീതികളെക്കുറിച്ചാവട്ടെ ഇത്.\nജൈവ കീടനാശിനികള്, കമ്പോസ്റ്റ്, പച്ചിലവളങ്ങള് തുടങ്ങിയവയെ പ്രഥാനമായി ആശ്രയിക്കുന്ന കൃഷിരീതിയാണിത്. രാസവളങ്ങളും, രാസ കീടനാശിനികളും തീര്‍ത്തും ഒഴിവാക്കിയുള്ളതും ചെടിയുടെ വളര്‍ച്ചാ നിയന്ത്രണ വസ്തുക്കള്, കന്നുകാലി തീറ്റകളില് ചേര്‍ക്കുന്ന രാസപദാര്‍ഥങ്ങള്, ജൈവമാറ്റം വരുത്തിയ വിത്തുകള് തുടങ്ങിയവ ഉപയോഗിക്കാതെയും നടത്തപ്പെടുന്ന കൃഷിരീതിയെയാണ് ജൈവകൃഷി എന്നു പറയുന്നത്.\nജൈവോത്പന്നങ്ങളുടെ വര്‍ധിച്ച ആവശ്യം മൂലം ജൈവകൃഷി രീതി സ്വീകരിക്കുന്ന കൃഷിയിടങ്ങളുടെ വ്യാപനവും വേഗത്തിലായി. ഇന്റര്‍നാഷണല് ഫെഡറേഷന് ഓഫ് ഓര്‍ഗാനിക് അഗ്രികള്‍ച്ചര് മുവ്‌മെന്റ്‌സ്(IFOAM) എന്ന അന്തര്‍ദേശീയ സംഘടനയുടെ മാനദണ്ഡങ്ങള്‍ക്ക് അനുസൃതമായി ജൈവ കൃഷിരീതി രാജ്യാന്തര തലത്തില് നിയന്ത്രിക്കുകയും നിയമപരമായി നടപ്പിലാക്കുകയും ചെയ്യുന്ന നിരവധി രാജ്യങ്ങളുണ്ട്. 1972 സ്ഥാപിച്ച ഐഎഫ്ഒഎഎം എന്ന ഈ സംഘടനയുടെ കുടക്കീഴില് നിരവധി ജൈവകൃഷി പ്രചാരക സംഘടനകള് പ്രവര്‍ത്തിക്കുന്നു. ഐഎഫ്ഒഎഎം ജൈവ കൃഷിയുടെ ലക്ഷ്യത്തെ ഇങ്ങനെ നിര്‍വചിക്കുന്നു:\n'മണ്ണിന്റെയും മനുഷ്യന്റെയും ആവാസവ്യവസ്ഥയുടെയും ആരോഗ്യം നിലനിര്‍ത്തുന്ന ഒരു ഉത്പാദന രീതിയാണ് ജൈവ കൃഷിരീതി. ദോഷഫലങ്ങളുണ്ടാക്കുന്ന ചേരുവകള് ഉപയോഗിക്കുന്നതിനു പകരം പരിസ്ഥിതിയുടേ സ്വാഭാവിക പ്രക്രിയകള്, ജൈവ വൈവിധ്യം, ചംക്രമണം തുടങ്ങിയ പ്രാദേശിക അവസ്ഥകള്‍ക്ക് അനുരൂപമായതിനെ മാത്രമേ ഈ കൃഷി രീതി ആശ്രയിക്കുന്നുള്ളൂ. പരമ്പരാഗത രീതികളും പുത്തന് കണ്ടത്തെലുകളും ശാസ്ത്രീയ രീതികളും സംയോജിപ്പിച്ചുകൊണ്ട് പരിസ്ഥിതിയിലെ എല്ലാവിഭാഗത്തിനും ഉപകാരപ്പെടുംവിധത്തില് പാരിസ്ഥിതിക ബന്ധവും ഉന്നത നിലവാരത്തിലുള്ള ജീവിതവും ഈ കൃഷിരീതി പ്രോത്സാഹിപ്പിക്കുന്നു..'\nചെടികള്‍ക്ക് മണ്ണില്‍നിന്നും ജൈവ വളങ്ങളില്‍നിന്നും മാത്രം മെച്ചപ്പെട്ട ഉത്പാദനം ലഭിക്കിക്കില്ലെന്നും ജൈവകൃഷിയിലൂടെ മാത്രം ഇന്ത്യയിലെ ജനങ്ങളെ മുഴുവനും തീറ്റിപ്പോറ്റാന് കഴിയില്ലെന്നുമുള്ള ബോധ്യം വന്നപ്പോഴാണ് ഇന്ത്യയില് ഹരിതവിപ്ലവം അരങ്ങേറിയത്. അതുവരെ ഉപയോഗിച്ചിരുന്ന നാടന് വിത്തുകള്‍ക്കു പകരം അത്യുത്പാദനശേഷിയുള്ള വിത്തുകള്, വളം, യന്ത്രവത്കരണം, ജലസേചനം തുടങ്ങിയവയെല്ലാം ആധുനികരീതിയിലായപ്പോള് 1960കളില് കാര്‍ഷികമേഖലയില് വലിയൊരു കുതിച്ചുചാട്ടം നടത്തി.\nസങ്കരയിനം വിത്തുകള്, രാസവളങ്ങള്, കീടനാശിനികള് തുടങ്ങിയവ ഉപയോഗിച്ചുള്ള കൃഷിരീതിയെയയാണ് രാസകൃഷി എന്നു പറയുന്നത്. ജൈവവളങ്ങളില്‍നിന്നു ചെടിക്കാവശ്യമായ പോഷകമൂലകങ്ങള് ലഭിക്കാതെ വന്നപ്പോഴാണ് അവ ഇത്തരത്തില് വേര്‍തിരിച്ചു നല്കുന്ന രീതി വന്നത്. ഇതുവഴി ഉത്പാദനത്തില് വലിയ മുന്നേറ്റമുണ്ടായി. എന്നാല്, അശാസ്ത്രീയമായ ഉപയോഗം ഇന്ന് ശാസ്ത്രത്തെയും കൃഷിയെയും ആളുകള് തള്ളിപ്പറയുന്ന സ്ഥിതിവിശേഷത്തിലെത്തിച്ചു.\nചെടികള്‍ക്ക് ആവശ്യമായ പോഷകങ്ങള് ആവശ്യമായ സമയത്ത് ആവശ്യമായ സ്ഥലത്ത് ആവശ്യമായ അളവില് നല്കുന്നതിനെയാണ് ഹൈടെക് ഫാമിംഗ് അഥവാ കൃത്യതാ കൃഷി എന്ന് പറയുന്നത്. കൃഷിക്ക് ആവശ്യമായ വിത്ത്, വളം, മണ്ണ്, ജലം എന്നിവയുടെ സൂക്ഷ്മവും കൃത്യവുമായുള്ള ഉപയോഗമാണ് ഇവിടെ നടക്കുക. പ്രധാനമായും അഞ്ചു കാര്യങ്ങളാണ് ഹൈടെക് ഫാമിംഗില് ഉള്‍പ്പെടുക.\n1. മൈക്രോ ഇറിഗേഷന് ആന്‍ഡ് ഫെര്‍ട്ടിലൈസേഷന്\nചെടികള്‍ക്ക് ആവശ്യമായ ജലവും വളങ്ങളും തുള്ളിനന രീതിയില് നല്കുന്നതാണിത്. ഇതുവഴി 95 ശതമാനം കാര്യക്ഷമതയോടെ ജലസേചനം നടത്താന് കഴിയും.\n2. സംരക്ഷിത കൃഷി\nപോളിഹൗസ്, മഴമറ തുടങ്ങിയവയാണ് ഹൈടെക് ഫാമിംഗ് എന്ന് പലരും തെറ്റിദ്ധരിക്കാറുണ്ട്. കടലില് വന്നു പതിക്കുന്ന കൈത്തോടുകള് പോലെയാണ് ഹൈടെക് ഫാമിംഗും പോളിഹൗസ്/മഴമറ കൃഷിയും തമ്മിലുള്ള ബന്ധം. സംരക്ഷിതകൃഷിയില് നാലു ഘടകങ്ങളുണ്ട്. തുറസായ സ്ഥലത്തെ കൃഷി, പോളിഹൗസ് കൃഷി, മഴമറകൃഷി, നെറ്റ് ഹൗസ് കൃഷി.\n3. ക്രോപ് ജ്യോമെട്രി\nവിളകള് തമ്മിലുള്ള വരിയും ഇടയും കൃത്യമായ അളവിലായിരിക്കണം. ശാസ്ത്രീയമായ ഇടയളവു സ്വീകരിക്കുന്നലൂടെ ഒരു സ്ഥലത്ത് പരമാവധി ചെടികള് നട്ട് പരമാവധി വിളവെടുക്കുകയാണ് ഇവിടെ ചെയ്യുന്നത്.\n4. വേരിയബിള് റേറ്റ്\nചെടികള്‍ക്ക് ആവശ്യമായ പോഷകങ്ങള് ആവശ്യമായ സമയത്ത് ആവശ്യമായ സ്ഥലത്ത് ആവശ്യമായ അളവില് നല്കുന്നതിനെയാണ് ഇവിടെ ഉദ്ദേശിക്കുന്നത്.\n5. ഐഡിപിഎം അഥവാ ഇന്റഗ്രേറ്റഡ് പെസ്റ്റ് ആന്‍ഡ് ഡിസീസ് മാനേജ്‌മെന്റ്\nരോഗങ്ങളും കീടങ്ങളുടെ ആക്രമണങ്ങളും വരാതിരിക്കാതെ നോക്കുകയാണ് ഈ രീതി. വന്നാല് രോഗമുള്ളിടത്തു മാത്രം ചികിത്സിക്കുക.\nകരയിലും വെള്ളത്തിലും നടത്തുന്ന കൃഷിരീതികളെ സംയോജിപ്പിച്ചു രണ്ടിനും ഗുണമാകുന്ന രീതിയില് നടത്തുന്ന ഒരു സംയോജിത കൃഷിരീതിയാണ് അക്വാപോണിക്‌സ്. വെള്ളത്തിലെ കൃഷി അഥവാ അക്വാകള്‍ച്ചറും മണ്ണില്ലാത്ത കൃഷി അഥവാ ഹൈഡ്രോ പോണിക്‌സും സംയോജിപ്പിച്ചു നടത്തുന്ന കൃഷിയാണ് അക്വാ പോണിക്‌സ്. ചെടിയും മത്സ്യങ്ങളെയും തമ്മില് ബന്ധപ്പിച്ചാണ് ഈ കൃഷിരീതി. മത്സ്യങ്ങളുടെ വിസര്‍ജ്യത്തില്‍നിന്നുള്ള നൈട്രജനും മറ്റും ചെടികള് സ്വീകരിച്ചാണ് ഇവിടെ കൃഷി നടക്കുക.\nമണ്ണില്ലാത്ത കൃഷിയാണിത്. ഗ്രാവലിലും കല്‍ച്ചീളുകളിലും മറ്റും പോഷകഗുണമുള്ള വെള്ളത്തിന്റെ സാന്നിധ്യത്തില് കൃഷി നടത്തുന്ന രീതി. ഇവിടെ ചെടികള്‍ക്കാവശ്യമുള്ള പോഷകങ്ങള് വെള്ളത്തില് ലയിപ്പിച്ചാണ് നല്കുക.\nഒരു വിളതന്നെ കൃത്യമായതോ അല്ലാത്തതോ ആയ ഇടവേളകളില് വീണ്ടും കൃഷി ചെയ്യുന്നതിനെയാണ് ആവര്‍ത്തനകൃഷി എന്നു പറയുക. റബര്, നെല്ല്, കപ്പ തുടങ്ങിയവായാണ് സാധാരണ ആവര്‍ത്തനകൃഷിയായി നടത്തുക. ഇത്തരത്തില് കൃഷി ചെയ്യുമ്പോള് ചെടികള്‍ക്ക് ആവശ്യമായ പോഷകമൂലകങ്ങളുടെ ലഭ്യത മണ്ണില് ഉറപ്പുവരുത്തേണ്ടത് അത്യാവശ്യമാണ്.\nഒരു വിളമാത്രം കൃഷിചെയ്യാതെ വിവിധ തരം വിളകള് ഒരു സ്ഥലത്ത് ഇടകലര്‍ത്തി ചെയ്യുന്ന കൃഷിരീതിയാണ് സമ്മിശ്രകൃഷി. എല്ലാ വിളയില്‍നിന്നു മെച്ചപ്പെട്ട വരുമാനം ലഭിക്കും എന്ന പ്രത്യേകതയും ഈ രീതിക്കുണ്ട്.\nഓരോ ചെടികള്‍ക്കും വ്യത്യസ്ത രീതിയിലായിരിക്കും മണ്ണില്‍നിന്നുള്ള പോഷകങ്ങളുടെ ആവശ്യം. ഇത് കൃത്യമായി ഉപയോഗിക്കാന് വിളപരിക്രണം അഥവാ ക്രോപ് റൊട്ടേഷന് ആവശ്യമാണ്. ഒരേ വിളതന്നെ ആവര്‍ത്തിക്കാതെ വിളകള് മാറിമാറി ചെയ്യുന്ന രീതിയാണിത്.\nരാശിചക്രത്തിലെ ഒരു നക്ഷത്രഭാഗം കടന്നു പോകാന് സൂര്യനുവേണ്ട കാലയളവാണു ഞാറ്റുവേല എന്നറിയപ്പെടുന്നത്. ഞാറ്റുനില, ഞാറ്റില എന്നിങ്ങനെയും പേരുകളുണ്ട്. 27 ഞാറ്റുവേലകള് ഉണ്ട്; അവയ്ക്ക് 27 നാളുകളുടെ (നക്ഷത്രങ്ങളുടെ) പേരാണ് നല്‍കിയിരിക്കുന്നത്. സൂര്യന് ഏത് നക്ഷത്രത്തിന്റെ കൂടെ നില്‍കുന്നുവോ ആ നക്ഷത്രത്തിന്റെ പേരില് ഞാറ്റുവേല അറിയപ്പെടുന്നു. സൂര്യന് ഒരു നക്ഷത്രത്തില്‍നിന്ന് മറ്റൊന്നിലേക്ക് മാറുന്നതിന്റെ ഞാറ്റുവേലപ്പകര്‍ച്ച എന്നോ ഞാറ്റുവേലപ്പോക്ക് എന്നോ പറയുന്നു. ഒരു ഞാറ്റുവേല ശരാശരി 13 1/2 ദിവസത്തോളം നില്‍കും.\nകേരളീയര് ഞാറ്റുവേലക്കൊത്ത് കാര്‍ഷിക ചക്രം രൂപപ്പെടുത്തിയിട്ടുണ്ട്. കേരളീയരെ സംബന്ധിച്ചിടത്തോളം ജ്യോതിശാസ്ത്രത്തിലും കാലാവസ്ഥാശാസ്ത്രത്തിലും പരിചയത്തിലും ഊന്നി ഒരു കൊല്ലം ലഭ്യമാകുന്ന മഴയുടെ വിതരണത്തെ ഏറ്റവും ശാസ്ത്രീയമായി നിര്‍ണയിച്ചതിന്റെ പ്രത്യക്ഷ ഉദാഹരണമാണ് ഞാറ്റുവേല സങ്കല്പം.\nഒരോ വിളയ്ക്കും അനുയോജ്യമായ ഞാറ്റുവേലകളേയും ഏറ്റവും പ്രായോഗികമായും തിരിച്ചറിഞ്ഞിരുന്നു. ചാമയ്ക്ക് അശ്വതി ഞാറ്റുവേലയും പയര്, ചെറുപയര്, ഉഴുന്ന് തുവരപ്പരിപ്പ് എന്നിവക്ക് രോഹിണി ഞാറ്റുവേലയും അമര, കുരുമുളക്, തെങ്ങ് എന്നിവക്ക് തിരുവാതിര ഞാറ്റുവേലയും എള്ളിനു മകം ഞാറ്റുവേലയും ഉത്തമമാണ്. ഫലവൃക്ഷങ്ങളുടെ വിത്തുകള് നടുന്നതിനും കൊമ്പൊടിച്ചുകുത്തി മുളപ്പിക്കുന്ന എല്ലാ ചെടികള്‍ക്കും തിരുവാതിര ഞാറ്റുവേലയാണ് ഏറ്റവും ഉത്തമം. നെല്‍കൃഷിക്കും ഇത്തരത്തില് ഞാറ്റുവേല സമയങ്ങള് കൃഷിഗീതയില് പ്രസ്താവിച്ചു കാണുന്നു. ഭരണി ഞാറ്റുവേലയില് മത്തന്, കുമ്പളം, കയ്പ, വെണ്ട എന്നിവയുടെ വിത്തു കുത്താം.\nചെടികള്‍ക്ക് ആവശ്യമായ മൂലകങ്ങള്\n17 മൂലകങ്ങളാണ് വിവിധ അളവുകളില് സസ്യങ്ങള്‍ക്ക് ആവശ്യം. ഇതില് കാര്‍ബണ്, ഹൈഡ്രജന്, ഓക്‌സിജന് (കൂടിയ അളവില് വേണ്ട ഇവ മൂന്നും വായുവില്‍നിന്നും ജലത്തില്‍നിന്നും ചെടികള്‍ക്ക് കിട്ടുന്നു), നൈട്രജന്, ഫോസ്ഫറസ്, പൊട്ടാസ്യം എന്നവ പ്രാഥമിക സസ്യപോഷകമൂലകങ്ങളായും സള്‍ഫര്, കാത്സ്യം, മഗ്നീഷ്യം എന്നിവ ദ്വിതീയ പോഷകമൂലകങ്ങളായും തരംതിരിച്ചിരിക്കുന്നു. ഇരുമ്പ്, മാംഗനീസ്, ചെമ്പ്, ബോറോണ്, മോളിബിഡിനം, ക്ലോറിന്, നിക്കല്, സിങ്ക് എന്നിവ സൂക്ഷ്മമൂലകങ്ങളാണ്.\nസീറോ ബജറ്റ് ഫാമിംഗ്\nമണ്ണിലെ ജൈവാംശമാണ് ചെടികള്‍ക്ക് വളര്‍ച്ചയെ സ്വാധീനിക്കുന്ന ഘടനം. ചെടികള്‍ക്ക് ഇവ നേരിട്ട് ആഗിരണം ചെയ്യാന് കഴിയാത്തതിനാല് അവ വിഘടിപ്പിക്കുന്നത് മണ്ണിലെ സൂക്ഷ്മ ജീവികളാണ്. നാടന് പശുക്കളുടെ ചാണകം വഴി മണ്ണിലെ സൂക്ഷ്മാണുക്കളുടെ അളവ് വര്‍ധിപ്പിക്കുകയാണ് ഈ രീതിയിലൂടെ ചെയ്യുന്നത്. നാടന് പശുവിന്റെ ഒരു ഗ്രാം ചാണകത്തില് 300 മുതല് 500 കോടി വരെ സൂക്ഷ്മ ജീവികളാണുള്ളതെന്നാണ് സീറോ ബജറ്റ് ഫാമിംഗിന്റെ ഉപജ്ഞാതാവായ സുഭാഷ് പാലേക്കറുടെ കണ്ടെത്തല്. അതത് പ്രദേശത്തുള്ള നാടന് കന്നുകാലികള്‍ക്കാണ് ഈ സവിശേഷത കൂടുതല്. എന്നാല്, പലേക്കറുടെ രീതിയെ എതിര്‍ക്കുന്ന വിഭാഗവും ഉണ്ട്. ചെലവില്ലാ കൃഷി എന്നു പറയുമ്പോഴും ഇവിടെ ചൂഷണവും നടക്കുന്നു. ആര്‍ക്കും വേണ്ടാതിരുന്ന നാടന് പശുക്കളുടെ വില കുത്തനെ കയറി.


നടിയെ ആക്രമിച്ച കേസ്: ഇടവേള ബാബുവിനെ ചോദ്യം ചെയ്തു- Actress attack case investigation team questioned idavela babu\nActress Attack Case Investigation Team Questioned Idavela Babu\nനേരത്തെ കാവ്യ മാധവനെയും അമ്മ ശ്യാമളയെയും കേസുമായി ബന്ധപ്പെട്ട് അന്വേഷണ സംഘം ചോദ്യം ചെയ്തിരുന്നു\nJuly 29, 2017 02:39:42 pm\nകൊച്ചി: നടിയെ ആക്രമിച്ച കേസിൽ ഇടവേള ബാബുവിനെ ചോദ്യം ചെയ്തു. ആലുവ പൊലീസ് ക്ലബിൽ വിളിച്ചുവരുത്തിയാണ് അന്വേഷണ സംഘം ചോദ്യം ചെയ്തത്. അരമണിക്കൂറോളം ചോദ്യം ചെയ്യൽ നീണ്ടു. ‘അമ്മ’ സംഘടിപ്പിച്ച താരനിശയുമായി ബന്ധപ്പെട്ടായിരുന്നു ചോദ്യം ചെയ്തതെന്നും റിഹേഴ്സൽ സമയത്തെ കാര്യങ്ങളെക്കുറിച്ച് ചോദിച്ചുവെന്നും ഇടവേള ബാബു പറഞ്ഞു.\nകഴിഞ്ഞ ദിവസം ഗായിക റിമി ടോമിയിൽനിന്നും അന്വേഷണ സംഘം ഫോണിലൂടെ വിവരങ്ങൾ ആരാഞ്ഞിരുന്നു. അമേരിക്കയിൽ നടന്ന സ്റ്റേജ് ഷോയുമായി ബന്ധപ്പെട്ട വിവരങ്ങളാണ് അന്വേഷണ സംഘത്തിലുള്ള സിഐ ബിജു പൗലോസ് നടിയെ വിളിച്ച് ചോദിച്ചത്.\nനേരത്തെ കാവ്യ മാധവനെയും അമ്മ ശ്യാമളയെയും കേസുമായി ബന്ധപ്പെട്ട് അന്വേഷണ സംഘം ചോദ്യം ചെയ്തിരുന്നു. കാവ്യയെ ആറു മണിക്കൂറോളം പൊലീസ് ചോദ്യം ചെയ്തു. കാവ്യയുടെ മൊഴിയിൽ അവ്യക്തതയുണ്ടെന്നും വീണ്ടും ചോദ്യം ചെയ്തേക്കുമെന്നാണ് സൂചന. സുനിൽകുമാറിനെ മുൻ പരിചയമില്ലെന്നാണ് കാവ്യ നൽകിയിരിക്കുന്ന മൊഴി. എഡിജിപി ബി.സന്ധ്യയുടെ നേതൃത്വത്തിൽ ദിലീപിന്‍റെ ആലുവ പരവൂർ കവലയിലെ വീട്ടിലെത്തിയായിരുന്നു ചോദ്യം ചെയ്തത്.\nകാവ്യയെ ചോദ്യം ചെയ്തതിന് തൊട്ടുപിന്നാലെയാണ് ശ്യാമളയെ ചോദ്യം ചെയ്തത്. നടിയെ ആക്രമിച്ചതുമായി ബന്ധപ്പെട്ട് യാതൊന്നും തനിക്ക് അറിയില്ലെന്നാണ് ശ്യാമള പൊലീസിനോട് വ്യക്തമാക്കിയത്.


പ്രമുഖ നടിയുടെ അമ്മയുടെ വെളിപ്പെടുത്തല്; മകളെ ക്രൂരമായി പീഡിപ്പിച്ചു, അത് ആത്മഹത്യയല്ല | Actress Attack case: Actor Pratyusha was raped and killed, alleges mother - Malayalam Oneindia\n» പ്രമുഖ നടിയുടെ അമ്മയുടെ വെളിപ്പെടുത്തല്; മകളെ ക്രൂരമായി പീഡിപ്പിച്ചു, അത് ആത്മഹത്യയല്ല\nപ്രമുഖ നടിയുടെ അമ്മയുടെ വെളിപ്പെടുത്തല്; മകളെ ക്രൂരമായി പീഡിപ്പിച്ചു, അത് ആത്മഹത്യയല്ല\nUpdated: Sat, Nov 4, 2017, 17:59 [IST]\nഏറെ കോളിളക്കം സൃഷ്ടിച്ച കേസായിരുന്നു നടി പ്രത്യുഷ റെഡ്ഡിയുടെ മരണം. കാമുകനുമായുള്ള അഭിപ്രായ ഭിന്നതയെ തുടര്‍ന്ന് അവര് ജീവനൊടുക്കി എന്നാണ് ഇതുവരെ നാം കേട്ടത്. പക്ഷേ, നടിയുടെ അമ്മ പറയുന്നു- യഥാര്‍ഥത്തില് സംഭവിച്ചത് മറ്റൊന്നാണെന്ന്.\nഅന്വേഷണ സംഘത്തെ കുടുക്കി ദിലീപ് ആരാധകര്; രഹസ്യമൊഴി എങ്ങനെ? കോടതിയില് പിടിവീഴും!!\nസിനിമാ ലോകത്തെ പ്രമുഖരിലേക്ക് വിരല് ചൂണ്ടുകയാണ് സംഭവം. പ്രത്യുഷയെ സമൂഹത്തിലെ ഉന്നതനായ ഒരാള് ക്രൂരമായി ബലാല്‍സംഗം ചെയ്തു കൊന്നതാണെന്നാണ് അമ്മ പറയുന്നത്. വര്‍ഷങ്ങള്‍ക്ക് ശേഷമുള്ള ഈ വിവരങ്ങള് കേസ് വീണ്ടും അന്വേഷിക്കുന്നതിന് വഴിവെച്ചേക്കും... അമ്മയുടെ വെളിപ്പെടുത്തല് ഗൗരവമുള്ളതാണ്..\nസരോജിനി ദേവി വെളിപ്പെടുത്തുന്നു\nതെലുങ്ക്-തമിഴ് നടിയായിരുന്ന പ്രത്യുഷ റെഡ്ഡിയുടെ മരണം കൊലപാതകമായിരുന്നുവെന്നാണ് അമ്മ സരോജിനി ദേവി വെളിപ്പെടുത്തുന്നത്. പ്രമുഖനായ വ്യക്തിയാണ് തന്റെ മകളെ ബലാല്‍സംഗം ചെയ്തതെന്നും സരോജിനി പറയുന്നു.\nകാമുകന് സിദ്ധാര്‍ഥ റെഡ്ഡിയുമായുള്ള അഭിപ്രായ ഭിന്നതയാണ് പ്രത്യുഷ ജീവനൊടുക്കാന് കാരണമായതെന്നായിരുന്നു വാര്‍ത്ത. 2002ലാണ് പ്രത്യുഷയെ മരിച്ച നിലയില് കണ്ടത്.\nമകള് ആത്മഹത്യ ചെയ്യില്ല\nതന്റെ മകള് ആത്മഹത്യ ചെയ്യില്ലെന്ന് സരോജിനി ദേവി വ്യക്തമാക്കുന്നു. അയാള് ബലാല്‍സംഗം ചെയ്തുകൊന്നതാണ്. അതിന് മുമ്പ് രാഷ്ട്രീയ നേതാക്കളും മറ്റും തന്റെ മകളെ കൂട്ടബലാല്‍സംഗം ചെയ്തിട്ടുണ്ടെന്നും സരോജിനി ദേവി വെളിപ്പെടുത്തി.\nനിരവധി പേര് ചേര്‍ന്ന് മകളെ കൂട്ടബലാല്‍സംസഗം ചെയ്തത് തനിക്കറിയാം. ഒരു തവണയല്ല, പല തവണ പ്രത്യുഷ കൂട്ടമാനഭംഗത്തിന് ഇരയാക്കപ്പെട്ടു. എല്ലാത്തിനും സരോജിനി ദേവി കുറ്റപ്പെടുത്തുന്നത് സിദ്ധാര്‍ഥയെ ആണ്.\nകൂട്ടബലാല്‍സംഗത്തിന് കൂട്ടുനിന്നത് കാമുകനായ സിദ്ധാര്‍ഥ ആയിരുന്നുവെന്ന് നടിയുടെ അമ്മ ആരോപിക്കുന്നു. പ്രമുഖ രാഷ്ട്രീയ നേതാക്കള്‍ക്ക് വേണ്ട സഹായം ചെയ്തുകൊടുത്തതു സിദ്ധാര്‍ഥയാണെന്നും അവര് പറഞ്ഞു.\nഎന്നാല് നേരത്തെ പുറത്തുവന്ന വാര്‍ത്തകള് മറിച്ചായിരുന്നു. സിദ്ധാര്‍ഥയുമായുള്ള അഭിപ്രായവിത്യാസമാണ് പ്രത്യുഷയുടെ മരണത്തിലേക്ക് നയിച്ചത്. സിദ്ധാര്‍ഥയും പ്രത്യുഷയും തമ്മിലുള്ള വിവാഹത്തെ വീട്ടുകാര് എതിര്‍ത്തിരുന്നു എന്നെല്ലാമുള്ള വാര്‍ത്തകളാണ് വന്നിരുന്നത്.\nഎന്നാല് ഇതെല്ലാം വ്യാജമായിരുന്നുവെന്നാണ് സരോജിനി ദേവി പറയുന്നത്. വിവാഹം തങ്ങള് വീട്ടുകാര് എതിര്‍ത്തിരുന്നില്ല. അത്തരത്തില് പോലീസ് റിപ്പോര്‍ട്ട് തയ്യാറാക്കിയത് എന്തു തെളിവുകളുടെ അടിസ്ഥാനത്തിലാണെന്ന് അറിയില്ലെന്നും സരോജിനി ദേവി പറഞ്ഞു.\nസരോജിനി ദേവിക്കും പ്രത്യുഷക്കുമിടയില് യാതൊരു കുഴപ്പമോ തര്‍ക്കമോ നിലനിന്നിരുന്നില്ലെന്ന് മറ്റൊരു യുവതിയും വെളിപ്പെടുത്തിയിരുന്നു. പ്രത്യുഷയുടെ വീട്ടില് ജോലിക്ക് നിന്ന സ്ത്രീയാണ് ഇക്കാര്യം പോലീസിനോട് പറഞ്ഞത്.\nരേണു പറയുന്നത് ഇങ്ങനെ\nമരണത്തിന് മുമ്പുള്ള ദിവസങ്ങളില് പ്രത്യുഷ സാമ്പത്തികമായി വളരെ പ്രയാസത്തിലായിരുന്നു. ഒരിക്കല് തന്റെ കൈയില് നിന്നു പോലും പണം കടംവാങ്ങി. കാമുകന് സിദ്ധാര്‍ഥയുമായി പലപ്പോഴും പ്രത്യുഷ തര്‍ക്കിക്കുന്നതും താന് കണ്ടിരുന്നുവെന്ന് ജോലിക്കാരി രേണു പറഞ്ഞു.\nപ്രത്യുഷയുടെ അമ്മ കൂടെയുള്ളത് സിദ്ധാര്‍ഥിന് ഇഷ്ടമുണ്ടായിരുന്നില്ല. ഇക്കാര്യം ബോധ്യപ്പെട്ടതിനെ തുടര്‍ന്ന് സരോജിനി ദേവി ഫ്‌ളാറ്റില് നിന്നു പോയി. തുടര്‍ന്നാണ് പുതിയ ജോലിക്കാരിയെ വച്ചത്. പ്രത്യുഷയുടെ കാര്യത്തില് സരോജിനി ദേവിക്ക് ആശങ്കയുണ്ടായിരുന്നുവെന്നും അടുത്തിടെ ജോലിക്കാരി മൊഴി നല്‍കിയിട്ടുണ്ട്.\nസിദ്ധാര്‍ഥി പലപ്പോഴും പ്രത്യുഷയെ മര്‍ദ്ദിച്ചിരുന്നു. രാത്രി ഏറെ വൈകിയും അവരുടെ മുറിയില് നിന്ന് തര്‍ക്കം കേള്‍ക്കുമായിരുന്നുവെന്നും ജോലിക്കാരി വെളിപ്പെടുത്തി. പുതിയ വിവരങ്ങളുടെ അടിസ്ഥാനത്തില് വിശദമായ അന്വേഷണം നടന്നേക്കും.\nactress death rape murder cinema നടി സിനിമ കൊലപാതകം മരണം ബലാല്‍സംഗം\nActor Pratyusha was raped and killed, alleges mother


എന്.സി. അസ്താന പുതിയ വിജിലന്‍സ് ഡയറക്ടര് • ഇ വാർത്ത | evartha\nഎന്.സി. അസ്താന പുതിയ വിജിലന്‍സ് ഡയറക്ടര്\nevartha Desk February 12, 2018, 2:36 pm February 12, 2018\nതിരുവനന്തപുരം: ഡി.ജി.പി ഡോ.എന്.സി. അസ്താനയെ പുതിയ വിജിലന്‍സ് ഡയറക്ടറായി നിയമിച്ചു. ഇതു സംബന്ധിച്ച ഉത്തരവില് മുഖ്യമന്ത്രി പിണറായി വിജയന് ഒപ്പിട്ടു. നിലവിലെ വിജിലന്‍സ് ഡയറക്ടറും പൊലീസ് മേധാവിയുമായ ലോക്‌നാഥ് ബെഹ്‌റ ഇരട്ടപ്പദവി വഹിക്കുന്നത് ചട്ടലംഘനമാണെന്ന വിവാദം ഉയര്‍ന്നതിനെ തുടര്‍ന്നാണ് അസ്താനയുടെ നിയമനം.\n1986 ബാച്ചിലെ ഐ.പി.എസ് ഉദ്യോഗസ്ഥനാണ് എന്.സി.അസ്താന. കേന്ദ്ര ഡെപ്യൂട്ടേഷനിലായിരുന്ന അദ്ദേഹത്തെ വിജിലന്‍സ് ഡയറക്ടറാക്കാന് നേരത്തെ സര്‍ക്കാര് ആലോചിച്ചിരുന്നെങ്കിലും തനിക്ക് കേന്ദ്രത്തില് തുടരാനാണ് താല്‍പര്യമെന്ന് അസ്താന സര്‍ക്കാരിനെ അറിയിച്ചിരുന്നു.\nഎന്നാല് ബെഹ്‌റ വിവാദം ഉയര്‍ന്നു വന്ന സാഹചര്യത്തിലാണ് അസ്താനയിലേക്ക് വീണ്ടും സര്‍ക്കാര് എത്തിയത്. വ്യാഴാഴ്ചയ്ക്കകം പുതിയ ഡയറക്ടറെ നിയമിക്കാമെന്ന് സര്‍ക്കാര് ഹൈക്കോടതിയില് ഉറപ്പുനല്‍കിയിരുന്നു. വിജിലന്‍സ് ഡയറക്ടര് പദവിയില് ഡിജിപി അല്ലാത്തവരേയും നിയമിക്കാന് ചീഫ് സെക്രട്ടറി കേന്ദ്രസര്‍ക്കാരിന് കത്തെഴുതിയത് ഇതിന്റെ ഭാഗമായിരുന്നു.\nകഴിഞ്ഞ ഏപ്രിലില് സുപ്രീം കോടതി വിധിയുടെ അടിസ്ഥാനത്തില് ടി.പി.സെന്‍കുമാര് സംസ്ഥാന പൊലീസ് മേധാവി കസേരയിലെത്തിയപ്പോഴാണു ബെഹ്‌റയെ വിജിലന്‍സ് ഡയറക്ടറായി സര്‍ക്കാര് നിയമിച്ചത്.\nസെന്‍കുമാര് വിരമിച്ച ശേഷം ബെഹ്‌റയെ പൊലീസ് മേധാവിയാക്കി. ഒപ്പം വിജിലന്‍സ് ഡയറക്ടറുടെ അധിക ചുമതല ആദ്യം നല്‍കി. പിന്നീട് പൂര്‍ണ ചുമതലയും നല്‍കി. ഇതിനു മുന്‍പ് ഒരു സര്‍ക്കാരും ഈ രണ്ടു സുപ്രധാന പദവികളില് ഒരേ സമയം ഒരു വ്യക്തിയെ നിയമിച്ചിട്ടില്ല.\nസ്ഥിരം വിജിലന്‍സ് ഡയറക്‌റെ നിയമിക്കാത്തതിനെ ഹൈക്കോടതി ഒന്നിലേറെ തവണ വിമര്‍ശിച്ചിരുന്നു. എന്നാല്, ബെഹ്‌റയെ പോലെ പറ്റിയ ഒരാളെ കിട്ടാത്തതിനാല് സര്‍ക്കാര് മാറ്റിയില്ല. ഉദ്യോഗസ്ഥ നിയമനം സര്‍ക്കാരിന്റെ ഭരണപരമായ അധികാരമാണെന്നും അതില് കോടതി ഇടപെടേണ്ടതില്ലെന്നുമായിരുന്നു സര്‍ക്കാര് നിലപാട്.\n‘മുള്ളാന് മുട്ടിയിരിക്കുന്ന ഒന്നാം ക്ലാസുകാരന്’; ചാനല് ചര്‍ച്ചക്കിരിക്കുന്ന രാഹുല് ഈശ്വറിനെ പരിഹസിച്ച് ശാരദക്കുട്ടി\nഅടി കൂടിയതല്ല നെഞ്ചുവേദന കാരണമാണ് എംഎൽഎമാരെ ആശുപത്രിയിലാക്കിയതെന്ന് കർണാടകയിലെ കോൺഗ്രസ് നേതൃത്വം\nമധ്യപ്രദേശിൽ കോൺഗ്രസ് അധികാരത്തിലെത്തിയതിന് പിന്നാലെ ബിജെപി നേതാക്കളുടെ കൊലപാതകം തുടർക്കഥയാകുന്നു\nഇന്ത്യയെ പേടിച്ച് പാക്കിസ്ഥാൻ ഒരു ലക്ഷം ഷെല്ലുകൾ വാങ്ങാൻ കരാർ നൽകി


വൈറലായി കുമ്പംകാച്ചി മീഡിയ | Kumbamkachi videos\nവൈറലായി കുമ്പംകാച്ചി മീഡിയ\nമനോരമ ലേഖകൻ April 27, 2021 11:18 AM IST\nകഴിഞ്ഞ ലോക്ഡൗൺ കാലത്ത് ജനിച്ച യൂട്യൂബ് ചാനലുകളിലൊന്നാണു ‘കുമ്പംകാച്ചി മീഡിയ’. പല ചാനലുകൾക്കും പൂട്ടുവീണപ്പോഴും അഭിനയത്തോടും സിനിമയോടുമുള്ള സ്നേഹം കൊണ്ടു വെബ്സീരിസുകളുമായി പ്രേക്ഷകർക്കു മുന്നില് എത്തുകയാണു തൊടുപുഴയിലെ ഒരു കൂട്ടം ചെറുപ്പക്കാർ. ടൈല്‍സ് തൊഴിലാളി മുതൽ സ്വകാര്യ കമ്പനിയിലെ ജീവനക്കാർ വരെ ക്യാമറയുടെ മുന്നിലും പിന്നിലും അണിനിരക്കുന്ന കുമ്പംകാച്ചി ഇതുവരെ2വെബ്സീരിസുകള് പുറത്തിറക്കി.\n2020 ഒക്ടോബറിലാണു തൊടുപുഴയിലെ ഒരു കൂട്ടം ചെറുപ്പക്കാരുടെ സ്വപ്നസാക്ഷാൽകാരമെന്നോണം കുമ്പംകാച്ചി ചാനൽ ആരംഭിക്കുന്നത്. ‘ഇടുക്കിക്കാരൻ’ മിനി വിഡിയോയായിരുന്നു ചാനലിൽ ആദ്യമായി അപ്‍ലോഡ് ചെയ്തത്. തുടക്കക്കാരുടെ വീഴ്ചകള് നിറഞ്ഞ വിഡിയോ ട്രോൾ ഗ്രൂപ്പുകളിലും സോഷ്യൽ മീഡിയയിലും ചർച്ചയായി. ഷോർട് ഫിലിം രംഗത്തു മറ്റു പരിചയങ്ങളൊന്നുമില്ലാതിരുന്ന ആ കൂട്ടം ട്രോളുകളെ പോസിറ്റീവായെടുത്തു.\nഅതിനു ശേഷം ആദ്യത്തെ വെബ്സീരിസ് പുറത്തിറങ്ങി. ‘ഇത് അതല്ല’ എന്ന മിനി വെബ്സീരിസ് ആയിരുന്നു പിന്നീട് വെളിച്ചം കണ്ടത്. വെബ്സീരിസിനു ശേഷം കട്ടൻചായ എന്ന പേരിൽ റാപ് സോങ് പുറത്തിറക്കി. പിന്നീട് ‘ ഇനി കണ്ടറിയാം’എന്ന പേരിൽ 8 എപ്പിസോഡുകളുള്ള വെബ്സീരിസുമായി കുമ്പംകാച്ചി വീണ്ടുമെത്തി.6എപ്പിസോഡുകൾ പുറത്തിറങ്ങിയ ഇനി കണ്ടറിയാം മികച്ച അഭിപ്രായങ്ങളുമായി മുന്നേറുകയാണ്. തൊടുപുഴ മുതലക്കോടം സ്വദേശി സുൽഫിക്കർ അഷറഫ് ആണ് സംവിധായകൻ. അരുൺ വിജയ്, അലക്സ് തോമസ്, ആൽബന് സജി, മുഹമ്മദ് ഫർസിൻ, അനന്ദു എസ്. കുറ്റിച്ചിറ, ബിനിൽ അലക്സ്, അക്ഷയ് ബാബു, ബിജു മാത്യു, സായ മാത്യു, സി.എം. രതീഷ് എന്നിവരാണ് അഭിനേതാക്കള്.


കളിവിളക്ക് സംഗീത ആൽബം പ്രകാശനം ചെയ്തു : Deepika.com Nri News Middle East & Gulf\nSunday, September 19, 2021 8:49 PM IST\nഅബുദാബി : യുഎഇയിലും കേരളത്തിലുമായി ചിത്രീകരിച്ച കളിവിളക്ക് എന്ന സംഗീത ആൽബത്തിന്‍റെ പ്രകാശനം നടന്നു. അബുദാബി റെഡ് എക്സ് മീഡിയ കോണ്‍ഫ്രൻസ് ഹാളിലാണ് പ്രകാശനകർമ്മം നടന്നത്.\nപ്രമുഖ നർത്തകിയും നൃത്ത അധ്യാപികയുമായ പ്രിയ മനോജാണ് ആൽബത്തിന്‍റെ മനോഹര വരികൾ രചിച്ചത്. കോവിഡ് കാലത്തിന്‍റെ വേനലറുതികൾ കടന്നു ചമയങ്ങൾ അണിയാൻ മോഹിക്കുന്നൊരു കലയുടെ വസന്തകാലം ആഗ്രഹിക്കുന്ന കലാകാര·ാരുടെ പ്രാർഥനയാണ് കളിവിളക്ക് എന്ന സംഗീത ആൽബം.\nഅബുദാബി ഇന്ത്യ സോഷ്യൽ സെന്‍റർ പ്രസിഡന്‍റ് യോഗേഷ് പ്രഭു, കേരള സോഷ്യൽ സെന്‍റർ പ്രസിഡന്‍റ് വി.പി. കൃഷ്ണകുമാർ എന്നിവർ ചേർന്നാണ് പ്രകാശനകർമ്മം നിർവഹിച്ചത്. മാധ്യമ പ്രവർത്തകരായ അനിൽ സി. ഇടിക്കുള, സമീർ കല്ലറ എന്നിവർ ആശംസകൾ അർപ്പിച്ചു. അഞ്ജലി കലങ്ങാട്ട് അവതാരികയായിരുന്നു. ഉഡുപ്പി എസ് ശ്രീനാഥ് ആണ് സംഗീതം നൽകി ആലപിച്ചിരിക്കുന്നത്. പ്രദീപ് പുതുശേരി എഡിറ്റിംഗ് നിർവഹിച്ചു. സമൂഹ മാധ്യമങ്ങളിലൂടെയാണ് കളിവിളക്ക് സംഗീത പ്രേമികളിലേക്കു എത്തുന്നത്.


കുപ്പൂത്തിലും മുസാഫിർ എഫ് സി അൽ മദീന, കിരീടം ആറായി! | Fanport | Sevens News Malayalam\nSunday, Mar 7, 2021 08:22 AM\nHome Football Sevens കുപ്പൂത്തിലും മുസാഫിർ എഫ് സി അൽ മദീന, കിരീടം ആറായി!\nകുപ്പൂത്തിലും മുസാഫിർ എഫ് സി അൽ മദീന, കിരീടം ആറായി!\nകുപ്പൂത്ത് അഖിലേന്ത്യ സെവൻസിൽ ശാസ്താ മെഡിക്കൽസ് തൃശൂരിനെ കീഴടക്കിക്കൊണ്ട് അൽ മദീന ചെർപ്പുളശ്ശേരി കിരീടമുയർത്തി. അൽ മദീന ചെർപ്പുളശ്ശേരിയുടെ സീസണിലെ ആറാം കിരീടമാണിത്. ജയത്തോടെ കിരീടവേട്ടയിൽ അൽ മദീന ചെർപ്പുളശ്ശേരി ബഹുദൂരം മുന്നിലെത്തി. എതിരില്ലാത്ത രണ്ടു ഗോളിനായിരുന്നു അൽ മദീന ചെർപ്പുളശ്ശേരിയുടെ വിജയം.\nകലാശപോരാട്ടം കുപ്പൂത്ത് ഒപ്പത്തിനൊപ്പമാണ് നീങ്ങിയത്. നവാസ് നേടിയ ഗോളിലൂടെ അൽ മദീന ചെർപ്പുളശ്ശേരി ലീഡെടുത്തു. ആദ്യ പകുതി അവസാനിക്കുമ്പോൾ ആ ലീഡിന്റെ മുൻതൂക്കം തന്നെയായിരുന്നു മദീനയെ മുന്നിൽ നിർത്തിയത്. രണ്ടാം പകുതിയിലും ചെർപ്പുളശ്ശേരിയുടെ പ്രതിരോധ കോട്ട ഭേദിച്ച് സമനില ഗോൾ കണ്ടെത്താൻ ശാസ്താ മെഡിക്കൽസ് തൃശ്ശൂരിനായില്ല. കളി അവസാനിക്കാൻ നിമിഷങ്ങൾ മാത്രം ബാക്കിയുള്ളപ്പോൾ ഡി മറിയയിലൂടെ രണ്ടാം ഗോളും നേടിയതോടെ മദീനയുടെ കിരീടം ഉറപ്പായി. അങ്ങനെ എട്ടു ഫൈനലുകളിൽ നിന്നായി മുസാഫിർ എഫ് സി അൽ മദീന ചെർപ്പുളശ്ശേരിക്ക് ആറു കിരീടങ്ങൾ.\nഎഫ് സി തിരുവനന്തപുരത്തെ 2-1 ന് പരാജയപ്പെടുത്തിയാണ് അൽ മദീന കുപ്പൂത്തിലെ കിരീടത്തിലേക്കുള്ള ആദ്യ ചുവട് വച്ചത്. ക്വാർട്ടറിൽ മദീന ഇറങ്ങിയപ്പോൾ ജയാ എഫ് സി തൃശൂരായിരുന്നു എതിരാളികൾ. ആദ്യ മത്സരത്തിൽ ജയയുമായി ഗോൾ രഹിത സമനില പാലിച്ച മദീന രണ്ടാം മത്സരത്തിൽ ജയയെ 2-1 ന് തകർത്ത് സെമിയിൽ കടന്നു. സെമിയിലും തൃശൂർ ശക്തികൾ തന്നെയായിരുന്നു അൽ മദീനയുടെ എതിരാളികൾ. ജിംഖാന തൃശൂരിനോട് ആദ്യ പാദത്തിൽ സമനിലയും രണ്ടാം പാദത്തിൽ 3-1 ന്റെ തകർപ്പൻ വിജയവും അൽ മദീന ചെർപ്പുളശ്ശേരി കരസ്ഥമാക്കി. പട്ടാമ്പിയിൽ തങ്ങളുടെ അഞ്ചാം കിരീടത്തിനു ശേഷം ഒരു ഇടവേളക്കപ്പുറമാണ് അൽ മദീന വീണ്ടും കപ്പുയർത്തുന്നത്.\nPrevious articleഫൈനൽ നിർഭാഗ്യം കടന്നു സൂപ്പർ സ്റ്റുഡിയോ മലപ്പുറം, മഞ്ചേരിയിൽ ആദ്യ കിരീടം\nNext articleതൃക്കരിപ്പൂരിൽ അൽ ശബാബ് പെനാൾട്ടിയിൽ സൂപ്പറിനെ വീഴ്ത്തി


waste will affect allocation centres warning to states | ഡോസുകള് പാഴാക്കരുത്; വാക്‌സിന് വിഹിതം കുറയും; സംസ്ഥാനങ്ങള്‍ക്ക് കേന്ദ്ര മുന്നറിയിപ്പ് - marunadantv.com\nഡോസുകള് പാഴാക്കരുത്; വാക്‌സിന് വിഹിതം കുറയും; സംസ്ഥാനങ്ങള്‍ക്ക് കേന്ദ്ര മുന്നറിയിപ്പ്\nഡല്‍ഹി: വാക്‌സിന് ഡോസുകള് ഉപയോഗശൂന്യമാക്കുന്ന സംസ്ഥാനങ്ങള്‍ക്ക് വാക്‌സിന് വിഹിതം കുറയുമെന്ന മുന്നറിയിപ്പുമായി കേന്ദ്രസര്‍ക്കാര്. വാക്‌സിന് നയം പുതുക്കിയതിന് പിന്നാലെ കേന്ദ്രസര്‍ക്കാര് പുറത്തിറക്കിയ മാര്‍ഗനിര്‍ദേശത്തിലാണ് ഇക്കാര്യം പറയുന്നത്. കഴിഞ്ഞദിവസം പ്രധാനമന്ത്രി നരേന്ദ്രമോദിയാണ് രാജ്യത്തെ അഭിസംബോധന ചെയ്ത് പുതുക്കിയ വാക്‌സിന് നയം പ്രഖ്യാപിച്ചത്. ഉല്‍പ്പാദിപ്പിക്കുന്ന വാക്‌സിന്റെ 75 ശതമാനവും കേന്ദ്രം സംഭരിക്കും. 18 വയസിന് മുകളിലുള്ളവര്‍ക്ക് സൗജന്യമായി വാക്‌സിന് നല്‍കുമെന്നതാണ് പ്രഖ്യാപനത്തിന്റെ കാതല്. ജനസംഖ്യ, രോഗബാധയുടെ തീവ്രത, വാക്‌സിനേഷന്റെ വേഗത എന്നിവ നോക്കിയാവും വാക്‌സിന് ഡോസുകള് സംസ്ഥാനങ്ങള്‍ക്ക് നല്‍കുക എന്ന് പുതുക്കിയ മാര്‍ഗനിര്‍ദേശത്തില് പറയുന്നു.\nവാക്‌സിന് ഡോസുകള് ഉപയോഗശൂന്യമാക്കി കളയുന്ന സംസ്ഥാനങ്ങള്‍ക്ക് വാക്‌സിന് വിഹിതം കുറയുമെന്ന് കേന്ദ്രസര്‍ക്കാര് മുന്നറിയിപ്പ് നല്‍കി. ഉല്‍പ്പാദിപ്പിക്കുന്ന വാക്‌സിന്റെ 75 ശതമാനവും കേന്ദ്രസര്‍ക്കാര് സംഭരിക്കും. സര്‍ക്കാര് വാക്‌സിനേഷന് കേന്ദ്രത്തില് മുന്‍ഗണന അനുസരിച്ച് വാക്‌സിന് നല്‍കണമെന്നും മാര്‍ഗനിര്‍ദേശത്തില് പറയുന്നു. ആരോഗ്യപ്രവര്‍ത്തകര്, മുന്നണിപ്പോരാളികള്, 45 വയസിന് മുകളിലുള്ളവര്, രണ്ടാമത്തെ ഡോസ് ലഭിക്കാനുള്ളവര്, 18 വയസിന് മുകളിലുള്ളവര് എന്നിങ്ങനെ മുന്‍ഗണന അനുസരിച്ചാണ് വാക്‌സിന് നല്‍കേണ്ടത്. 18 വയസിന് മുകളിലുള്ളവര്‍ക്ക് വാക്‌സിന് നല്‍കുമ്പോള് സംസ്ഥാനങ്ങള്‍ക്കും കേന്ദ്ര ഭരണപ്രദേശങ്ങള്‍ക്കും മുന്‍ഗണനാക്രമം നിശ്ചയിക്കാമെന്നും കേന്ദ്രം അറിയിച്ചു.\nRead more topics: # vaccine waste will affect allocation centres warning, # വാക്‌സിന് ഡോസുകള്,\nഇ-കൊമേഴ്സ് കമ്പനികള്‍ക്ക് 34 ലക്ഷം പിഴ\nരാജ്യത്ത് ഇന്ന് 62,480 പുതിയ കോവിഡ് രോഗികള്\nസുവേന്ദുവിനെതിരായ മമതയുടെ കേസ് ഇന്ന് കല്‍ക്കത്ത ഹൈക്കോടതിയില്


ജീവന് വേര്‍പ്പെട്ട അമ്മയുടെ മാറില് അവന് തിരഞ്ഞ...\nജീവന് വേര്‍പ്പെട്ട അമ്മയുടെ മാറില് അവന് തിരഞ്ഞു അമ്മിഞ്ഞയുടെ മധുരം; നൊമ്പരക്കാഴ്ച ഭോപ്പാലില് നിന്ന്\nM. Kumar | Thursday, May 25, 2017 11:09 AM IST\nഭോപ്പാല്: അമ്മയുടെ ദേഹത്ത് മരണത്തിന്റെ തണുപ്പ് പടരുമ്പോഴും അവന് അമ്മയുടെ മാറില് അമ്മിഞ്ഞയുടെ മധുരം തിരഞ്ഞു. കണ്ടു നിന്നവരുടെ കണ്ണുകള് ഈറനണിയിക്കുന്ന ഈ കാഴ്ച ഭോപ്പാലില് നിന്ന്. അമ്മയുടെ ജീവന് വേര്‍പ്പെട്ടു മണിക്കൂറുകള് കഴിഞ്ഞെന്നു അവനു മനസിലായിരുന്നില്ല. മുലപ്പാല് കുടിക്കാന് ശ്രമിക്കുന്നതിനൊപ്പം കൈയിലെ ബിസ്‌കറ്റ് അവന് നുണയുന്നുമുണ്ടായിരുന്നു.\nആളുകള് വിവരം അറിയിച്ചതിനെ തുടര്‍ന്ന് റെയില്‍വേ പോലീസെത്തിയാണ് മൃതദേഹം ആശുപത്രിയിലേക്ക് മാറ്റിയത്. മധ്യപ്രദേശ് തലസ്ഥാനമായ ഭോപ്പാലില് നിന്നും 250 കിലോമീറ്റര് അകലെ ഡമായില് റെയില്‍വേ ട്രാക്കിന് സമീപം മരിച്ചു കിടക്കുന്ന അമ്മയുടെ മുല കുടിക്കാന് ശ്രമിക്കുന്ന കുട്ടിയെ ബുധനാഴ്ച രാവിലെ പ്രദേശവാസികളാണ് കണ്ടെത്തിയത്.\nസ്ത്രീ ട്രെയിനില് നിന്ന് വീണതോ, ട്രെയിന് തട്ടി മരിച്ചതോ ആകാം എന്നാണ് കരുതുന്നതെന്ന് പോലീസ് പറഞ്ഞു. തലയിടിച്ച് വീണത് മൂലമുള്ള രക്തസ്രാവമാണ് മരണത്തിന് മരണത്തിന് കാരണമെന്നാണ് പ്രാഥമിക നിഗമനം. കുട്ടിയെ അമ്മ തന്റെ നെഞ്ചിനോട് ചേര്‍ത്ത് പിടിച്ചിരുന്നതിനാലാകാം കുട്ടിക്ക് പരിക്കേല്‍ക്കാതെ രക്ഷപെട്ടത്.\nപരിക്കേറ്റെങ്കിലും അവര്‍ക്ക് ബോധമുണ്ടായിരിക്കാമെന്നും ആ അവസ്ഥയിലും കുഞ്ഞിനെ രക്ഷിക്കാനായി മുലയൂട്ടുകയും ബിസ്‌കറ്റ് നല്‍കുകയും ചെയ്തിട്ടുണ്ടായിരിക്കുമെന്നും പോലീസ് പറയുന്നു. അമ്മയില് നിന്ന് വേര്‍പെടുത്തിയതോടെ ബഹളം വെച്ച കുട്ടിയെ ചില്‍ഡ്രന്‍സ് ഹോമിലേക്ക് മാറ്റി.


Emalayalee.com - അമേരിക്കന് മലയാളികളുടെ വിവിധ ഓണാഘോഷങ്ങള് (ഒരവലോകനം -എ.സി. ജോര്‍ജ്ജ്)\nഅമേരിക്കന് മലയാളികളുടെ വിവിധ ഓണാഘോഷങ്ങള് (ഒരവലോകനം -എ.സി. ജോര്‍ജ്ജ്)\nഅമേരിക്കന് മലയാളികളുടെ പ്രത്യേക ജീവിത ചുറ്റുപാടില് ഓണമാഘോഷിക്കുന്നത് അവരവരുടെ ഭവനങ്ങളിലല്ല. അവര് ഓണമാഘോഷിക്കുന്നത് വിവിധ മലയാളി അസ്സോസിയേഷനുകളിലൂടെയാണ്. ഇവിടെയുള്ള മലയാളി സംഘടനകളില് അധികവും ആരംഭിച്ചത് ഓണം ആഘോഷിക്കാന് വേണ്ടിയാണ്. ഓണം ആഘോഷിക്കാന് കൂടിയ പല കൂട്ടായ്‌മകളും പിന്നീട് വിപുലമായ പദ്ധതികളും പരിപാടികളുമായി വലിയ മലയാളി പ്രസ്ഥാനങ്ങളും സംഘടനകളുമായി രൂപാന്തരപ്പെടുകയായിരുന്നു. ഇതിന് ധാരാളം അപവാദങ്ങളുണ്ടാകാം. ഇവിടത്തെ ഓരോ മലയാളി അസ്സോസിയേഷനുകളുടെയും ഒരു വര്‍ഷത്തിലെ ഏറ്റവും വലിയ സംഭവവും മഹോല്‍സവവും ഓണം തന്നെ. അമേരിക്കയിലെ ഓരോ മലയാളി സംഘടനകളുടേയും ഇക്കൊല്ലത്തെ ഓണം ഈ വാരാന്ത്യത്തോടെ ഏതാണ്ട് പര്യവസാനിച്ചല്ലൊ.\nകണ്ടുകേട്ടറിഞ്ഞ വിവിധ മലയാളി അസ്സോസിയേഷനുകളുടെ ഓണാഘോഷങ്ങളുടെ ഹൃസ്വമായ ഒരു വിഹഗവീക്ഷണം നടത്തുകയാണ് ഈ ലേഖനത്തിലൂടെ. ഓണാഘോഷങ്ങളിലൂടെ നടത്തിയ ഈ ഓട്ടപ്രദക്ഷിണത്തില് എല്ലായിടത്തും ഓണസദ്യയും, മഹാബലിയുടെ എഴുന്നള്ളത്തും, തിരുവാതിരക്കളിയും ഉണ്ടായിരുന്നു എന്നുള്ളതാണ്.\nചില അസ്സോസിയേഷനുകളില് മുഖ്യാതിഥികളായി അമേരിക്കയിലെ പ്രാദേശിക രാഷ്‌ട്രീയ ഇലക്‌റ്റഡ് ഒഫീഷ്യല്‍സുമുണ്ടായിരുന്നു. ചില ഇടങ്ങളില് ഓണക്കാലത്തുമാത്രം തല പൊക്കുന്ന ചില ബുദ്ധിജീവികളുടെ തോരാത്ത നിലയ്‌ക്കാത്ത പ്രസംഗങ്ങള് പെരുമഴയായി പെയ്‌തിറങ്ങി. ചിലയിടങ്ങളില് ഓഡിറ്റോറിയത്തിലുള്ളതിനേക്കാള് കൂടുതലായി വിശിഷ്‌ടാതിഥികള് സ്റ്റേജില് തിക്കിക്കയറി ഓണാഘോഷങ്ങളുടെ ഭദ്രദീപം മല്‍സരബുദ്ധിയോടെ തെളിയിച്ചു. ചില സ്വാഗതപ്രസംഗകര് ഓണത്തിന്റെ സത്യവും സത്തയും പൗരാണിക പശ്ചാത്തലവും സ്വാഗതവും മാത്രമല്ല നന്ദിപ്രസംഗവും കൂടെ നടത്തിയിട്ടേ സ്റ്റേജില്‍നിന്ന് വിടവാങ്ങിയുള്ളൂ. പലയിടങ്ങളിലും`മലയാളം കൊരച്ച് കൊരച്ച് അരിയുന്ന' ഭാരവാഹികളുടെ സ്വന്തം കുട്ടികളെ - യുവപ്രതിഭകളെ തത്തപോലെ ഏതാണ്ടൊക്കെ അല്‌പസമയം അഭ്യസിപ്പിച്ച് മാസ്റ്റര് ഓഫ് സെറിമണിമാരാക്കി പരിപാടി ഏതാണ്ട് കുളവും ചളവുമാക്കി. പതിവുപോലെ മാതാപിതാക്കള് അവരവരുടെ കുട്ടികളുടെ കലാപരിപാടികള് ആദ്യം നടത്താന് ധൃതികൂട്ടി. അവരുടെ കുട്ടികളുടെ ആട്ടം, പാട്ട് തുടങ്ങിയ കലാപരിപാടികള്‍ക്ക് ശേഷം അവര് കുട്ടികളുമായി ഭവനം പറ്റി. മറ്റുള്ളവരുടെ പരിപാടികള് ആസ്വദിക്കാനൊ അഭിനന്ദിക്കാനൊ ഉള്ള ക്ഷമയൊ മനസ്സൊ അവരില് കണ്ടില്ല.\nചെണ്ടമേളങ്ങളുടെ അകമ്പടിയോടെ താലപ്പൊലിയേന്തിയ തരുണീമണികളാണ് മഹാബലി തമ്പുരാനെ പലയിടത്തും എതിരേറ്റത്. അസ്സോസിയേഷന് ഭാരവാഹികളും, ഫൊക്കാന, ഫോമ ഭാരവാഹികളും ക്ഷണിച്ചും ക്ഷണിക്കപ്പെടാതെയും വന്ന ചില മറ്റു ഭാരവാഹികള് മാവേലിയുടെ ഘോഷയാത്രയില് മാവേലിയെപോലും പിന്‍തള്ളിക്കൊണ്ട് ഘോഷയാത്രയുടെ മുന്‍നിരയില് മാധ്യമകണ്ണുകളുടെ ശ്രദ്ധയില് പെടാന് പ്രത്യേകം ശ്രമിക്കുന്നതായി തോന്നി.\nഅമേരിക്കയിലെ സംഘടനകളുടെ സംഘടന എന്നവകാശപ്പെടുന്ന ഫൊക്കാനയ്‌ക്കൊ ഫോമായ്‌ക്കൊ സ്വന്തമായി ഓണമാഘോഷിക്കാന് ഒരിടവുമില്ല. മറ്റ് പ്രാദേശിക അസ്സോസിയേഷനുകളുടെ പന്തലുകളിലാണ് അവരുടെ ആഘോഷം. അവിടെയൊക്കെ പോയി ഓണമുണ്ണാനും ഘോഷയാത്രയില് മുന്‍നിരയില് എഴുന്നള്ളാനും സ്റ്റേജില് തിരികൊളുത്താനും മുഖ്യപ്രഭാഷണത്തിലൂടെ ഓണ സന്ദേശം നല്‍കാനും അവരുടെ ഇഷ്‌ടപ്രാദേശിക സംഘടനകളുടെ അനുകമ്പയോടെയുള്ള ക്ഷണക്കത്തും വിളിയും കാത്ത് അവര് കാത്തിരിക്കുകയാണെന്ന് മാത്രം. അതില് യാതൊരു കുഴപ്പമൊ അഭംഗിയൊ ഇല്ല. കാരണം ആ പ്രാദേശിക സംഘടനകള് ഫൊക്കാനയുമായൊ, ഫോമായുമായൊ അഫിലിയേറ്റ് ചെയ്യപ്പെട്ടിട്ടുള്ള അംഗസംഘടനകളാണല്ലൊ. മലയാളികളുടെ ഒരു ദേശീയ ഫെഡറല് സംഘടനാ സംവിധാനമുണ്ടായിരുന്നപ്പോള് അതിലെ നേതാക്കള് പ്രാദേശികസംഘടനകളുടെ ഓണത്തിനെത്തിയിരുന്നപ്പോള് കൂടുതല് മതിപ്പും ബഹുമാനവും നേടിയിരുന്നു. ഇന്നിപ്പോള് സംഗതിയാകെ മാറി. രണ്ട് ദേശീയ പ്രസ്ഥാനങ്ങളില് നിന്നും നേതാക്കളെത്തുമ്പോള് ഏതു ഫെഡറേഷനില് നിന്നുള്ള നേതാവിനെ കൂടുതല് മാനിക്കും. രണ്ടിലേയും നേതാക്കളെ തുല്യമായി മാനിക്കണ്ടെ. രണ്ടുകൂട്ടര്‍ക്കും ഓണസന്ദേശം നല്‍കാന് സമയം കൊടുക്കേണ്ടതല്ലെ. അങ്ങനെ അംഗ സംഘടനകള്‍ക്കും ഈ പിളര്‍പ്പ് ഒരു തലവേദനയും പ്രശ്‌നവുമാണ്. ഇതേമാതിരിയുള്ള പ്രായോഗിക പ്രശ്‌നങ്ങളെ ചൊല്ലി ചില പ്രാദേശിക മലയാളി അസോസിയേഷനുകള് പിളര്‍ന്നു. ചിലയിടങ്ങളുല് പുതിയ മലയാളി സംഘടനകള് തന്നെ ഉടലെടുത്തു. ഇപ്രകാരമുള്ള സംഘടനകളുടെ ബാഹുല്യവും പിളര്‍ച്ചയും അവിടങ്ങളിലെ ഓണാഘോഷങ്ങളെ തന്നെ ബാധിച്ചതായി കണ്ടു. ഫൊക്കാനയുമായി അഫിലിയേറ്റു ചെയ്‌ത മലയാളി സംഘടനകളുടെ ഓണം ഫോമാക്കാരും, ഫോമായുമായി അഫിലിയേറ്റു ചെയ്‌ത സംഘടനയുടെ ഓണം ഫൊക്കാനക്കാരും ബഹിഷ്‌കരിച്ചതായി കണ്ടു. മലയാളികളെ ഒരേ പോലെ ഒന്നായിക്കാണാനായി ആഗ്രഹിച്ചിരുന്ന മഹാബലിചക്രവര്‍ത്തിയുടെ മഹത്തായ ഒരുമയുടെ സന്ദേശം കൂടെ ഉള്‍ക്കൊള്ളുന്ന ഓണം ഇപ്രകാരം വിഘടിത ചിന്താശക്തികളോടെയാണൊ ആഘോഷിക്കേണ്ടത്. എന്നാല് ചിലയിടങ്ങളില് ജനങ്ങള്‍ക്ക് ഫൊക്കാനാ-ഫോമാ ചേരിതിരിപ്പ് ഒരു പ്രശ്‌നമായിരുന്നില്ല. അവര് സൗകര്യമനുസരിച്ച് ഈ രണ്ടുകൂട്ടര്‍ക്കും പ്രാമുഖ്യമുള്ള സംഘടനകളില് പോയി ഓണമുണ്ടു. ചില സംഘടനകളില് ഫൊക്കാനോ-ഫോമാ പ്രവര്‍ത്തകര് പരസ്‌പരം കൈകോര്‍ത്തുപിടിച്ച് തന്നെ ഓണാഘോഷങ്ങള് നടത്തിയത് പ്രശംസനീയം തന്നെ. ഏന്നാല് ചിലയിടങ്ങളില് മാവേലിയായി വേഷമിട്ടവരില് തന്നെ ഫൊക്കാനാ-ഫോമാ വിഘടിത ചിന്താഗതി ദര്‍ശിച്ചു. ചിലയിടത്ത് ഫൊക്കാനോ മാവേലിയും ചിലയിടങ്ങളില് ഫോമാ മാവേലിയും പാതാളത്തില് നിന്നെത്തി. ഏതൊരു വിധിവൈപരീത്യം.\nഇപ്പോള് അമേരിക്കന് മലയാളികളുടെ വിവിധ മത ആരാധനാലയങ്ങളില് ഓണം ആഘോഷിക്കുന്നതായി കാണുന്നു. ഈ പുതിയ പ്രവണത ശരിയൊ തെറ്റൊ ആശാവഹമൊ ആണെന്ന് ചിലര് അഭിപ്രായപ്പെടുന്നു. ഓണം ഒരു നല്ല ആശയവും സന്ദേശവുമല്ലെ നല്‍കുന്നത്. അതിനാല് ആരാധനാലയങ്ങളും അതു സ്വന്തമായി പ്രത്യേകമായി ആഘോഷിക്കുന്നതില് ഒരപാകതയുമില്ലായെന്ന് ഒരു കൂട്ടര് പറയുമ്പോള് ഓണമെങ്കിലും ഓരോ മതത്തിന്റെയോ, മതാലയങ്ങളുടെയോ സ്വന്തം പേരില് ആഘോഷിക്കാതെ മതങ്ങള്‍ക്കതീതമായ മലയാളികളുടെ സാമൂഹ്യ-സാംസ്‌കാരിക സംഘടനകളുടെ ആഭിമുഖ്യത്തില് ഒരു ചേരിതിരിവും വകഭേദവും കൂടാതെ എല്ലാമലയാളികളും ഒരുമയഓടെ ആഘോഷിക്കണം. മഹാബലി ചക്രവര്‍ത്തി എല്ലാ മലയാളികളുടേയും ഭരണകര്‍ത്താവായിരുന്നു. ഈ ഒരാഘോഷമെങ്കിലും എല്ലാമതസ്ഥര്‍ക്കും ഒരുമിച്ച് ആഘോഷിക്കാന് അവസരം തരിക അല്ലെങ്കില് അവസരമൊരുക്കുക. ഓരോ മതസ്ഥര്‍ക്കും ആരാധനാലയങ്ങളും പ്രത്യേകം പ്രത്യേകം ഓണസദ്യയും തിരുവാതിരയും മാവേലിയുടെ എഴുന്നള്ളത്തും നടത്തിയാല്, അതില് മാത്രം പങ്കെടുക്കാന് മതാധികാരികള് വിശ്വാസികളെ നിര്‍ബന്ധിച്ചാല് ഏല്ലാ മലയാളികളുടേതുമായ സാമൂഹ്യ സംഘടനകളുടെ ഓണാഘോഷങ്ങള് പ്രായേണ പ്രസക്തി നഷ്‌ടപ്പെട്ട് ശുഷ്‌കമായിത്തീരും. അതിനാല് മതാധികാരികള് ഓണത്തിന്റെ മഹത്തായ സന്ദേശം മനസ്സിലാക്കി വിശ്വാസികളെ ഓണത്തിന്റെ പൊതുവായ ആഘോഷങ്ങളിലേക്ക് പ്രോല്‍സാഹിപ്പിക്കണമെന്നുമുള്ള അഭിപ്രായത്തിലല്ലെ ന്യായവും യുക്തിയും. അതുപോലെതന്നെ പുരോഹിതര്‍ക്കും മതാധികാരികള്‍ക്കും പ്രസംഗിക്കാനും സന്ദേശം നല്‍കാനും ആരാധനാലയങ്ങളില് ദിനവും പ്രത്യേക അവസരങ്ങളുണ്ടല്ലൊ. പിന്നെയെന്തിന് അവരെവീണ്ടും സാമൂഹ്യ സംഘടനകളുടെ ഓണാഘോഷങ്ങള് തുടങ്ങിയ വേദികളിലേക്ക് മുഖ്യ പ്രഭാഷകരായും സന്ദേശവാഹകരായും ക്ഷണിക്കുന്നു. ഇതും ഒരുതരം നിരുല്‍സാഹപ്പെടുത്തേണ്ട സംഗതിയല്ലെ. അവരും പരിപാടികളില് വരട്ടെ സംബന്ധിക്കട്ടെ അത്രമാത്രം.\nഇന്ന് പുരോഹിതരേയും പൂജാരികളേയും എവിടെയും തിരികി കേറ്റുകയാണ് അല്ലെങ്കില് അവര്‍തന്നെ എല്ലാ രംഗങ്ങളിലും തന്ത്രപൂര്‍വ്വം ഇടിച്ച്‌കേറുകയാണ്. അവരുടെ പ്രസംഗങ്ങളെയൊ ചെയ്‌തികളെയൊ ചോദ്യം ചെയ്യാന് ആരുമില്ലാതെ വരികയാണ്. അതിന് എല്ലാവര്‍ക്കും ഭയമാണ്. അവരില് ചിലര് ദേവാലയങ്ങളിലെന്നപോലെ, അതേ രീതിയില് പൊതുവേദികളിലും നീട്ടിപ്പിടിച്ച് തലങ്ങും വിലങ്ങും പറഞ്ഞതുതന്നെ ശക്തിയായിട്ടും, ഊന്നിയും, തറപ്പിച്ചും അടിവരയിട്ടും പറഞ്ഞ് മനുഷ്യനെ കൊല്ലാക്കൊലചെയ്യുകയും വിലയേറിയ സമയം നഷ്‌ടമാക്കുകയും ചെയ്യുന്നു. ഏന്നാല് ഒരു സംസ്‌കാരിക പൊതുപ്രവര്‍ത്തകനെ കാര്യമാത്രപ്രസക്തമായിപ്പോലും ഒന്നു വായതുറക്കാന്‍പോലും ആരും സമ്മതിക്കില്ല. അവര് പ്രസംഗം തുടങ്ങമ്പോഴെ പിറുപിറുക്കാനൊ കൂവാനൊ ഉള്ള ഒരു രീതിയാവും സംജാതമാകുക. ഓണാഘോഷങ്ങള്‍ക്കെങ്കിലും പ്രത്യേക പ്രാസംഗികരും മുഖ്യാതിഥികളുമായി മതാധിപരെയല്ലാ പരിഗണിക്കേണ്ടത്. അവരേയും സാധാരണക്കാരായി ഓണത്തില് വന്ന് സംബന്ധിക്കുന്നതിനായി സ്വാഗതം ചെയ്യുക. ഓണത്തിനെങ്കിലും മതാധിഷ്‌ടിത സങ്കുചിതചിന്ത കൈവെടിഞ്ഞ് എല്ലാ മലയാളികളും ഒരുമയോടെ ഓണമാഘോഷിക്കുകയാണ് വേണ്ടത്. ദൈവത്തിനുള്ളത് ദൈവത്തിനും സീസറിനുള്ളത് സീസറിനും എന്ന ബൈബിള് വചനം അനുസ്‌മരിക്കുക.\nആരാധനാലയങ്ങളില് ഓണത്തിന്റെ പ്രതീകമായി ഒരു ദിവസം പരമ്പരാഗത വേഷത്തില് വരുന്നതോ ഓണം ആശംസിക്കുന്നതോ ഒരല്‌പം ഓണപായസം വിളമ്പുന്നതോ അല്ലാ ഇവിടെ വിവക്ഷ. തെറ്റിദ്ധരിക്കരുത് ഇവിടെ വിവക്ഷിക്കുന്നത് വിവിധ മതസ്ഥരുമായി ഒരിക്കലെങ്കിലും ഒരേവേദിയില് ഒത്തുകൂടാനും ഓണം ആഘോഷിക്കാനുമുള്ള സന്ദര്‍ഭങ്ങളെ തികച്ചും ഒഴിവാക്കിക്കൊണ്ട് ഓണാഘോഷത്തിന്റെ പൂര്‍ണ്ണ ഉത്തരവാദിത്തം ആരാധനാലയങ്ങള് ഏറ്റെടുക്കുന്നതിനെയാണ് ഈ ലേഖകന് എതിര്‍ക്കുന്നതും. ഓണമെങ്കിലും ദേവാലയങ്ങള് എല്ലാ മതസ്ഥര്‍ക്കുമായി വിട്ടുകൊടുത്തു കൂടെ എന്നാണ് ചോദിക്കുന്നത്. അതുപോലെ ആ ആഘോഷത്തിലെങ്കിലും പൗരോഹിത്യ ഇടപെടലും മേധാവിത്വവും ഒഴിവാക്കിക്കൂടെ എന്നാണ് ചോദിക്കുന്നത്.\nഅമേരിക്കയിലെ വിവിധ ഓണാഘോഷങ്ങളിലൂടെ നടത്തിയ ഓട്ടപ്രദക്ഷിണത്തിന്റെ വെളിച്ചത്തില് നടത്തിയ ഒരവലോകനവും വിശകലനവും വിലയിരുത്തലുമാണ് ഇവിടെ നടത്തിയിരിക്കുന്നത്. നിഷ്‌പക്ഷ ചിന്താഗതിയോടെ നടത്തിയ ഈ വിഹഗ വീക്ഷണം ഇവിടെ പൂര്‍ണമാകുന്നില്ലായെന്നുകൂടെ രേഖപ്പെടുത്താനാഗ്രഹിക്കുന്നു.\nമിക്കവാറും മഹാബലി മാര് വെള്ളം അടിച്ചിട്ടാണ് മഹാബലി വേഷം കെട്ടുന്നത് . ഈ മഹാബലി ഒരു പൊട്ടൻ മഹാബലിയാ. വേഷം കെട്ടി കഴിഞ്ഞാ വെള്ളം അടിച്ചതാ അതുകൊണ്ട സംഗതി കുഴപ്പം ആയതു\nഎനിക്ക് മലയാളികളുടെ ഓണാഘോഷങ്ങളിൽ പങ്കു കൊള്ളുന്നതാണ് ഇഷ്ടം കേരളത്തിലായാലും ഇവിടെയായാലും ഓണം കഴിഞ്ഞു ഗരാജിനകത്ത് ഇരുന്നുള്ള ആഘോഷമാണ് എനിക്ക് ഇഷ്ടം, നല്ല സ്വയമ്പൻ സാധനം ഇറച്ചിക്കറി കൂട്ടി അടിക്കാൻ എന്ത് രസം. ഇത്തവണ ഇത്തിരി കൂടി പോയി. ഗരാജിൽ കിടന്നു ഉറങ്ങി പോയി. പാതാളത്തിലേക്കുള്ള ഫ്ലയിട്ടു മിസ്സായി. വീട്ടിൽ ചെന്നപ്പോൾ ഭാര്യ എടുത്തിട്ടു പെരുമാറി. മേലിൽ ഈ വേഷം കേട്ട് പാടില്ല എന്നാണ് ഉത്തരവ്. അടുത്ത തവണ മുതൽ അവള് മഹാബലി ആയിക്കൊള്ളാം എന്നാണു പറഞ്ഞിരിക്കുന്നത് . പേര് വച്ചാൽ വീട് പാതാളം ആകാൻ സാധ്യത ഉള്ളതുകൊണ്ട് മഹാബലി എന്ന് തന്നെ വായിക്കുന്നു. ഇനി മുതൽ ഞാൻ ഈ പണിക്കില്ല. ഞാൻ കില്ലാരിപോലെ ഇരിക്കുന്ന ഒരു മഹാബലിയാ. എന്റെ ഭാര്യയ ഒത്ത ഒരു ഒരുപ്പിടിയാ. നല്ല വയറും ഉണ്ട്. ഹോ! എന്നാ ചവിട്ടാ അവള് ചവിട്ടിയത്. ചവിട്ടി താഴത്ത് ആല്ലയിരുന്നോ!


'2018 ലെ പ്രളയകാലത്തും പ്രശാന്ത് ജനങ്ങളോടൊപ്പമുണ്ടായിരുന്നു, പക്ഷെ നിങ്ങള് എവിടെയായിരുന്നു' | Thomas Isaac fb post about vk prasanth - Malayalam Oneindia\nUpdated: Mon, Oct 7, 2019, 8:56 [IST]\nതിരുവനന്തപുരം: മേയറായിരിക്കെ വികെ പ്രശാന്ത് നടത്തിയ പ്രവര്‍ത്തനങ്ങളാണ് വട്ടിയൂര്‍ക്കാവ് ഉപതിരഞ്ഞെടുപ്പിലെ ഇപ്പോഴത്തെ പ്രധാന ചര്‍ച്ചാ വിഷയം. പ്രളയകാലത്ത് മേയര് നടത്തിയ പ്രവര്‍ത്തനങ്ങള് വലിയ കാര്യമില്ലെന്നാണ് യുഡിഎഫിന്‍റെ ആരോപണം. വെറും ഊതിവിര്‍പ്പിച്ച ബലൂണാണ് വികെ പ്രശാന്തെന്നായിരുന്നു കെപിസിസി പ്രസിഡന്‍റ് മുല്ലപ്പള്ളി രാമചന്ദ്രന്‍റെ ആരോപണം.\nമേയർ ബ്രോ എന്ന് പറയുന്നയാളെ അ‍ഞ്ചുമാസം മുമ്പ് താൻ കണ്ടിട്ടില്ലെന്നായിരുന്നു പത്മജ വേണുഗോപാലിന്‍റെ വിമര്‍ശനം. കഴിഞ്ഞ പ്രളയത്തിൽ അന്നത്തെ ജില്ലാ കളക്ടറായിരുന്ന വാസുകിയായിരുന്നു കാര്യങ്ങളൊക്കെ ചെയ്തിരുന്നു അപ്പോള് ഈ മേയര് എവിടേയായിരുനെന്നും അവര് ചോദിച്ചു. എന്നാല് ഈ ആരോപണങ്ങള്‍ക്കെല്ലാം മറുപടിയെന്നോണം 2018ലെ പ്രളയകാലത്തെ വി.കെ പ്രശാന്തിന്റെ പ്രവര്‍ത്തനങ്ങള് വിവരിച്ച് രംഗത്ത് എത്തിയിരിക്കുകയാണ് മന്ത്രി തോമസ് ഐസക്. അദ്ദേഹത്തിന്‍റെ ഫേസ്ബുക്ക് പോസ്റ്റിന്‍റെ പൂര്‍ണ്ണരൂപം ഇങ്ങനെ..\nകഴിഞ്ഞ മൂന്നു തിരഞ്ഞെടുപ്പുകളിലും വട്ടിയൂര്‍ക്കാവില് ഇടതുപക്ഷം മൂന്നാം സ്ഥാനത്തായിരുന്നു. 2014ല് 23.38 ശതമാനം, 2016ല് 29.50, 2019ല് 21.69 എന്നിങ്ങനെയായിരുന്നു ഈ മണ്ഡലത്തില് ഇടതുപക്ഷത്തിന്‍റെ വോട്ടുവിഹിതം. ഈ മൂന്നു തിര‍ഞ്ഞെടുപ്പുകളിലും ഒന്നും രണ്ടും സ്ഥാനങ്ങളില് യഥാക്രമം യുഡിഎഫും ബിജെപിയുമാണ്. എന്നാല് വിചിത്രമെന്നു പറയട്ടെ, ഇരുകൂട്ടരുടെയും പൊതുശത്രു നിലവിലെ മൂന്നാംസ്ഥാനത്തുള്ള എല്‍ഡിഎഫാണ്.\nഎന്തൊരു ആവേശത്തിലാണ് പ്രശാന്തിനെ ഇരുകൂട്ടരും ചേര്‍ന്ന് ആക്രമിക്കുന്നത്? അതിനര്‍ത്ഥം രണ്ടു മുന്നണികളുടെയും ക്യാമ്പുകളില് പ്രശാന്ത് ഭയം വിതച്ചു കഴി‍ഞ്ഞു എന്നാണ്. അതുകൊണ്ടാണ് രാഷ്ട്രീയം മറന്ന്, പിച്ചും പേയും പറയുന്നത്. സമനില തെറ്റിയതിന്‍റെ ലക്ഷണമാണ് 2018ലെ പ്രളയകാലത്ത് മേയറെവിടെപ്പോയിരുന്നു എന്നൊക്കെയുള്ള അസംബന്ധ ചോദ്യങ്ങള്.\nപ്രളയം മൂലം ദുരിതത്തിലായവരെ സഹായിക്കുവാനുള്ള ഉത്തരവാദിത്തം ഏറ്റെടുക്കാൻ അന്നും തലസ്ഥാനവാസികൾ ഒന്നടങ്കം തയാറായി. അതിന്‍റെ ഭാഗമായാണ് മാലിന്യവും ചെളിയും കൊണ്ട് മൂടിയ റാന്നിയിലെ വീടുകൾ വൃത്തിയാക്കാനായി മേയർ പ്രശാന്തിന്റെ നേതൃത്വത്തില് മേല്‍പ്പറഞ്ഞ സംഘമെത്തിയത്തിയത്. പ്രളയ ബാധിത മേഖലകളിൽ ശുചീകരണത്തിനായി സർവ്വ സന്നാഹവുമായി എത്തിയ ആദ്യ സംഘവും ഇതായിരുന്നു .\nമൂന്നു ദിവസം ക്യാമ്പ് ചെയ്ത് റാന്നി, കോഴഞ്ചേരി, ആറന്മുള എന്നിവിടങ്ങളിലായി 350 വീടുകളും പെരുമ്പുഴ ബസ് സ്റ്റാൻഡും പഞ്ചായത്ത് ഓഫീസും ശുചിയാക്കിയാണ് പ്രശാന്തും സംഘവും മടങ്ങിയത് . ആലപ്പുഴയിൽ നടന്ന മെഗാ ക്ലീനിങ്ങിലും സ്റ്റാന്റിംഗ് കമ്മിറ്റി ചെയര്മാന് വഞ്ചിയൂർ ബാബുവിന്റെ നേതൃത്വത്തിൽ അൻപതു പേരടങ്ങുന്ന തിരുവനന്തപുരം ടീം എത്തിയിരുന്നു. ഈ ടീമിനെ എസ്ഡി കോളജില് ഞാനാണ് സ്വീകരിച്ചത്.\n2018ലും പേമാരി പ്രളയമായി മാറിത്തുടങ്ങിയപ്പോൾ തന്നെ തിരുവനന്തപുരം നഗര സഭാ ഓഫീസിനു മുൻവശത്തു ദുരിതാശ്വാസ സാമഗ്രികൾ ശേഖരിക്കുന്നതിനായി 24 മണിക്കൂറും പ്രവർത്തിക്കുന്ന കൌണ്ടർ തുറന്നു. അതിനു പുറമേ നഗരത്തിലെ 18 കേന്ദ്രങ്ങളിൽ പ്രത്യേക ഏക ദിന കൗണ്ടറുകളും ഈ ആവശ്യത്തിലേക്കായി തുറന്നു. ഈ കൗണ്ടറുകളിലൂടെ ശേഖരിച്ച 54 ലോഡ് സാധനങ്ങൾ ദുരിത ബാധിത മേഖലകളിലേക്ക് ആവശ്യാനുസരണം എത്തിച്ചു.\nതൃശൂർ, കട്ടപ്പന, അടൂർ,ആലപ്പുഴ,ചെങ്ങന്നൂർ, വൈക്കം,ഹരിപ്പാട്, കായംകുളം,ചങ്ങനാശ്ശേരി തുടങ്ങി പ്രളയം ബാധിച്ച എല്ലാ സ്ഥലങ്ങളിലേക്കും നഗര സഭാ വാഹനങ്ങൾ ആശ്വാസവുമായെത്തി . ഏറ്റവും ഒടുവിൽ കുട്ടനാട്ടിൽ ശുചീകരണ സാമഗ്രികളും ബ്ലീച്ചിങ് പൗഡറും ആവശ്യമുണ്ടെന്നറിഞ്ഞു അതും എത്തിച്ചു. അടിയന്തിര സാഹചര്യം മുന്നിൽ വന്നപ്പോൾ ലഭ്യമായ എല്ലാ സാധ്യതയും പ്രയോജനപ്പെടുത്തി സാധ്യമായതെല്ലാം ചെയ്യാൻ അന്നും പ്രശാന്ത് മുന്‍നിരയിലുണ്ടായിരുന്നു.\n2018ലെ പ്രളയകാലത്ത് തിരുവനന്തപുരം മേയറെവിടെയായിരുന്നു എന്നു ചോദിച്ചാല് ഞങ്ങള്‍ക്ക് ഈ മറുപടി പറയാന് കഴിയും. പക്ഷേ, ഈ ചോദ്യം ഉന്നയിക്കുന്നവരെവിടെയായിരുന്നു? അതിനും വേണമല്ലോ മറുപടി. പ്രളയകാലത്തു മാത്രമല്ല, മേയര് ഉണര്‍ന്നിരുന്നത്. മാലിന്യവിമുക്ത തിരുവന്തപുരത്തിനു വേണ്ടിയുള്ള പ്രശംസനീയമായ പ്രവര്‍ത്തനത്തിനും പ്രശാന്തിന്‍റെ നേതൃത്വമുണ്ടായിരുന്നു.\nഇക്കാര്യത്തില് തിരുവനന്തപുരത്തെ എംഎല്‍എമാരുടെ പങ്ക് എന്തായിരുന്നു എന്നും വേണമെങ്കില് നമുക്കു ചര്‍ച്ച ചെയ്യാം. യുഡിഎഫിന്‍റെ എംഎല്‍എമാരാണല്ലോ നഗരത്തിലുള്ളത്. ഇങ്ങനെയൊരു പാര്‍ടിസാന് ചര്‍ച്ചയ്ക്ക് താല്‍പര്യമില്ലെങ്കിലും ഞങ്ങളെ നിര്‍ബന്ധിതരാക്കുകയാണ് യുഡിഎഫ്. പ്രളയദുരിതാശ്വാസ പ്രവര്‍ത്തനങ്ങളില് മാത്രമല്ല, മാലിന്യവിമുക്ത തിരുവനന്തപുരത്തിനു വേണ്ടിയുള്ള യത്നങ്ങളിലും തങ്ങളുടെ എംഎല്‍എമാരുടെ പങ്കെന്തായിരുന്നു എന്ന് യുഡിഎഫ് വിശദീകരിക്കണം.\nkerala by election 2019 vk prasanth thomas isaac vattiyoorkavu nda തോമസ് ഐസക് സിപിഎം തിരഞ്ഞെടുപ്പ് cpm വട്ടിയൂര്‍ക്കാവ്\nThomas Isaac fb post about vk prasanth


ആൾക്കൂട്ട ആക്രമണം ഗുരുവായൂരിൽ യുവാവ് കൊല്ലപ്പെട്ടു - Janayugom Online\nHome / News / Kerala / ആൾക്കൂട്ട ആക്രമണം ഗുരുവായൂരിൽ യുവാവ് കൊല്ലപ്പെട്ടു\nPosted on April 29, 2018, 1:01 pm\nതൃശൂര്: ആൾക്കൂട്ട ആക്രമണം യുവാവ് മര്‍ദ്ദനമേറ്റ് മരിച്ചു. ഗുരുവായൂരിലാണ് സംഭവം. യുവതിയെയും കൊണ്ട് ഒളിച്ചോടിയതിന് നാട്ടുകാര് യുവാവിനെ ആക്രമിക്കുകയായിരുന്നു. തൃശൂര് പാവറട്ടി മരുതിയൂര് സ്വദേശി സന്തോഷ് ആണ് മരിച്ചത്. ഈ മാസം 23 നാണ് സന്തോഷിനെ ഗുരുവായൂരിലെ സ്വകാര്യ ലോഡ്ജില് വെച്ച് ഒരു കൂട്ടം ആളുകള് മര്‍ദിച്ചത്. സന്തോഷും കുന്നംകുളം സ്വദേശിനിയും വിവാഹിതയുമായ യുവതിയുമായി അടുപ്പത്തിലായിരുന്നു.\n15 ദിവസം മുന്‍പ് ഇവര് ഒളിച്ചോടി. ഇരുവരും ഗുരുവായൂരിലെ സ്വകാര്യ ലോഡ്ജില് താമസിക്കുന്നുണ്ടെന്ന വിവരത്തെ തുടര്‍ന്ന് യുവതിയുടെ ബന്ധുക്കള് ഈ മാസം 23 ന് ലോഡ്ജിലെത്തി. പിന്നീട് ഇരുവരെയും മര്‍ദിക്കുകയായിരുന്നുവെന്നാണ് പൊലീസ് പറയുന്നത്. മറ്റുള്ളവരെ റിമാന്‍ഡ് ചെയ്തു. സന്തോഷും യുവതിയും തൃശൂര് മെഡിക്കല് കോളെജില് ചികിത്സയിലായിരുന്നു. ഇന്നലെ രാത്രിയാണ് സന്തോഷ് മരിച്ചത്. തലയ്‌ക്കേറ്റ പരുക്കാണ് മരണകാരണമെന്നാണ് പ്രാഥമിക നിഗമനം. സംഭവവുമായി ബന്ധപ്പെട്ട് നാല് പേരെ അറസ്റ്റ് ചെയ്തു. ഇതില് രണ്ടു പേര് പ്രായപൂര്‍ത്തിയാകാത്തവരാണ്.\nമോഡി ഷി വാര്‍ത്തയുടെ തലക്കെട്ട് ഫോട്ടോഷോപ് ചെയ്തു തിരുത്തി, ടൈംസ് ഓഫ് ഇന്ത്യ പരാതി നല്‍കി\nകണക്ക് പരീക്ഷയില് പഴയ ചോദ്യപേപ്പറാണ് ലഭിച്ചതെന്ന പരാതി വ്യാജമാണെന്ന് സിബിഎസ് ഇ ഹൈക്കോടതിയില്


കൊവിഡും മനസ്സും - Assissi Magazine\nഫാ. എഡ്വേര്‍ഡ് ജോര്‍ജ്ജ്\nകൊവിഡ് എന്ന മഹാമാരിയോടൊപ്പം നമുക്കു പരിചിതമായ ചില കാര്യങ്ങളാണ് സാമൂഹിക അകലം. ക്വാറെന്‍ന്‍റെന്, റിവേഴ്സ് ക്വാറെന്‍ന്‍റെന് തുടങ്ങിയവ. സാമൂഹിക അടുപ്പം ഏറെ അനുഭവിച്ചിരുന്ന നമ്മുടെ നാട്ടില് ഈ പുതിയ ജീവിതരീതി ഏല്‍പ്പിച്ച ആഘാതം ചെറുതൊന്നുമല്ല എന്ന് അടുത്തകാലത്തെ അനുഭവങ്ങള് നമ്മെ പഠിപ്പിക്കുന്നു. വൈദ്യശാസ്ത്രവിദഗ്ദ്ധര് കൊവിഡിനൊപ്പം ജീവിക്കാന് പരിശീലിക്കണമെന്ന് പറയുമ്പോള് അതിനര്‍ത്ഥം സോഷ്യല് ഡിസ്റ്റന്‍സിങ്ങും ക്വാറെന്‍ന്‍റെനും റിവേഴ്സ് ക്വാറെന്‍റെനും ഒക്കെ ജീവിതക്രമമായി ഉള്‍ക്കൊള്ളാന് നമുക്ക് സാധിക്കണം എന്നുതന്നെയാണ്.\nകഴിഞ്ഞ രണ്ടുമാസമായി കുടുംബപ്രശ്നങ്ങളുടെ എണ്ണം ക്രമാതീതമായി വര്‍ദ്ധിച്ചിട്ടുണ്ട്. അതുകൊണ്ടുതന്നെ ഫാമിലി കൗണ്‍സിലിംങ്ങിന് വരുന്നവരുടെ എണ്ണവും വര്‍ദ്ധിച്ചുവരുന്നു. ക്വാറെന്‍ന്‍റെനില് താമസിക്കുന്നവരുടെ ഇടയില് ആത്മഹത്യയും ഹൃദ്രോഗമരണവും മാനസികപ്രശ്നങ്ങളും വലിയതോതില് കാണപ്പെടുന്നു. ഈ സംവിധാനം (ക്വാറെന്‍ന്‍റെന്) മാനസികവ്യാപാരങ്ങളെ വളരെയധികം പ്രതികൂലമായി ബാധിക്കുന്നുണ്ട് എന്ന് ഇതു വ്യക്തമാക്കുന്നു.\nമനുഷ്യന് ഒരു സമൂഹജീവിയാണ്. അതുകൊണ്ടുതന്നെ ഒറ്റപ്പെടല് ഏറെ ആഘാതം അവന്‍റെ മനസ്സില് സൃഷ്ടിക്കാം. സാമൂഹിക അടുപ്പം ഓരോ സമൂഹത്തിലും ഏറിയും കുറഞ്ഞും ഇരിക്കും. അതുപോലെതന്നെ വ്യക്തിപരമായ വ്യത്യാസങ്ങളും ഇക്കാര്യത്തിലുണ്ട്. നമ്മുടെ സമൂഹം ഏറെ സാമൂഹിക അടുപ്പം പാലിക്കുന്ന ഒരു സമൂഹമാണ്. കൂട്ടുകുടുംബ സംവിധാനവും ദൃഢമായ അയല്‍പക്കബന്ധവും മതകൂട്ടായ്മസംവിധാനവും ഒക്കെ നമ്മുടെ സാമൂഹിക അടുപ്പം നമ്മില് ഊട്ടിഉറപ്പിക്കാന് കാരണമായിട്ടുണ്ട്. കുഞ്ഞുനാള് മുതല് ഈ കൂട്ടായ്മ ശീലിച്ചവരില് അതില് നിന്നുള്ള അകറ്റിനിര്‍ത്തല് മാനസിക സന്തുലിതാവസ്ഥയെ തന്നെ ബാധിച്ചേക്കാം. അതുകൊണ്ട് മറ്റുപല രാജ്യങ്ങളിലെപ്പോലെ അത്ര എളുപ്പമല്ല നമ്മുടെ രാജ്യത്ത് ഈ കൊറോണ പ്രതിരോധവുമായി ബന്ധപ്പെട്ട സോഷ്യല് ഡിസ്റ്റന്‍സിംങ്ങ്; അതിന്‍റെ അനന്തരഫലം ഏറെ വലുതാണ്. നമ്മുടെ ആളുകളെ അതിനായി ഒരുക്കുക എന്ന ശ്രമകരമായ ദൗത്യം നമുക്ക് ഏറ്റെടുക്കേണ്ടതുണ്ട്.\nഎങ്ങനെ സാമൂഹിക അകലം ആരോഗ്യകരമായി നടപ്പിലാക്കും? ശാരീരിക അകലം പാലിക്കുന്നതിലൂടെ സ്പര്‍ശനം എന്ന സുപ്രധാന ആശയവിനിമയ മേഖലയെയാണ് ഇല്ലാതാക്കുന്നത്. കുഞ്ഞുങ്ങളെയും വൃദ്ധരെയും ആണ് ഏറ്റവും അധികം പ്രയാസത്തിലാക്കുന്നത്. സ്പര്‍ശനം ആണ് വൈകാരിക അടുപ്പം പ്രകടിപ്പിക്കാനുള്ള ഏറ്റവും ശക്തവും ഉദാത്തവുമായ മാര്‍ഗ്ഗം. സ്പര്‍ശനം കുഞ്ഞുങ്ങളെ വളര്‍ത്തുകയും തകര്‍ന്നവര്‍ക്ക് കരുത്ത് നല്‍കുകയും രോഗികളെ സൗഖ്യമാക്കുകയും ആളുകളെ അടുപ്പിക്കുകയും ബന്ധങ്ങളെ ബലപ്പെടുത്തുകയും ചെയ്യും. ഏകാകി ആവുമ്പോള് സ്പര്‍ശനം ഇല്ലാതാകും. അതുകൊണ്ട്തന്നെ ഒറ്റപ്പെടലിലൂടെ ഒരാളുടെ വളര്‍ച്ചയും കരുത്തും ആരോഗ്യവുമൊക്കെ കുറഞ്ഞുപോകാം. അതിനുള്ള പരിഹാരം മറ്റൊന്നുമല്ല.\nകൂടുതല് സമയം കൂടുതല് ഭാവപ്രകടനങ്ങളോടെ സംസാരിക്കുകയും മുഖത്ത് നോക്കി സംസാരിക്കുകയും ഒക്കെയാണ്. ഒറ്റപ്പെട്ടിരിക്കുന്നവരെ മനഃപൂര്‍വ്വമായി ഫോണ്‍വഴിയും വീഡിയോകോള് വഴിയും കൂടുതല് സമയം, കൂടുതല് പ്രാവശ്യം, കൂടുതല് ആളുകള് ബന്ധപ്പെട്ടുകൊണ്ടിരിക്കുക. വാര്‍ദ്ധക്യത്തിലുള്ളവരോടൊപ്പം, കുട്ടികളോടൊപ്പം കുടുംബാംഗങ്ങളും കൂടുതല് സമയം മുഖത്ത് നോക്കി സംസാരിക്കാനും ഒപ്പം സമയം ചെലവഴിക്കാനും മനഃപൂര്‍വ്വമായി ശ്രമിക്കണം. പലപ്പോഴും നമ്മുടെ കുടുംബങ്ങളില് കുട്ടികളും വാര്‍ദ്ധക്യത്തിലെത്തിയവരും മുമ്പോട്ട് വന്ന് അവര്‍ക്ക് ആവശ്യമായ ശ്രദ്ധയും സ്പര്‍ശനവും സാമീപ്യവും നേടുന്നു എന്നതാണ് സത്യം. അത് നിഷേധിക്കപ്പെടുമ്പോള് കുടുംബാംഗങ്ങള് പ്രത്യേക താല്പര്യം എടുത്ത് അത് പരിഹരിക്കാന്, പരിഹാരം ചെയ്യാന് ശ്രദ്ധിക്കണം.\nസോഷ്യല് സ്റ്റിമുലേഷന് (സാമൂഹിക ബന്ധങ്ങളില് നിന്നു ലഭിക്കുന്ന ഉത്തേജനം) നമുക്ക് ഏറെ ആവശ്യമുണ്ട്. പള്ളികളും ആരാധനാസ്ഥലങ്ങളും കളിസ്ഥലങ്ങളും ചായക്കടകളും കൂട്ടുകൂടല് നടക്കുന്ന മരത്തണലുകളും ഒക്കെ നമ്മുടെ ആളുകള്‍ക്ക് സമ്മാനിക്കുന്നത് ഈ ഉത്തേജനമാണ്. അതില്ലാതാവുമ്പോള് എങ്ങിനെ നാം ജീവിക്കും? ഫോണ് സംസാരവും സോഷ്യല് മീഡിയയും ഒക്കെ കൃത്യതയോടെ ഉപയോഗിക്കുമ്പോള് കുറച്ചൊക്കെ ഇത് പരിഹരിക്കപ്പെടും. പ്രായം ടെക്നോളജിയില് നിന്ന് മാറിനില്‍ക്കാനുളള ഉപാധി അല്ല. ഏതു പ്രായത്തിലും അത്യാവശ്യം ഫോണും സോഷ്യല് മീഡിയയും ഉപയോഗിക്കാന് ശ്രദ്ധവയ്ക്കുക. ഏറെ പ്രായമായവര്‍ക്ക് സാധ്യമല്ലാതെ വന്നാല് കുടുംബാംഗങ്ങള് ഒരുമിച്ച് അവരോടൊപ്പം സമയം ചെലവിടാന് കുറച്ചെങ്കിലും ശ്രദ്ധിക്കണം.\nഭയം ആണ് മറ്റൊരു പ്രശ്നം. ഒറ്റയ്ക്ക് ഇരിക്കുന്നതിന് അസാമാന്യഭയം ഉള്ളവര് നമ്മുടെ ഇടയിലുണ്ട്. അഗറോഫോബിയ, ഓട്ടോഫോബിയ തുടങ്ങിയ രോഗങ്ങളുള്ള ഒരു ചെറിയകൂട്ടം ആളുകള് നമ്മുടെ ഇടയിലുണ്ട്. ഒരു അടച്ചമുറിയില്, ഹാളില് ഇരിക്കാനോ ഒറ്റക്കിരിക്കാനോ ഒക്കെ അവര്‍ക്ക് വലിയ പ്രയാസമാണ്. ലഘുമനോരോഗങ്ങളുടെ പട്ടികയിലുള്ള ഇത്തരം രോഗങ്ങള് ഉള്ളവരെ പ്രത്യേകം ശ്രദ്ധിക്കാതെ ഐസൊലേഷന് വാര്‍ഡിലോ ക്വാറെന്‍റെനിലോ ഒക്കെ ആക്കിയാല് അത് ആത്മഹത്യയിലോ കൂടുതല് മനോരോഗങ്ങളിലോ, ഹൃദ്രോഗങ്ങളിലോ ഒക്കെ അവരെ എത്തിച്ചേക്കാം. അവര്‍ക്ക് ശ്രദ്ധയോടെയുള്ള മരുന്നുചികിത്സയും പരിചരണവും ആവശ്യമാണ്. അത് മനസ്സിലാക്കി ആവശ്യമായ ഇടപെടല് നടത്താന് വീട്ടുകാരും ആരോഗ്യപ്രവര്‍ത്തകരും ശ്രദ്ധിക്കണം.\nമദ്യവും, മയക്കുമരുന്നും ഉപയോഗിക്കുന്നവരിലും ഈ കാലത്ത് പ്രത്യേകശ്രദ്ധവേണം. അവര് ഐസൊലേറ്റ് ചെയ്യപ്പെടുമ്പോള് വിത്ത്ഡ്രോവല് സിംപ്റ്റംസ് ഉണ്ടാകുവാനും അഭികാമ്യമായ ചികിത്സ ലഭിച്ചില്ലെങ്കില് ഗൗരവമായ രോഗാവസ്ഥയോ മരണംപോലുമോ സംഭവിക്കാനും സാധ്യതയുണ്ട്. ആയതിനാല് ക്വാറന്‍റൈന് ചെയ്യുന്നതിനുമുമ്പ് ഇത്തരം പ്രശ്നങ്ങള് ഇല്ല എന്നും ഉറപ്പുവരുത്തണം. അത്തരം പ്രശ്നങ്ങള് ഉണ്ടെങ്കില് മതിയായ ചികിത്സയോടെ മാത്രമേ ക്വാറെന്‍റെന് ചെയ്യാവൂ.\nസമൂഹത്തിലെ അഞ്ച് ശതമാനത്തിലധികംപേര് എങ്കിലും ഗൗരവമായ മാനസ്സികരോഗങ്ങള് ഉള്ളവരാണ്. ഒറ്റപ്പെടലില് ഇവരില് കുറച്ചുപേരെങ്കിലും രോഗാധിക്യത്തിലേക്കും ആത്മഹത്യയിലേക്കും ഒക്കെ പോയേക്കാം. ക്വാറെന്‍ന്‍റെന് ചെയ്യുന്നതിനുമുമ്പ് അതിലേക്ക് പോകാനുള്ള ശാരീരിക മാനസിക ആരോഗ്യം ഉറപ്പുവരുത്തേണ്ടതുമാണ്. അല്ലാത്തപക്ഷം അപകടം ഉണ്ടായേക്കാം.\nസാധാരണ കുടുംബങ്ങളിലും ലോക്ക്ഡൗണും സോഷ്യല് ഐസൊലേഷനും ഒക്കെ അന്തര്‍സംഘര്‍ഷങ്ങളും പരിഭവങ്ങളും വര്‍ദ്ധിക്കാന് കാരണമായിട്ടുണ്ട്. അവിചാരിതമായി ഒരുമിച്ച് ആയ കുടുംബാംഗങ്ങള് ആദ്യകാലത്ത് ഏറെ സന്തോഷിച്ചെങ്കിലും ക്രമേണ പല കുടുംബങ്ങളിലും സൗന്ദര്യപിണക്കങ്ങള് വഴക്കുകളും സംഘര്‍ഷങ്ങളുമായി രൂപപ്പെട്ടു. കുടുംബാംഗങ്ങള് കൂടുതല് സമയം ഒരുമിച്ച് കഴിഞ്ഞതിനാല് വഴക്കുകള്‍ക്കും പിണക്കങ്ങള്‍ക്കും കൂടുതല് അവസരം ഉണ്ടായി. പലപ്പോഴും വീട്ടില് ഒരാളെങ്കിലും പുറത്ത് ജോലിക്കുപോകുന്നതുവഴി വഴക്കുകളില് നിന്ന് മാറിനില്‍ക്കാനും അതുവഴി അതില് ഏര്‍പ്പെടുന്നവരുടെ വൈകാരികതീവ്രത കുറയാനും ഇടയാക്കിയിരുന്നു. ലോക്ക്ഡൗണ് ആ സാധ്യത ഇല്ലാതാക്കിയതോടെ കുടുംബവഴക്കുകളും വര്‍ദ്ധിച്ചു. ഭാര്യാഭര്‍തൃബന്ധത്തിലും മാതാപിതാക്കളും മക്കളും തമ്മിലും വഴക്കുകള് കൂടി എന്നുമാത്രമല്ല വഴക്കിന്‍റെ രൂക്ഷതയും കൂടി എന്നതാണ് സത്യം. ഇവിടെ ഓരോ വഴക്കും ഉണ്ടായത് ഗൗരവമുള്ള സംഭവങ്ങളില് നിന്നല്ല പ്രത്യുത ചെറിയ സൗന്ദര്യപ്രശ്നങ്ങളില് നിന്നാണ്. അതിനെ അര്‍ഹിക്കുന്ന ഗൗരവത്തോടെ പരിഹരിക്കാന് ശ്രമിക്കാത്തതാണ് വലിയ വഴക്കുകളില് എത്തിച്ചത്. കുടുംബങ്ങള് ഈ കാലഘട്ടത്തില് പലരീതിയിലുള്ള സമ്മര്‍ദ്ദത്തിലാണ്. സാമ്പത്തിക പ്രയാസവും വിനോദോപാധികളും പരിമിതപ്പെടലും (ടി.വി., ഇന്‍റര്‍നെറ്റും അല്ലാതെ സിനിമ, യാത്രകള്, ഷോപ്പിംഗ്, ഹോട്ടല്, പാര്‍ക്ക് തുടങ്ങിയ എല്ലാ സൗകര്യങ്ങളും ഇല്ലാതായി.) പ്രാര്‍ത്ഥനാ കൂടിവരവുകളും സൗഹൃദകൂട്ടായ്മകളും ഇല്ലാതായതും മനുഷ്യരെ സമ്മര്‍ദ്ദത്തിലാക്കിയിട്ടുണ്ട്. അങ്ങനെയുള്ള ചുറ്റുപാടില് വീട്ടില് ഓരോരുത്തരും സമ്മര്‍ദ്ദം അനുഭവിച്ച് ജീവിക്കുന്നതിനാല് അവരുടെ എല്ലാ പെരുമാറ്റത്തിലും അതിന്‍റേതായ പ്രതിഫലനങ്ങള് ഉണ്ടാവും. സന്തോഷപ്രകടനങ്ങളെക്കാളും സ്നേഹപ്രകടനങ്ങളെക്കാളും ദേഷ്യഭാവവും നീരസവും ആവും കൂടുതല് പ്രകടിപ്പിക്കുന്നത്. അതുകൊണ്ടുതന്നെ ഇത്തരം അനൗചിത്യപെരുമാറ്റങ്ങള് മറ്റുള്ളവരെക്കൂടി അസ്വസ്ഥരാക്കും. ക്രമേണ മറന്നുകിടന്ന പ്രശ്നങ്ങള്‍പോലും പൊങ്ങിവരാനും സംഘര്‍ഷങ്ങള് ഉണ്ടാവാനും സാധ്യതയുണ്ട്. അതുകൊണ്ട് മനഃപൂര്‍വ്വമായി സംയമനം പാലിക്കാനും ക്ഷമിക്കാനും ഓരോരുത്തരും ശ്രമിക്കണം. ഒരുമിച്ച് വീട്ടുജോലികള് ചെയ്യാനും ഒരുമിച്ച് ടി.വി. കാണാനും, ഒരുമിച്ച് പ്രാര്‍ത്ഥിക്കാനും ഒരുമിച്ചിരുന്ന് വര്‍ത്തമാനം പറയാനും നിരന്തരം പോസിറ്റീവായി സംസാരിച്ച് പരസ്പരം ഉല്‍സാഹിപ്പിക്കുവാനും ശ്രമിക്കണം. പലപ്പോഴും ഭര്‍ത്താക്കന്മാര് ടി.വി. കാണുകയും ചായ ചോദിക്കുകയും ചെയ്യും. അവസാനം ടി.വി. കാണല് തടസപ്പെട്ട് ചായപ്പണി മാത്രമായ ഭാര്യ വഴക്കാളിയാകുകയും ചെയ്യുന്നതില് അത്ഭുതമില്ല. അതുകൊണ്ടുതന്നെ ഒരുമിച്ചുള്ള വീട്ടുജോലിയും ഒരുമിച്ചുള്ള വിശ്രമവും വലിയ അളവില് കുടുംബബന്ധങ്ങളെ ശക്തിപ്പെടുത്തും.\nഇതൊരു കഠിനകാലമാണ്. മനഃപൂര്‍വ്വമായ ശ്രമങ്ങള് ഇത് മനസ്സമാധാനത്തോടെ മറികടക്കാന് നമ്മെ സഹായിക്കും. അര്‍ഹിക്കുന്ന ഗൗരവം കുഞ്ഞുകുഞ്ഞു പരാതികള്‍ക്കും പെരുമാറ്റത്തിനും നല്‍കുക. ആവശ്യമെങ്കില് വിദഗ്ധ മനശ്ശാസ്ത്രസഹായം തേടുക.\nസന്തുല ഹോസ്പിറ്റല്, കൂത്താട്ടുകുളം\n#ഫാ. എഡ്വേര്‍ഡ് ജോര്‍ജ്ജ്


പടവെട്ടിനായ് നിവിൻ പോളിയുടെ അഡാർ ട്രാൻസ്ഫോർമേഷൻ. വൈറൽ ആയി ചിത്രങ്ങൾ... - Mollywood Live\nHome Mollywood പടവെട്ടിനായ് നിവിൻ പോളിയുടെ അഡാർ ട്രാൻസ്ഫോർമേഷൻ. വൈറൽ ആയി ചിത്രങ്ങൾ…\nസണ്ണി വെയിൻ പ്രൊഡക്ഷൻസിന്റെ ബാനറിൽ നിവിൻ പോളിയെ നായകനാക്കി ലിജു കൃഷ്ണ തിരക്കഥയെഴുതി സംവിധാനം ചെയ്യുന്ന പടവെട്ട് എന്ന ചിത്രത്തിലെ നിവിൻ പോളിയുടെ കിടിലൻ ട്രാൻസ്ഫോർമേഷൻ സ്റ്റിൽ സോഷ്യൽ മീഡിയയിൽ വൈറലാകുന്നു. താരത്തിന്റെ ഫിറ്റ് ആയ കൈയുടെ ചിത്രമാണ് ഇപ്പോൾ ആരാധകരുടെ എല്ലാം ശ്രദ്ധനേടുന്നത്. ഇതിനു മുമ്പ് പടവെട്ടിലെ നിവിന്റെ മറ്റൊരു ലൊക്കേഷൻ സ്റ്റീല്ലും പുറത്തുവന്നിരുന്നു. കുടവയർ ഒക്കെ ചാടിയ ഒരു ലുക്കിൽ ആയിരുന്നു അന്ന് നിവിൻ. ഇപ്പോഴിതാ ആ ചിത്രത്തിന് നേരെ വിപരീതമായ ഒരു ചിത്രമാണ് തരംഗമായി കൊണ്ടിരിക്കുന്നത്.\nനടൻ സൂര്യയുടെ ഫിറ്റ്നസ് ട്രെയിനർ ആയിരുന്ന നിർമ്മൽ നായർ മലയാളത്തിലേക്ക് എത്തിയതും വാർത്തയായിരുന്നു. ഈ ചിത്രത്തിൽ നിവിന്റ ഫിറ്റ്നസ് ട്രെയിനർ ആണ് അദ്ദേഹം. ചിത്രത്തിന്റെ ആദ്യഭാഗത്ത് വണ്ണമുള്ള കഥാപാത്രമായെത്തുന്ന നിവിൻ രണ്ടാം ഭാഗത്തിൽ ഫിറ്റ് ബോഡിയുമായാണ് എത്തുന്നത്. ഈ ചിത്രത്തിനായി നിവിൻ പോളി നടത്തുന്ന ഡെഡിക്കേഷനെ അഭിനന്ദിച്ച് സംവിധായകൻ ലിജുവും ഒരിക്കൽ രംഗത്ത് വന്നിരുന്നു.\nഈ ചിത്രത്തിൽ നിവിൻ പോളിക്കൊപ്പം മഞ്ജുവാര്യരും ഒരു സുപ്രധാന കഥാപാത്രത്തെ അവതരിപ്പിക്കുന്നുണ്ട്. അരുവി എന്ന ചിത്രത്തിലൂടെ തിളങ്ങിയ അതിഥി ബാലൻ ആണ് ചിത്രത്തിലെ നായിക. ഇവരെ കൂടാതെ ഷമ്മി തിലകൻ, ഇന്ദ്രൻസ്, ഷൈൻ ടോം ചാക്കോ, വിജയരാഘവൻ, കൈനകരി തങ്കരാജ് തുടങ്ങിയവർ മറ്റ് പ്രധാന കഥാപാത്രങ്ങളെ അവതരിപ്പിക്കുന്നു. നോവിൻ വസന്തയാണ് ആണ് ചിത്രത്തിന് സംഗീതം. ദീപക് ഡി മേനോനാണ് ക്യാമറ കൈകാര്യം ചെയ്തിരിക്കുന്നത്. ഷഫീഖ് മുഹമ്മദാണ് ചിത്രത്തിന്റെ എഡിറ്റിംഗ്.\n‘ആ സിനിമാ സെറ്റില് മാത്രമേ അതുണ്ടായുള്ളൂ’;’ക്ലാസ്‌മേറ്റ്‌സ്’ ഷൂട്ടിനിടയില് ഉണ്ടായ അപൂര്‍വ്വ സംഭവം പറഞ്ഞ് ബാലചന്ദ്ര...\nസിനിമയെ വെല്ലുന്ന സീൻ ! ഇന്ത്യൻ ആരാധകൻ ഓസ്‌ട്രേലിയൻ ആരാധികയെ പ്രൊപ്പോസ് ചെയ്ത വീഡിയോ...\nപെട്രോൾ പമ്പിൽ പഴയ സിനിമ നടൻ ; വീഡിയോ പങ്കുവെച്ച് സുരഭി ലക്ഷ്മി\nആദ്യ ക്യാരക്റ്ററിനെ പരിചയപ്പെടുത്തി വിനീത് ശ്രീനിവാസന്റെ ഹൃദയം !


ബിഗ് ബോസില് വനിതാ മത്സാരാര്‍ത്ഥികള്‍ക്കായി ഗര്‍ഭ പരിശോധന! നടുക്കുന്ന വെളിപ്പെടുത്തലുമായി നടി ഹേമ! - Malayalam Filmibeat\n| Published: Thursday, August 1, 2019, 8:21 [IST]\nറിയാലിറ്റി ഷോകളുടെ ചരിത്രം തന്നെ തിരുത്തിക്കുറിച്ചാണ് ബിഗ് ബോസ് എത്തിയത്. വിവിധ ഭാഷകളിലായി ആരംഭിച്ച പരിപാടി ഗംഭീരമായി മുന്നേറുകയാണ്. മലയാളത്തില് രണ്ടാം പതിപ്പ് ഒരുങ്ങുന്നുവെന്ന വിശേഷമാണെങ്കിലും അന്യഭാഷകളിലെല്ലാം നിരവധി പതിപ്പുകള് ഇതിനോടകം തന്നെ പൂര്‍ത്തിയാക്കിയിട്ടുണ്ട്. തമിഴിലും തെലുങ്കിലും ബിഗ് ബോസ് വിജയകരമായി മുന്നേറുകയാണ്. കമല്‍ഹാസനാണ് തമിഴ് പതിപ്പിന്റെ അവതാരകന്. തെലുങ്ക് പതിപ്പ് നയിക്കുന്നത് നാഗാര്‍ജുനയാണ്. അദ്ദേഹം ഈ പരിപാടി അവതരിപ്പിക്കരുതെന്നാവശ്യപ്പെട്ട് കടുത്ത പ്രതിഷേധം ഉയര്ഡന്നിരുന്നുവെങ്കിലും അതൊന്നും വിലപ്പോയിരുന്നില്ല.\nബിഗ് ബോസ് വിജയകരമായി മുന്നേറുകയാണെങ്കിലും ഇതുമായി ബന്ധപ്പെട്ട് ഉയരുന്ന വിവാദങ്ങളും ചില്ലറയല്ല. താരങ്ങളുടെ തുറന്നുപറച്ചിലുകളില് പലതും വന്‍വിവാദമായിരുന്നു. അത്തരത്തിലൊരു സംഭവത്തെക്കുറിച്ചാണ് നടി ഹേമയും തുറന്നുപറഞ്ഞത്. തെലുങ്കില് ബിഗ് ബോസിന്റെ മൂന്നാം പതിപ്പാണ് ഇപ്പോള് നടന്നുകൊണ്ടിരിക്കുന്നത്. ആദ്യ എലിമിനേഷനിലൂടെ പുറത്തുപോയത് നടി ഹേമയായിരുന്നു. ബിഗ് ബോസില് നിന്നും പുറത്തെത്തിയതിന് പിന്നാലെയായി താരം നടത്തിയ തുറന്നുപറച്ചില് സോഷ്യല് മീഡിയയിലൂടെ വൈറലായിക്കൊണ്ടിരിക്കുകയാണ്. പരിപാടിയുടെ അണിയറപ്രവര്‍ത്തകര് വനിതാ മത്സരാര്‍ത്ഥികളെ ഗര്‍ഭ പരിശോധനയ്ക്ക് വിധേയരാക്കിയിരുന്നുവെന്നാണ് താരം പറഞ്ഞത്.\nഗര്‍ഭാവസ്ഥയില് പരിപാടിയില് തുടരാനാവില്ല. സ്ഥിരം പരിശോധനയാണ് ഇതെന്നും ഇതില് തനിക്ക് അസ്വഭാവികതയൊന്നും തോന്നിയില്ലെന്നുമാണ് ഹേമ പറഞ്ഞത്. പരിപാടിക്കിടയില് അപ്രതീക്ഷിത അപകടത്തെത്തുടര്‍ന്ന് കുഞ്ഞിനെ നഷ്ടമാവുന്നത് ഒഴിവാക്കുന്നതിനായാണ് ഈ നടപടിയെന്നും താരം പറയുന്നു. മൂന്ന് പതിറ്റാണ്ട് നീണ്ട സിനിമാജീവിതത്തില് നിന്നും താന് പഠിച്ചത് എന്താണോ അച് ഷോയ്കത്ത് യഥാര്‍ത്ഥ ജീവിതത്തിലും അഭിനയിക്കുന്നവരെ വെച്ച് നോക്കുമ്പോള് ഒന്നുമല്ലെന്ന് തോന്നുന്നതായും ഹേമ പറയുന്നു.\nRead more about: big boss television ബിഗ് ബോസ് ടെലിവിഷന് നാഗാര്‍ജുന\nActress Hemas' shocking revealations about Big Boss.\nStory first published: Thursday, August 1, 2019, 8:21 [IST]


ബസ് ഡ്രൈവറെ പോലീസ് പൊക്കി; അവസാനം 'പോലീസ് ഡ്രൈവർ' ബസ് ഡ്രൈവറായി... •Tech Travel Eat\nബസ് ഡ്രൈവറെ പോലീസ് പൊക്കി; അവസാനം ‘പോലീസ് ഡ്രൈവർ’ ബസ് ഡ്രൈവറായി…\nദിവസങ്ങൾക്ക് മുൻപ് എറണാകുളം – പാലാ – എഴുമറ്റൂർ റൂട്ടിൽ സർവ്വീസ് നടത്തുകയായിരുന്ന സെന്റ് അൽഫോൺസ എന്ന സ്വകാര്യ ബസ്സിന്റെ ഡ്രൈവിംഗ് സീറ്റിൽ പോലീസ് വേഷമിട്ട ഉദ്യോഗസ്ഥനെ കണ്ടവരെല്ലാം ഒന്ന് അമ്പരന്നു. അല്ലെങ്കിലും പോലീസുകാർക്കെന്താ പ്രൈവറ്റ് ബസ്സിന്റെ ഡ്രൈവിംഗ് സീറ്റിൽ കാര്യം എന്ന് ചിന്തിക്കുവാൻ വരട്ടെ. ഈ കാഴ്ചയ്ക്ക് പിന്നിൽ മറ്റൊരു സംഭവമുണ്ട്. ആ സംഭവം ഇങ്ങനെ…\nഎറണാകുളം – പാലാ – എഴുമറ്റൂർ റൂട്ടിൽ സർവ്വീസ് നടത്തുന്ന ലിമിറ്റഡ് സ്റ്റോപ്പ് ബസ്സാണ് സെന്റ് അൽഫോൺസ. പതിവുപോലെ യാത്രയിലായിരുന്നു അന്ന് ബസ്. ബസ്സിൽ പതിവുപോലെ യാത്രക്കാർ… അങ്ങനെ ബസ് കോട്ടയം ജില്ലയിലെ ചെത്തിമറ്റത്ത് എത്തിയപ്പോൾ വഴിയിലതാ പോലീസ് ചെക്കിംഗ്. ജില്ലാ പോലീസ് മേധാവിയുടെ നിർദ്ദേശമനുസരിച്ച് പരിശോധന നടത്തുകയായിരുന്നു അവർ.\nകണ്ടപാടെ ബസ് തടഞ്ഞു നിർത്തി പോലീസുകാർ ഡ്രൈവറെ പരിശോധിച്ചു. അപ്പോഴാണ് അറിയുന്നത് ബസ് ഡ്രൈവർ മദ്യലഹരിയിൽ ആയിരുന്നുവെന്ന്. ബസ് ഡ്രൈവർ മദ്യലഹരിയിലാണെന്നു അറിഞ്ഞപ്പോൾ ബസിലുണ്ടായിരുന്ന യാത്രക്കാരും പരിഭ്രമിച്ചു. ബസ് ഡ്രൈവറെ പോലീസ് ഉടൻ തന്നെ കസ്റ്റഡിയിൽ എടുക്കുകയും ചെയ്തു. എന്നാൽ അതുകൊണ്ടു മാത്രമായില്ലല്ലോ. ഇത്രയും ദൂരം ബസ്സിൽ സഞ്ചരിക്കുന്ന യാത്രക്കാരെ എന്തു ചെയ്യും എന്നായി പിന്നീട് പോലീസിന്റെ ചിന്ത.\nഅങ്ങനെയാണ് മരങ്ങാട്ടുപള്ളി സ്റ്റേഷനിലെ പോലീസ് ഡ്രൈവറായ മനു.പി.തോമസ് ബസ് ഓടിക്കുവാൻ തയ്യാറായി മുന്നോട്ടു വരുന്നത്. മുൻപ് ബസ് ഓടിച്ചു പരിചയമുള്ള മനുവിന് അതൊരു ചെറിയ സിംപിൾ ടാസ്ക് മാത്രം. അങ്ങനെ പോലീസ് വേഷത്തിൽ മനു ബസ്സിന്റെ ഡ്രൈവിംഗ് സീറ്റിൽക്കയറി ബസ് മുന്നോട്ടെടുത്തു. ഇതോടെ യാത്രക്കാർക്കും തെല്ലാശ്വാസമായി.\nഅങ്ങനെയാണ് പോലീസ് ഓടിക്കുന്ന ബസ് കണ്ട് വഴിയിലുള്ളവരെല്ലാം അമ്പരക്കുവാൻ ഇടയായത്. ബസ് പിന്നീട് പാലാ സ്റ്റാൻഡിൽ സുരക്ഷിതമായി എത്തിക്കുകയും, ബസ്സിലുണ്ടായിരുന്ന യാത്രക്കാരെ അവിടെയിറക്കുകയും ചെയ്തു. അതിനു ശേഷം ബസ് പോലീസ് കസ്റ്റഡിയിൽ എടുക്കുകയും കേസ് ചാർജ്ജ് ചെയ്തതിന്റെ അടിസ്ഥാനത്തിൽ പിന്നീട് കോടതിയ്ക്ക് കൈമാറുകയും ഉണ്ടായി.\nഇതിനിടെ പോലീസ് ഡ്രൈവർ മനു ബസ്സിന്റെ ഡ്രൈവിംഗ് സീറ്റിലിരുന്ന ചിത്രങ്ങൾ ആരൊക്കെയോ പകർത്തുകയും സോഷ്യൽ മീഡിയയിൽ ഷെയർ ചെയ്യുകയും ചെയ്തു. ഇതോടെയാണ് ഇങ്ങനൊരു സംഭവം പുറംലോകം അറിയുന്നത്. ഇത്രയും ആളുകളുടെ ജീവൻ തൻ്റെ കൈയിൽ ഭദ്രമായി സൂക്ഷിക്കേണ്ട ആ ബസ് ഡ്രൈവർ എന്തുകൊണ്ടാണ് മദ്യലഹരിയിൽ ആയിരുന്നതെന്നു അറിയില്ല. എന്തായാലും ഡ്യൂട്ടിയ്ക്കിടയിലോ, അതിനു തൊട്ടു മുൻപോ ഉള്ള ആ ദുശ്ശീലം അങ്ങ് മാറ്റുക തന്നെ ചെയ്യണം.\nദിവസങ്ങൾക്ക് മുൻപാണ് കാസർഗോഡ് ജില്ലയിൽ ഒരു സ്വകാര്യ ബസ്സിൽ നിന്നും മദ്യലഹരിയിലായിരുന്ന ഡ്രൈവറെ പോലീസ് പിടിച്ചു കൊണ്ടുപോകുന്ന വീഡിയോ ദൃശ്യങ്ങൾ സോഷ്യൽ മീഡിയയിൽ വൈറലായത്. അതുകൊണ്ട് ഡ്രൈവർമാരോട് ഒന്നേ പറയാനുള്ളൂ. കെഎസ്ആർടിസിയോ പ്രൈവറ്റോ ആയിക്കൊള്ളട്ടെ, നിങ്ങളെ വിശ്വസിച്ചു ബസ്സിൽ യാത്ര ചെയ്യുന്നവരെ നിങ്ങൾ അറിഞ്ഞുകൊണ്ട് ചതിക്കരുത്.


'പുതിയ പദവികളൊന്നും ഏറ്റെടുക്കില്ല: തദ്ദേശ തിരഞ്ഞെടുപ്പില് ആര്.എം.പി സഖ്യം ഗുണംചെയ്തു': കെ.മുരളീധരൻ – News18 Malayalam\n'പുതിയ പദവികളൊന്നും ഏറ്റെടുക്കില്ല: തദ്ദേശ തിരഞ്ഞെടുപ്പില് ആര്.എം.പി സഖ്യം ഗുണംചെയ്തു': കെ.മുരളീധരൻ\nവടകര സീറ്റ് ആര്‍എംപിക്ക് നല്‍കുന്നത് ചര്‍ച്ച ചെയ്തിട്ടില്ല. യു.ഡി.എഫിന് പുറത്തുള്ളവര്‍ക്ക് സീറ്റ് നല്‍കുന്ന കാര്യം മുന്നണി ചര്‍ച്ച ചെയ്ത് തീരുമാനിക്കേണ്ടതാണ്.\nLast Updated : January 17, 2021, 12:13 IST\nകോഴിക്കോട്: പുതിയ പദവികളൊന്നും ഏറ്റെടുക്കാനില്ലെന്ന് കെ.മുരളീധരന് എംപി. നിയമസഭാ തിരഞ്ഞെടുപ്പില് വടകരയ്ക്ക് പുറത്ത് പ്രചാരണത്തിനിറങ്ങില്ല. പുനഃസംഘടനയെക്കുറിച്ച് പറയേണ്ടതെല്ലാം പാര്‍ട്ടിയില് പറഞ്ഞിട്ടുണ്ട്. തീരുമാനമെടുക്കേണ്ടത് നേതൃത്വമാണെന്നും ഗുണദോഷങ്ങളുടെ ഉത്തരവാദിത്തവും അവർക്കാണെന്നും അദ്ദേഹം പറഞ്ഞു.\nവടകര സീറ്റ് ആര്‍എംപിക്ക് നല്‍കുന്നത് ചര്‍ച്ച ചെയ്തിട്ടില്ല. യു.ഡി.എഫിന് പുറത്തുള്ളവര്‍ക്ക് സീറ്റ് നല്‍കുന്ന കാര്യം മുന്നണി ചര്‍ച്ച ചെയ്ത് തീരുമാനിക്കേണ്ടതാണ്. എന്നാല് തദ്ദേശ തെരഞ്ഞെടുപ്പില് ആര്‍എംപി സഖ്യം യുഡിഎഫിന് ഗുണം ചെയ്തു. ആര്‍എംപിയുമായുള്ള സഹകരണം വടകര മേഖലയില് യുഡിഎഫിന്റെ വിജയത്തില് കാര്യമായ സംഭാവന നല്‍കി.\nഎല്‍ജെഡി പോയിട്ട് പോലും നാല് പഞ്ചായത്തുകളില് മൂന്ന് എണ്ണത്തിലും യുഡിഎഫിന്റെ ഭരണസമിതി വന്നു. പക്ഷേ, നിയമസഭ തിരഞ്ഞെടുപ്പിന്റെ കാര്യം തീരുമാനിക്കേണ്ടത് മുന്നണിക്കുള്ളിലെ ചര്‍ച്ചയിലൂടെയാണെന്നും അദ്ദേഹം പറഞ്ഞു.\nവടകരയിലെ ഏഴ് നിയമസഭാ മണ്ഡലത്തില് ഒഴികെ മറ്റെവിടെയും പ്രചരണത്തിന് പോകുന്നില്ലെന്നും ഉറച്ച തീരുമാനമാണെന്നും അതില് യാതൊരു മാറ്റവുമില്ലെന്നും അദ്ദേഹം കൂട്ടിച്ചേര്‍ത്തു.\nFirst published: January 17, 2021, 12:13 IST\nAssembly electionscongressk muraleedharankpccmuslim league


ബ്ലൂവെയില് ; ആത്മഹത്യയ്ക്ക് ശ്രമിച്ച പെണ്‍കുട്ടിയെ രക്ഷപെടുത്തി - Janayugom Online\nബ്ലൂവെയില് ; ആത്മഹത്യയ്ക്ക് ശ്രമിച്ച പെണ്‍കുട്ടിയെ രക്ഷപെടുത്തി\nBy: Web Desk | Tuesday5September 2017 12:45 PM IST\nകൈയ്യില് ബ്ലൂവെയില് ചിത്രം വരച്ച് ആത്മഹത്യയ്ക്ക് ശ്രമിച്ച പെണ്‍കുട്ടിയെ രക്ഷപെടുത്തി. രാജസ്ഥാനിലെ ജോധ്പൂരില് ഞായറാഴ്ച രാത്രിയോടെയാണ് പെണ്‍കുട്ടി ആത്മഹത്യക്ക് ശ്രമിച്ചത്.\nകൈയ്യില് തിമിംഗലത്തിന്റെ രൂപം കത്തികൊണ്ട് വരഞ്ഞ രീതിയിലാണ് കണ്ടത്. ബ്ലൂവെയില് കളിക്കുന്നവര്‍ക്കാണ് ഇത്തരത്തിലൊരു ടാസ്ക് ലഭിക്കാറുള്ളത്. ഇത്തരത്തില് കളിയുടെ അടിമയായിരുന്നോ പെണ്‍കുട്ടിയെന്ന് പോലീസ് അന്വേഷിക്കുന്നുണ്ട്.\nസാധനങ്ങള് വാങ്ങുവാന് എന്ന് പറഞ്ഞ് പുറത്തിറങ്ങിയത് എന്ന് തെളിഞ്ഞിട്ടുണ്ട്. ഏറെ വൈകിയിട്ടും തിരിച്ചെത്താത്തതിനാല് പോലീസില് അറിയിക്കുകയായിരുന്നു. ഇതേത്തുടര്‍ന്ന് പോലീസ് നടത്തിയ അന്വേഷണത്തില് രാത്രി ഏറെ വൈകി ഒരു പെണ്‍കുട്ടി സ്കൂട്ടറില് തടാകത്തിനെ ചുറ്റിപ്പറ്റി കറങ്ങി നടക്കുന്നത് ശ്രദ്ധയില്‍പെടുകയായിരുന്നു.\nമുങ്ങല് വിദഗ്ധരുടെ സഹയാത്തോടെയാണ് പെണ്‍കുട്ടിയെ രക്ഷപെടുത്തിയത്. പിന്നീട് ഇവരെ രക്ഷകര്‍ത്താക്കള്‍ക്കൊപ്പം വിടുകയും ചെയ്തു. പ്രാഥമിക അന്വേഷണത്തില് മറ്റ് സൂചനകള് ലഭിക്കാത്തതിനാല് ഇത് ബ്ലൂവെയില് ഗെയിം തന്നെയാണെന്നാണ് പോലീസ് സംശയിക്കുന്നത്.\nകടല് മാലിന്യം രൂക്ഷമാകുന്നു: തായ്‌ലാന്‍റില് പ്ലാസ്റ്റിക് ബാഗ് വിഴുങ്ങിയ തിമിംഗലം ചത്തു


ശബരിമല അഴിമതിയുടെ കൂത്തരങ്ങ് -കെ.പി. ശശികല - Malayalam Daily News\nNov 15, 2016 സ്വന്തം ലേഖകന്\nതിരുവനന്തപുരം: ശബരിമല അഴിമതിയുടെ കൂത്തരങ്ങായി മാറിയെന്ന് ഹിന്ദു ഐക്യവേദി സംസ്ഥാന അധ്യക്ഷ കെ.പി. ശശികല. ശബരിമലയുടെ വികസനകാര്യത്തില് സര്‍ക്കാറും തിരുവിതാംകൂര് ദേവസ്വം ബോര്‍ഡും രണ്ടുതട്ടിലാണ്. ഭക്തരുടെ പ്രശ്നങ്ങള് പരിഹരിക്കാന് ഇരുകൂട്ടര്‍ക്കും താല്‍പര്യമില്ല. വഴിപാടുകളുടെ നിരക്ക് കുത്തനെകൂട്ടി ഭക്തരെ ദ്രോഹിക്കുകയാണ്.\nശബരിമലയിലെ അരവണ പ്ളാന്‍റ് സ്ഥാപിക്കാന് നടപടിയെടുക്കാത്തത് അഴിമതിക്ക് കളമൊരുക്കാനാണ്. ശബരിമലയെ കച്ചവടക്കണ്ണോടെയാണ് സര്‍ക്കാറും ദേവസ്വം ബോര്‍ഡും കാണുന്നത്. അതിന്‍െറ ഭാഗമായാണ് ആചാരങ്ങള് മറികടന്ന് സ്ത്രീപ്രവേശനത്തിന് വേണ്ടി വാദിക്കുന്നത്. പുരുഷഭക്തന്മാര്‍ക്കുപോലും അടിസ്ഥാന സൗകര്യമൊരുക്കാന് സാധിക്കാത്തവര്‍ക്ക് എങ്ങനെയാണ് സ്ത്രീകള്‍ക്ക് ദര്‍ശനമൊരുക്കാന് കഴിയുക.\nഗായകന് യേശുദാസിന്‍െറ ശബ്ദം ആദ്യമായി ലേഖനം ചെയ്യപ്പെട്ട ദിനത്തിന്‍െറ ഓര്‍മ പുതുക്കി


315 more covid case confirmed in pathanamthitta today | പത്തനംതിട്ടയില് വീണ്ടും 300 കടന്ന് കൊവിഡ് രോഗികള്: ആകെ രോഗികളുടെ എണ്ണം 8923 - Malayalam Oneindia\nപത്തനംതിട്ട: ജില്ലയില് ഇന്ന് 315 പേര്‍ക്ക് കൂടി കോവിഡ്-19 സ്ഥിരീകരിച്ചു. രണ്ടു പേരുടെ മരണവും ഇന്ന് റിപ്പോര്‍ട്ട് ചെയ്തു. ഇന്ന് രോഗം സ്ഥിരീകരിച്ചവരില് ഏഴു പേര് വിദേശ രാജ്യങ്ങളില് നിന്ന് വന്നവരും, 37 പേര് മറ്റ് സംസ്ഥാനങ്ങളില് നിന്നും വന്നവരും, 271 പേര് സമ്പര്‍ക്കത്തിലൂടെ രോഗം ബാധിച്ചവരുമാണ്. ഇതില് സമ്പര്‍ക്കപശ്ചാത്തലം വ്യക്തമല്ലാത്ത 40 പേരുണ്ട്.\nസെപ്റ്റംബര് അഞ്ചിന് ആലപ്പൂഴ ജില്ലയില് രോഗം സ്ഥിരീകരിച്ച പത്തനംതിട്ട സ്വദേശിയെ ജില്ലയുടെ ലിസ്റ്റിലേയ്ക്ക് മാറ്റിയിട്ടുണ്ട്. ജില്ലയില് ഇതുവരെ ആകെ 8923 പേര്‍ക്ക് രോഗം സ്ഥിരീകരിച്ചിട്ടുണ്ട്. ഇതില് 6425 പേര് സമ്പര്‍ക്കം മൂലം രോഗം സ്ഥിരീകരിച്ചവരാണ്. ഇന്ന് ജില്ലയില് കോവിഡ് ബാധിതരായ രണ്ടു പേരുടെ മരണം റിപ്പോര്‍ട്ട് ചെയ്തു. 1) ഒക്ടോബര് രണ്ടിന് രോഗബാധ സ്ഥിരീകരിച്ച കടമ്പനാട് സ്വദേശി (74) ഒക്ടോബര് നാലിന് പത്തനംതിട്ട ജനറല് ആശുപത്രിയില് വച്ച് മരണമടഞ്ഞു.\n2)സെപ്റ്റംബര് 24ന് രോഗബാധ സ്ഥിരീകരിച്ച ചിറ്റാര് സ്വദേശി (75) ഒക്ടോബര് നാലിന് പത്തനംതിട്ട ജനറല് ആശുപത്രിയില് വച്ച് മരണമടഞ്ഞു. കോവിഡ്-19 മൂലം ജില്ലയില് ഇതുവരെ 54 പേര് മരണമടഞ്ഞു. കൂടാതെ കോവിഡ് ബാധിതരായ മൂന്നു പേര് മറ്റ് രോഗങ്ങള് മൂലമുളള സങ്കീര്‍ണതകള് നിമിത്തം മരണമടഞ്ഞിട്ടുണ്ട്. ജില്ലയില് ഇന്ന് 102 പേര് രോഗമുക്തരായി. ആകെ രോഗമുക്തരായവരുടെ എണ്ണം 6417 ആണ്.\nപത്തനംതിട്ട ജില്ലക്കാരായ 2449 പേര് രോഗികളായിട്ടുണ്ട്. ഇതില് 2338 പേര് ജില്ലയിലും, 111 പേര് ജില്ലയ്ക്ക് പുറത്തും ചികിത്സയിലാണ്.പത്തനംതിട്ട ജനറല് ആശുപത്രിയില് 187 പേരും, കോഴഞ്ചേരി ജില്ലാ ആശുപത്രിയില് 120 പേരും, റാന്നി മേനാംതോട്ടം സിഎഫ്എല്‍ടിസിയില് 69 പേരും, പന്തളം അര്‍ച്ചന സിഎഫ്എല്‍ടിസിയില് 65 പേരും, കോഴഞ്ചേരി മുത്തൂറ്റ് നഴ്‌സിംഗ് കോളജ് സിഎഫ്എല്‍ടിസിയില് 185 പേരും, പെരുനാട് കാര്‍മ്മല് സിഎഫ്എല്‍ടിസിയില് 88 പേരും, പത്തനംതിട്ട ജിയോ സിഎഫ്എല്‍ടിസിയില് 48 പേരും, ഇരവിപേരൂര് സിഎഫ്എല്‍ടിസിയില് 53 പേരും, അടൂര് ഗ്രീന്‍വാലി സിഎഫ്എല്‍ടിസിയില് 83 പേരും, നെടുമ്പ്രം സിഎഫ്എല്‍ടിസിയില് 41 പേരും, മല്ലപ്പളളി സിഎഫ്എല്‍ടിസിയില് 25 പേരും, ഐസൊലേഷനില് ഉണ്ട്.\nപത്തനംതിട്ട pathanamthitta coronavirus\n315 more covid case confirmed in pathanamthitta today


Kerala Weather: വരുംദിവസങ്ങളിൽ അതിതീവ്ര മഴ, വിവിധ ജില്ലകളിൽ റെഡ് അലർട്ട് -Kerala Weather 2020 August5Heavy Rain Thiruvanathapuram Kochi Kozhikkode\nKerala Weather: പൊതുജനങ്ങളോടും സർക്കാർ സംവിധാനങ്ങളോടും അതീവ ജാഗ്രത പാലിക്കാനും തയ്യറെടുപ്പുകൾ നടത്താനും സംസ്ഥാന ദുരന്ത നിവാരണ അതോറിറ്റി നിർദേശിക്കുന്നു\nUpdated: August 5, 2020 6:30:11 pm\nKerala Weather: തിരുവനന്തപുരം: ബംഗാൾ ഉൾക്കടലിൽ ന്യൂനമർദം രൂപപ്പെട്ടതിനാൽ കേരളത്തിൽ വിവിധയിടങ്ങളിൽ അടുത്ത ദിവസങ്ങളിൽ അതിതീവ്ര മഴ ലഭിക്കാൻ സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. പൊതുജനങ്ങളോടും സർക്കാർ സംവിധാനങ്ങളോടും അതീവ ജാഗ്രത പാലിക്കാനും തയ്യറെടുപ്പുകൾ നടത്താനും സംസ്ഥാന ദുരന്ത നിവാരണ അതോറിറ്റി നിർദേശിക്കുന്നു.\n2020 ഓഗസ്റ്റ് അഞ്ച്: ഇടുക്കി, വയനാട്\n2020 ഓഗസ്റ്റ് ആറ്: കോഴിക്കോട്, വയനാട്\n2020 ഓഗസ്റ്റ് എട്ട്: ഇടുക്കി, പാലക്കാട്.\n2020 ഓഗസ്റ്റ് ഒൻപത് : മലപ്പുറം, വയനാട്, കണ്ണൂർ\nഎന്നീ ജില്ലകളിലാണ് കേന്ദ്ര കാലാവസ്ഥ വകുപ്പ് അതിതീവ്ര മഴ (Extremely Heavy) മുന്നറിയിപ്പ് പുറപ്പെടുവിച്ചിരിക്കുന്നത്. 24 മണിക്കൂറിൽ 204.5 മില്ലിമീറ്ററിൽ കൂടുതൽ മഴ ലഭിക്കാനുള്ള സാധ്യതയാണിത്. ഇത്തരത്തിൽ അതിതീവ്ര മഴ ലഭിക്കുന്നത് അപകട സാധ്യത വർധിപ്പിക്കും.\nനിലവിൽ കഴിഞ്ഞ രണ്ട് ദിവസമായി ശക്തമായ മഴ ലഭിക്കുന്ന വയനാട്, ഇടുക്കി ജില്ലകളിൽ ദുരന്ത സാധ്യത മേഖലകളിൽ ഉള്ളവരെ ഉടനെ തന്നെ മുൻകരുതലിന്റെ ഭാഗമായി ക്യാംപുകളിലേക്ക് മാറ്റേണ്ടതാണ്. രാത്രി സമയങ്ങളിൽ മഴ ശക്തിപ്പെടുന്ന സാഹചര്യം കാണുന്നതിനാൽ ഉരുൾപൊട്ടൽ, മണ്ണിടിച്ചിൽ സാധ്യതയുള്ള പ്രദേശങ്ങളിൽ മുൻകരുതലിനായി പകൽ സമയം തന്നെ നിർബന്ധപൂർവ്വം ആളുകളെ മാറ്റി താമസിപ്പിക്കേണ്ടതാണ്.\nRead Also: വേവലാതിപ്പെടണോ അഭിമാനിക്കണോ എന്നെനിക്കറിയില്ല; അല്ലിയുടെ കുറിപ്പ് പങ്കുവച്ച് പൃഥ്വി\nമലയോര മേഖലയിലേക്കുള്ള രാത്രി ഗതാഗതം പൂർണ്ണമായി ഒഴിവാക്കേണ്ടതാണ്. വൈകീട്ട് ഏഴ് മുതൽ പകൽ ഏഴ് വരെയുള്ള സമയത്തുള്ള മലയോര മേഖലയിലേക്കുള്ള രാത്രി ഗതാഗതം നിരോധിച്ച് ഉത്തരവ് പുറപ്പെടുവിക്കുന്നതാണ്. ഇതിനോട് പൊതുജനങ്ങൾ പൂർണ്ണമായും സഹകരിക്കണമെന്ന് കാലാവസ്ഥ വകുപ്പ് അറിയിച്ചു.\n2020 ഓഗസ്റ്റ് അഞ്ച്: പാലക്കാട്, മലപ്പുറം, കോഴിക്കോട്, കണ്ണൂർ, കാസർഗോഡ്\n2020 ഓഗസ്റ്റ് ആറ്: എറണാകുളം, ഇടുക്കി,തൃശൂർ, പാലക്കാട്, മലപ്പുറം, കണ്ണൂർ, കാസർഗോഡ്\n2020 ഓഗസ്റ്റ് ഏഴ്: എറണാകുളം, ഇടുക്കി, തൃശൂർ, പാലക്കാട്, മലപ്പുറം, കോഴിക്കോട്, വയനാട്, കണ്ണൂർ, കാസർഗോഡ്\n2020 ഓഗസ്റ്റ് എട്ട്: പത്തനംതിട്ട, കോട്ടയം, എറണാകുളം, ഇടുക്കി, തൃശൂർ, പാലക്കാട്, മലപ്പുറം, കോഴിക്കോട്, വയനാട്, കണ്ണൂർ, കാസർഗോഡ്\n2020 ഓഗസ്റ്റ് ഒൻപത്: എറണാകുളം, ഇടുക്കി, തൃശൂർ, പാലക്കാട്, മലപ്പുറം, കോഴിക്കോട്, വയനാട്, കണ്ണൂർ, കാസർഗോഡ്\nഎന്നീ ജില്ലകളിൽ കേന്ദ്ര കാലാവസ്ഥ വകുപ്പ് ഓറഞ്ച് അലർട്ട് പ്രഖ്യാപിച്ചിരിക്കുന്നു. ഒറ്റപ്പെട്ടയിടങ്ങളിൽ അതിതീവ്രമോ അതിശക്തമായതോ ആയ മഴക്കുള്ള സാധ്യതയാണ് പ്രവചിച്ചിരിക്കുന്നത്. 24 മണിക്കൂറിൽ 115.6 മില്ലിമീറ്റർ മുതൽ 204.4 മില്ലിമീറ്റർ വരെ മഴ ലഭിക്കുമെന്നാണ് അതിശക്തമായ മഴ (Very Heavy) എന്നത് കൊണ്ട് കാലാവസ്ഥ വകുപ്പ് അർത്ഥമാക്കുന്നത്.\n2020 ഓഗസ്റ്റ് അഞ്ച്: തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം , എറണാകുളം, തൃശൂർ.\n2020 ഓഗസ്റ്റ് ആറ്: തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം.\n2020 ഓഗസ്റ്റ് ഏഴ്: തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം.\n2020 ഓഗസ്റ്റ് എട്ട്: തിരുവനന്തപുരം, കൊല്ലം, ആലപ്പുഴ.\n2020 ഓഗസ്റ്റ് ഒൻപത് : പത്തനംതിട്ട, ആലപ്പുഴ, കോട്ടയം.\nഎന്നീ ജില്ലകളിൽ കേന്ദ്ര കാലാവസ്ഥ വകുപ്പ് യെല്ലോ അലർട്ട് പ്രഖ്യാപിച്ചിരിക്കുന്നു. ഒറ്റപ്പെട്ടയിടങ്ങളിൽ 24 മണിക്കൂറിൽ 64.5 മില്ലിമീറ്റർ മുതൽ 115.5 മില്ലിമീറ്റർ വരെ ലഭിക്കുന്ന ശക്തമായ മഴയാണ് പ്രവചിക്കപ്പെട്ടിരിക്കുന്നത്.\nഅതിശക്തമായ മഴ മുന്നറിയിപ്പുള്ള സാഹചര്യത്തിൽ അധികൃതരുടെ നിർദേശങ്ങൾ അനുസരിച്ച് മാറിത്താമസിക്കേണ്ട ഇടങ്ങളിൽ അതിനോട് സഹകരിക്കേണ്ടതാണ്. ദുരിതാശ്വാസ ക്യാംപുകളിലേക്ക് മാറേണ്ടുന്ന ഘട്ടങ്ങളിൽ പൂർണ്ണമായും കോവിഡ് മാനദണ്ഡങ്ങൾ പാലിക്കാൻ തയ്യാറാവണം.\nക്വാറന്റെെനിൽ കഴിയുന്നവർ, രോഗലക്ഷണമുള്ളവർ, കോവിഡ് ബാധിക്കുന്നത് മൂലം കൂടുതൽ അപകട സാധ്യതയുള്ളവർ, സാധാരണ ജനങ്ങൾ എന്നിങ്ങനെ നാലുതരത്തിൽ ക്യാംപുകൾ സംഘടിപ്പിക്കാൻ വേണ്ടിയാണ് ദുരന്ത നിവാരണ അതോറിറ്റി നിർദേശം നൽകിയിട്ടുള്ളത്. ഇതിനോട് പൂർണ്ണമായി സഹകരിക്കേണ്ടതാണ്. ദുരന്ത സാധ്യത മേഖലയിലുള്ളവർ ഒരു എമെർജൻസി കിറ്റ് അടിയന്തരമായി തയ്യാറാക്കി വെക്കേണ്ടതാണ്.\nശക്തമായ മഴ പെയ്യുന്ന സാഹചര്യത്തിൽ ഒരു കാരണവശാലും നദികൾ മുറിച്ചു കടക്കാനോ, നദികളിലോ മറ്റ് ജലാശയങ്ങളിലോ കുളിക്കാനോ മീൻപിടിക്കാനോ മറ്റ് ആവശ്യങ്ങൾക്കോ ഇറങ്ങാൻ പാടുള്ളതല്ല. ജലാശയങ്ങൾക്ക് മുകളിലെ മേൽപ്പാലങ്ങളിൽ കയറി കാഴ്‌ച കാണുകയോ സെൽഫിയെടുക്കുകയോ കൂട്ടം കൂടി നിൽക്കുകയോ ചെയ്യാൻ പാടുള്ളതല്ല.\nWeb Title: Kerala weather 2020 august5heavy rain thiruvanathapuram kochi kozhikkode